
VINTAGE 


Dimitrie, Dumitrache sau Tache (n. 1797 în București) este fiul 
lui Foti, negustor de vite venit, cel mai probabil, de la sudul 
Dunării și împămîntenit cu numele Merișescu — sub care va 
cumpăra rangul de cupar, apoi de paharnic, precum și moșii. 
Dumitrache își petrece copilăria și adolescența în mahalaua 
Biserica cu Sfinţi. Pe la 1825 intră ca fecior de casă la marele 
vornic Grigore Băleanu, apoi la Dimitrie Caragea, probabil un 
nepot al domnului loan Gheorghe Caragea. Călătorește la 
Constantinopol, unde petrece cîteva luni, apoi, împreună cu un 
unchi negustor, poposește prin porturile Levantului. Revine în 
Valahia la 1817, după care îl găsim în Moldova, sub protecția 
beizadelelor Alecu și Iorgu Sturdza. Ajunge becer la curtea 
domnească, apoi paharnic. Vodă Ioniță Sturdza îl căsătorește 
cu Smaranda Manoliu, orfană și aflată în grija doamnei. La 
1824 cumpără o casă la Piatra Neamţ. La 1829 îl găsim pahar- 
nic, iar la 1848 stăpîn al moșiei Valea Viei, din Neamț. Aici îl 
primește pe Gheorghe Asachi, cu care este prieten apropiat, și 
pe nepotul său, cunoscutul istoric și memorialist V.A. Urechia. 
Din această perioadă datează, probabil, redactarea finală a ma- 
nuscrisului în care-și așterne amintirile din tinerețe. Scrierea 
sa, pînă acum inedită, este o mărturie rară și prețioasă cu privire 
la societatea valahă a sfirșitului de veac fanariot. 


Constanţa Vintilă-Ghiţulescu este doctor în istorie și civilizație 
la Ecole des Hautes Etudes en Sciences Sociales, Paris (2004), 

Un jurnal şi o călătorie la Istanbul. 
Introducere 


„Într-o zi, stam după citirea tragidii lui Orest! și a lui 
Erotoclit? și mă miram. M-am hotărît ca să-m fac și 
eu o istorie pentru celi mie întîmplati“. Plăcintar, ca- 
vaf și mai apoi paharnic, Dumitrache Merișescu, un 
tînăr boiernaș născut la 1797, în București, și locuitor 
în mahalaua Biserica cu Sfinţi, decide să scrie despre 
aventurile vieţii lui. Memoriile, așa cum se prezintă 
ele în cele 36 de file de manuscris, redactat în alfabe- 
tul de tranziţie, în limba română, dar cu unele dialo- 
guri în bulgară sau greacă, surprind prin umor, ironie 
și mai ales prin ineditul poveștilor. 


1. Este vorba de Oreste, piesă scrisă de Voltaire și tradusă 
în limba română de Alecu Beldiman sub titlul Tragodia lui 
Orest, tipărită la Buda în 1820. 

2. Erotocritul, poemul scris de Vincenzo Cornaro (Vikentios 
Kornaros, 1553-1616), are o importantă circulație și un ecou 
însemnat în cultura română. Vezi Eugenia Dima, Poemul 
Erotocrit al lui Vincenzo Cornaro în cultura română: Versiunea 
lui Alecu Văcărescu, Editura Universităţii „Al.I. Cuza“, Iași, 
2014. 

Cine este Dumitrache Merișescu 


Viaţa și cariera acestui Dumitrache Foti Merișescu se 
reconstituie cu greu și printr-o căutare continuă în 
arhivele din Țara Românească și Moldova. Unele 
amănunte le aflăm din „istoria“ sa: „eu sînt născut la 
anul 1797, botezat de Hagi-Moscu. Taica făcea negu- 
țătorie cu cirezi. Toamna le tăia la zalhana la Colin- 
tina. I să zicea cuparu Foti Merișescu“. Mai aflăm că 
are un unchi: paharnicul Manolache, cîțiva frați, 
Anastasie, Ioan și Niţu, mai multe surori, printre 
care și una numită Păuna, și o serie de alți unchi, veri 
și verișoare. În toamna anului 1814, cînd își începe 
povestea, mama murise, iar tatăl se recăsătorise, 
aflîndu-se la moșia Dălhăuţi, de la Focșani, unde avea 
o vie. Cu oarece avere pare a fi Manolache, paharnic 
și epistat al cărnurilor în politia Bucureștilor!; are, 
după cum scrie, „o morișcă cu ciocani în grădină din 
apa ce învîrtea roata din Dîmbovița“. Ocupîndu-se 
cu negustoria vitelor, familia Foti Merișescu se află 
în strînse legături clientelare și comerciale cu Ioan 
Hagi-Maoscu, ceea ce mă îndeamnă să cred că Foti și 
Manolache au venit de peste Dunăre, de prin zona 
Epirului?, iar numele românesc și-l vor fi luat de la 
vreo proprietate pe care au cumpărat-o aici. Venirea 
lor se va fi petrecut prin anii 1780, cînd Ioan Hagi- 
Moscu începe să fie înregistrat cu afaceri de negoț. 


1. VIA. Urechia, Istoria românilor, Socec, București, 1900, 
XI, pp. 259, 350, 396. 

a. În catagrafia de la 1829, Dumitrache este înregistrat ca 
fiind fiul „lui Fotachi Merișescu grecu“ (Alexandru V. Perie- 
tzianu-Buzău, „Vidomostie de boierii Moldovei aflaţi în țară la 
1829“ (I), Arhiva genealogică, serie nouă, 1994, nr. 1-2, 277). 

Împămiîntenirea fraţilor Merișescu s-a produs foarte 
repede, căsătorindu-se și integrîndu-se în mica boie- 
rime locală, prin cumpărarea de ranguri boierești: 
cupar și paharnic. 

Cine este Dumitrache Merișescu? Răspunsul ar da 
seamă de o întreagă categorie, cu o mobilitate socială 
foarte mare, adaptîndu-se mereu în funcție de context. 


Educația 


Tînărul Dumitrache se formează la școala din maha- 
laua Biserica cu Sfinţi, din București, acolo unde tră- 
iește, învățînd de la ceilalți. Lumea pestriță etnic se 
reflectă în această educaţie: Tache vorbește și înțelege 
românește, grecește, bulgărește, turcește. Memoriile 
sale sînt redactate într-o limbă română vernaculară, 
ce pare a fi mai degrabă un idiom „balcanic“ sau „fa- 
nariot“ în care amestecă cuvinte și expresii preluate, 
de cele mai multe ori, așa cum le aude. Chiar dacă vor- 
bește limba, dialogurile grecești sînt transliterate cu 
același alfabet de tranziţie; rareori scrie folosind li- 
terele alfabetului grec. La fel procedează și în cazul 
limbii bulgare, pe care spune că o înțelege. Poate va 
fi fost elev la Academia Domnească de la Sfintul Sava 
din București. Un anume Merişanu se regăsește, în 
anul 1812, printre elevii Academiei Domnești, coleg 
cu o serie de greci și bulgari veniți din Imperiul Oto- 
man pentru a primi o educaţie de limbă greacă la Bu- 
curești.! Frecventarea Academiei ar fi o explicaţie atît 


1. Vezi Paschalis M. Kitromilides, The Enlightenment as 
Social Criticism: Iosipos Moisiodax and Greek Culture in the 

pentru cunoștințele lingvistice, cât și pentru lecturile 
sale.! Dar, lăudăros din fire, oare Dumitrache Meri- 
şescu n-ar fi ținut să amintească, fie și în treacăt, edu- 
cația sa la această prestigioasă instituție? 


Literatura 


Rolul memorialisticii în cunoașterea și interpretarea 
unei perioade istorice este întotdeauna important. 
Dumitrache ne dă un bun exemplu despre cum l-a im- 
presionat literatura timpului, făcîndu-l să se așeze la 
masa de scris pentru a-și nara viața de zi cu zi. Oreste, 
Erotocritul, poate și Telemah l-au ajutat să-și redea, 
într-o formă literară, experienţele cotidiene, l-au în- 
demnat să le dea un sens, să-și rescrie trecutul ca pe o 
narațiune, gîndind probabil că vor fi citite de cineva. 
Sau narațiunea poate fi la fel de bine retrospectiva 
unei vieţi petrecute în preajma celor „mari“ ai timpu- 
rilor și sfîrşite undeva la periferia anonimatului. 
Dincolo de resortul care-l împinge să scrie, m-am 
întrebat ce rol ocupă ficțiunea în narațiunea lui Dumi- 
trache Merișescu și cîte dintre „întîmplările“ lui nu 
sînt cumva întîmplările altora sau întîmplări îm- 
prumutate din literatura vremii. Ar trebui să ne gîn- 
dim la această narațiune de călătorie ca la un roman? 


Eighteenth Century, Princeton University Press, Princeton, 
1992. 

1. Vezi Ariadna Camariano-Cioran, Academiile Domnești din 
Bucureşti şi laşi, Editura Academiei Române, București, 1971, 
p. 281. Ar putea fi vorba de unalt membru al celor două neamuri 
— Merișescu și Merișanu —, destul de numeroase în epocă. 

Nu cumva Dumitrache Merișescu a fost tentat să 
scrie un roman, inventînd personaje și situații credi- 
bile? Dacă admitem că unele întîmplări sînt inven- 
tate, elementele acestor „ficțiuni“ se regăsesc într-un 
context, într-un limbaj comune epocii. Intenţia mea 
nu este însă de a despica analitic textul pentru a-l 
introduce într-o categorie sau alta — așa cum pro- 
pune, de exemplu, David Chirico atunci cînd încearcă 
definirea unui gen literar aparte, travel narrative! —, ci 
doar de a-linclude în contextul epocii. Sper că scrutînd 
memoriile lui Tache Merișescu, vom desluși mecanis- 
mele de definire a unei „identități mobile“ regăsite la 
un întreg grup social. 


Două situaţii au făcut posibilă apariția unei scrieri 
precum cea a lui Dumitrache Merișescu: valorizarea 
educației și nașterea unui nou gen literar. Valorizarea 
educaţiei ca formă de promovare socială are loc la 
cumpăna dintre cele două secole, permițînd unui nu- 
măr însemnat de mici boiernași, negustori sau arti- 
zani să iasă din anonimatul grupului. Memorialistica, 
gen literar aproape inexistent în Ţările Române îna- 
inte de 1800?, se afirmă odată cu investiția în educaţie; 


1. David Chirico, „The Travel Narrative as a (Literary) 
Genre“, în Wendy Bracewell, Alex Drace-Francis (eds), Under 
Eastern Eyes: A Comparative Introduction to East European 
Travel Writing on Europe, CEU Press, Budapest, 2008, pp. 27-59. 

2. Vezi în acest sens locul literaturii memorialistice în cul- 
tura engleză sau franceză și entuziasmul produs în jurul unor 
Jacques-Louis Menstra, Restif de la Bretonne sau Samuel Pepys. 
În ceea ce privește spațiul otoman, recenta carte a Danei Sajdi 
a readus în dezbatere genul memorialistic, cu „Bărbierul din 
Damasc“ și memoriile sale. Dana Sajdi, The Barber of Damascus: 

acum, o serie întreagă de indivizi anonimi capătă în- 
crederea că amintirile lor vor servi cuiva, cîndva. 

Ne putem întreba dacă Tache Merișescu este un 
individ reprezentativ pentru grupul său social și dacă 
se poate spune că definește „întreg stratul social din- 
tr-o perioadă istorică determinată“!. Cu alte cuvinte, 
pot spune că am descoperit, precum Carlo Ginzburg, 
un „Menocchio“? Rămîne de văzut. Dumitrache Me- 
rișescu este un „om mărunt“ care își redactează me- 
moriile și lasă însemnări despre timpul său. Dar, așa 
cum am amintit, în prima jumătate a secolului al 
XIX-lea se naște un curent favorabil memorialisticii 
și care îi îndeamnă pe Teodor Vîrnav, Elena Hartulari, 
Ioan Solomon sau Scarlat Dăscălescu? să-și aștearnă 
amintirile pe hîrtie. Toţi aparţin unei, să-i spunem, 
„clase de mijloc“; cu alte cuvinte, acești „scriitori“ sînt 
mici boieri, negustori sau slujbași mărunți prin can- 
celariile boierești. Pe Dumitrache Merișescu îl dife- 


Nouveau Literacy in the Eighteenth-Century Ottoman Levant, 
Stanford University Press, Stanford, 2013. 

1. Vezi Carlo Ginzburg, Brînza și viermii: Universul unui 
morar din secolul al XVI-lea, București, Nemira, 1996, p. 16. 

2. Teodor Vîrnav, Istoria vieții mele: Autobiografie din 1845, 
Polirom, lași, 2016. Elena Hartulari, „Istoria vieții mele de la 
anul 1801“, în Convorbiri literare. 1926-1928, pp. 729-839. 
Ioan Solomon, Amintirile colonelului Ioan Solomon, [1862], 
Tipografia „Neamul Românesc“, Vălenii de Munte, 190. 
Nicolae Iorga, Un cugetător politic moldovean de la jumătatea 
secolului al XIX-lea: Ştefan Scarlat Dăscălescu, în Analele 
Academiei Române, Memoriile Secţiunii Istorice (în continu- 
are: AARMSI), seria III, tom XIII, Mem. I, 1932, pp. 1-60. Vezi 
și A.D. Xenopol, Din amintirile unui boier moldovean din ju- 
mătatea întîi a veacului XIX: Dimitrie Ghiţescu, 1814-1889, 
în AARMSI, seria II, tom XXXII, București, 1910 (extras), pp. 
1016-1026. 

rențiază de toți ceilalți stilul; la el, epicul este foarte 
marcat, lăsîndu-ne cu impresia că își consideră faptele 
demne de o adevărată epopee. Scriitura este însă sim- 
plă, directă, împănată cu versuri și cîntece populare 
care circulă în epocă.! 

Oare ce fel de literatură trebuie să-i fi trecut prin 
mînă tînărului Dumitrache Merișescu? Erotocrit și 
Oreste sînt cele două personaje care domină litera- 
tura de la sfîrșitul secolului al XVIII-lea și începutul 
secolului al XIX-lea, influențînd comportamentele și 
gusturile, inspirîndu-i pe poeţi și pe lăutari. 

Telemah și călătoriile sale educative sînt o altă 
lectură posibilă; Fenelon circulă în manuscris, fiind 
tălmăcit și copiat de nenumărate ori în diverse misce- 
lanee?. Dar ediția franceză a aventurilor lui Telemah 


1. Despre acest tip de scriere în Imperiul Otoman și despre 
relația dintre oamenii simpli care ajung să scrie și nașterea 
unui gen literar, vezi și Dana Sajdi, „A Room of His Own: The 
“History” of the Barber of Damascus (fl. 1762), în The MIT 
Electronic (Journal of Middle East Studies, Crossing Boundaries: 
New Perspectives on the Middle East, vol. 3, 2003, PP. 19—35. 

a. Vezi manuscrisul care cuprinde Întîmplările lui Telemah, 
fiul lui Odisefsu. Costandin Stănescu scrie că a început tran- 
scrierea călătoriilor lui Telemah la „1772 iunie 20“ și a sfîrșit 
la „1772 august 2“, „cu osîrdia și toată cheltuiala“ marelui pa- 
harnic Iordache Darie, la acea dată ispravnic al ținutului 
Neamţ. O altă însemnare arată traseul acestui miscelaneu care 
la 15 octombrie 1778 intră în posesia protopopului Enache din 
Tîrgul Ocna și a fiului său Ioniță (Biblioteca Academiei Române, 
București, Fond Manuscrise, ms. 342, f. 2v și f. 106v.; în conti- 
nuare: BAR). Astfel de însemnări se regăsesc și pe alte manus- 
crise ale poveștilor lui Telemah, oferind informaţii despre 
formele lecturii în societatea românească înaintea răspîndirii 
tiparului. A se vedea și BAR, ms. 262, ff 3—87, ms. 743, f. 105v, 
ms. 1526, f. 1, ms. 1576, ff 3-g3v. Primatraducere (din italiană) 

este colportată de negustorii ambulanți de-a lungul și 
de-a latul pămînturilor valahe și moldave. La 4 iunie 
1780, negustorul Mihai 'Țumbru trimitea la Iași — 
printre lexicoane, enciclopedii, ediții din Homer și 
Halima (1001 de nopți), cronici arabe sau calendare — 
zece exemplare din Telemah.! Tot la Iași, dar ceva mai 
tîrziu, un oarecare Gheorghe Olagu cerea să i se pro- 
cure Tălmăcirile lui Esop şi Culegere de caractere.? 
Teatrul de limbă greacă este o altă lectură posibilă, iar 
călătoria reprezintă deseori subiectul în jurul căruia 
se construiesc poveștile.* 

Astfel de ego-documente apar ici și colo în lumea 
otomană și balcanică, mărturii inestimabile pentru re- 
constituirea procesului de definire identitară și repre- 
zentare a unei populaţii prinse între diferite frontiere 
etnice, lingvistice, politice și sociale. Dumitrache Me- 
rișescu și „istoria“ lui ar putea fi parte dintr-un curent 
mai amplu care străbate lumea otomană și balcanică, 
alăturîndu-se lui Osman Aga din Temeșvar, lui Hanna 
Dyîb sau lui Markos Antonios Katsaitis.5 


în limba română a Întîmplărilor lui Telemah va fi tipărită în 
1818, prin grija lui Petru Maior, la Buda. 

1. Catalogul documentelor greceşti din arhivele statului de 
la oraşul Stalin LBrașov], București, 1958, II, pp. 28-29. 

2. BAR, Documente Istorice, MCCXVIII/33, + martie 1814. 

3. Vezi Cornelia Papacostea-Danielopolu, Literatura în 
limba greacă din Principatele Române (1774-1830), Minerva, 
București, 1982. 

4. Vezi Fatma Miige Gâqek, East Encounters West: France 
and the Ottoman Empire in the Eighteenth Century, Oxford 
University Press, New York, Oxford, 1987. 

5. Frederick Hitzel, Prisonnier des infideles: Un soldat 
ottoman dans lEmpire des Habsbourg, Sindbad/Actes Sud, 
Arles, 1998. Hanna Dyîb, D'Alep ă Paris: Les peregrinations 

Dumitrache Merișescu subliniază rolul pe care lec- 
turile sale îl au în hotărîrea de a pune pe hîrtie niște 
aventuri pe care el le consideră la fel (sau aproape la 
fel) de spectaculoase și demne de a fi reținute — lecturi 
pe care le făcuse cel mai mai probabil în timpul călă- 
toriilor prin locuri la fel de impresionante ca și cele 
prin care trec eroii despre care citește. Urmărind firul 
poveștii, am încercat să completez tabloul cu alte do- 
cumente din epocă (arhive private, imagini, memorii), 
concentrîndu-mă asupra manierei în care Dumitrache 
Merișescu își construiește o identitate, folosindu-se de 
haine, consum, educaţie, maniere. 


Contextul naraţiunii 


Primele trei decenii ale secolului al XIX-lea aduc două 
ocupații militare de o importanță majoră pentru is- 
toria Ţărilor Române, care vor contribui atît la dăriî- 
marea vechiul sistem politic, cît și la promovarea unei 
noi generații și a unei noi structuri instituționale. Răz- 
boiul Ruso-Turc și ocuparea Ţărilor Române vreme 
de șase ani, între 1806 și 1812, de către armata rusă 
schimbă aspectul societăţii, precum și maniera de 
raportare la trecut. Instalarea de consulate străine la 
Iași și la București, introducerea unei libere circulații 


d'un jeune Syrien au temps de Louis XIV, Actes Sud, Arles, 
2015. Dumitru Limona, „Markos Antonios Katsaitis: Călătorie 
de la Constantinopol la Iași și de la Iași la București în anul 
1742“, în Dumitru Limona, Negustorii „greci“ şi arhivele lor 
comerciale, ed. Loredana Dascăl, Editura Universității „Al.I. 
Cuza“, lași, 2016, pp. 391—494. 

către Apus, dar și războaiele napoleoniene împing so- 
cietatea românească în vîltoarea revoluțiilor secolului. 
Oamenii simpli, populaţia, vulgul se află departe 
de efervescenţa ideilor, fără să perceapă schimbările 
vremurilor, resimțind ocupațiile emoțional, prin prisma 
impresiilor de moment și a fricilor colective. Iată cum 
descrie Tache Merișescu anul 1806, un an tumultuos 
și generator de frici colective. La acest moment, me- 
morialistul nostru trebuie să aibă în jur de zece ani: 


„La 1806 toamna au venit muscalii. Era și turci în 
București, la Radu Vodă în turn era arvaţi și oli- 
teni (pentru ce, nu știu). S-au făcut mari frică în 
București, cu turcii, Tiresinikiolu pașa turcesc de 
la Giurgiu, Sitan sișipada. Mi-aduc aminte că și 
fămeile cu cobilița spăria pă turci. Zicea că fugeau 
fără șăi și fără frîie, dar noi, copiii, și mai mari 
între noi, am ieșit pă Podul Tîrgului de Afară, toc- 
mai unde se faci Tîrgu Moșilor. Muscalii vinea pă 
drumul Colintinii. Era înșiraţi, ni să părea că ca- 
pătul ajungea la Pantelimon. Era cazaci cu suliți 
lungi, era dragoni. Ni să părea că au două capiti, 
avea săbii în mîna lată, iară pă gios era un mare 
şir cu haine vierzi, peni în cap de cal. Și da din tu- 
nuri, cîte unu, cîte unu mergea rîndul pînă la Pan- 
telimon, dară ce era mai frumos că nu se mai auzea 
nimărea de cîntarea muzicilor,; și bătea tobi[le] lor, 
cazacii cînta din gură, dragonii cu trîmbiţele și 
vînători, încet, tot rîndu. Poati mai tot Bucureștii 
ieșisiră la cîmp, de privea. Au intrat în tîrg tocmai 
mai noaptea. Noi, băieții, mergeam toți după mu- 
zica dragonilor, că aceea intra în București. Auziam 

ofițerii, striga: «Na prava, na leva, cistka», zicea. 
Asta era după tăierea domnului Angerliu.“ 


Dumitrache suprapune două momente importante 
ale anului 1806: uciderea ayanului de Rusciuk, Tirsi- 
niklioglu, și declanșarea Războiului Ruso-Turc, care 
vor avea ca efect imediat ocuparea "Ţării Românești 
și Moldovei de către ruși. Episoadele sînt redate cu 
multe amănunte de către un alt martor contemporan, 
istoricul Dionisie Fotino. 

Dionisie Fotino povestește cum domnul Ţării Ro- 
mânești, Constantin Ipsilanti, prieten bun cu ayanul 
de Rusciuk, intră în panică atunci cînd acesta este 
ucis din porunca sultanului și plănuiește să fugă pen- 
tru a nu avea aceeași soartă: „...moartea lui Tersenikli 
a adus în sufletul lui Ipsilanti o înfricoșare nespusă. 
Mintea lui nu avea nici un moment de liniște: zi și 
noapte nu gîndea decît cum să-și apere viața și cum 
să se gătească de fugă“!. Avertizat de ambasadorul 
rus la Constantinopol, Andrei Iakovlevici Italinski, că 
va fi mazilit, Constantin Ipsilanti fuge în Rusia, în 
august 1806, provocînd spaima în populaţia abando- 
nată în mîinile turcilor și apoi ale rușilor. lată cum 
descrie același Dionisie Fotino sosirea armatei ruse 
în București: 


„...Era 13 decembrie, turcii se pregăteau să bom- 
bardeze mănăstirea Radu-vodă, în care se ţineau 


1. Dionisie Fotino, Istoria generală a Daciei sau a Tran- 
silvaniei şi a Moldovei [1818, Vienal, ed. George Sion, Impri- 
meria Naţională a lui Iosif Romanov & Compania, București, 
1859, p. 221. 

închiși arvaţii lui Ipsilanti [...], atunci se și răs- 
pîndi știrea că rușii au început a se ivi la Colen- 
tina. Creștinii, care se închiseseră prin biserici, 
suindu-se în clopotniţe, au zărit într-adevăr cîteva 
şiruri de infanterie regulată, care venea încet și 
care, după răsfrîngerea razelor soarelui, ce bătea 
în căștile și baionetele lor, se arătau de zece ori 
mai numeroși.“ 


Speriaţi de iminenta sosire a armatei ruse, turcii s-au 
retras în mare grabă: 


„Văzînd acestea, s-au înspăimîntat îngrozitor și au 
început a striga giaur basti, adică cîinii ne calcă. 
Ca și cînd și-ar fi pierdut minţile, au început atunci 
a-și căuta fiecare de mîntuire prin fugă: unii încă- 
leca pe cai fără șei și frîie, alții fără arme, alţii fără 
de încălțăminte, alții pe jumătate dezbrăcaţi, aler- 
gau care încotro ca să găsească loc de ieșire fără 
să se întîlnească cu dușmanii.“ 


Cu ajutorul lui Dionisie Fotino, o serie de evenimente 
şi nume pomenite de Dumitrache Merișescu pot fi 
identificate și puse în contextul epocii: „Tersenikiolu, 
pașa turcesc de la Giurgiu“ este de fapt Terseniklioglu, 
ayanul de Rusciuk, în timp ce la Giurgiu se afla Aydin 
pașa, care, odată cu declanșarea neînțelegerilor din- 
tre Imperiul Otoman și Imperiul Rus, pătrunde, la 3o 
noiembrie, „în ziua sfîntului apostol Andrei“, în Bu- 


1. Ibid. 


Introducere 19 


curești și ocupă orașul. Singura fortăreață care poate 
să opună rezistență este Mănăstirea Radu-vodă. La 
Radu-vodă, după cum își amintește și Merișescu, se 
refugiaseră cei 400 de mercenari — „arvați și oliteni“ —, 
unii dintre ei aduși de Constantin Ipsilanti să apere 
Valahia de incursiunile lui Osman Pazvanotoglu, alții 
tocmiţi să-i asigure paza.! 

Bucureștenii sînt impresionați de alaiul armatei 
ruse, ce va poposi pe meleagurile valahe și moldave 
mai bine de șase ani, impunînd noi reguli, valori și 
moduri de gîndire, de cele mai multe ori cu forța. 

Amenințarea franceză și înaintarea lui Napoleon 
către Moscova îi obligă pe ruși să încheie pace cu Im- 
periul Otoman și să părăsească Ţările Române în 
mare grabă, cum scrie Tache Merișescu: 


„Pe la 1812, priveam pe bezădea Dimitrache Mo- 
ruzu cum juca jiritul cu turcii ce să numea mura- 
hază și ghenerarii Kameski și Sovorof, cari s-au 
înecat la Rîmnicu Sărat. Muscalii să întorcea să 
meargă la bătaie cu franțujii. Femeile îi petrecea 
pîră la Colentina. Unele era ascunsi subt pod. Noi, 
băieții, le chiuiam și strigam lor...“ 


Așadar, jucînd geridul pe maidan, înalții oficiali turci, 
greci și ruși își petrec timpul în așteptarea lui Napo- 
leon. Iar cînd acesta se apropie neînțelegerile devin 
mai ușor de rezolvat. Războaiele din Europa și, mai 
ales, fronturile deschise de Napoleon erau de interes 
pentru toată lumea. Dacă diaconul Ioan Dobrescu din 


1. Informaţia în ibid., pp. 213-214. 

mahalaua Batiștei își permitea să-l suduie printre 
dinţi, categorisindu-l „rea parte“ (de la jocul de cuvinte 
„Bon part“)!, oamenii politici plătesc bani buni pentru 
orice fel de informații cât de cît reale despre evoluția 
evenimentelor. La București ajung de pildă, în vara 
lui 18.2, „Buletinele armatei franceze referitoare la 
desfășurarea operațiunilor militare pe frontul din Ru- 
sia“. Buletinele sînt tipărite la Wilna, sau Vilnius, oraș 
aflat, la data redactării celui de-al șaptelea Buletin 
(6 iulie 1812), în mîinile armatei franceze.? 

Pînă la urmă țarul Alexandru I și sultanul Mahmud 
II ajung la o înţelegere, iar pacea se semnează la Bu- 
curești, pe 16/28 mai 1812, în hanul dragomanului 
Manuc bei. Moldova și Valahia sînt conduse acum de 
preşedintele Divanurilor, Vasili Ivanovici Krasno-Mi- 
lașevici, numit direct de către țar. Acesta le cere mi- 
tropoliților să tragă clopotele, să-i aducă pe creștini 
la biserică și să ridice rugăciuni de mulțumire pentru 
sfîrşitul războiului.? În aceeași zi, 10 iulie 1812, coin- 
cidență sau nu, un anume episcop Gherasim îi scrie 
unui preot din Bolintin să facă o sfeștanie în biserica 
„spurcată de păgîni“*. După șase ani de ocupație ru- 
sească, armata primită cu spaimă, dar şi cu oarece 
speranțe de salvare din mîinile necredincioșilor este 
coborîtă în balanţa celor fără de lege. Ar mai fi de adău- 


1. „Cronica meșteșugarului loan Dobrescu (1802-1830)*, 
ed. Ilie Corfus, în Studii și articole de istorie, VIII, 1966, p. 341. 

2. BAR, Fond Documente Istorice, DCII/172, 173, 175, 176, 
177. 
3. BAR, Fond Documente Istorice, MCCXLII/263, 10 iulie 
1812. 

4. BAR, Fond Documente Istorice, CMXXII/22. 

gat că toți cei pomeniţi de Tache Merișescu mor tragic 
în vîltoarea războaielor: generalul Arkadi Aleksandro- 
vici Suvorov (1784-1811) se îneacă, în luna aprilie, la 
trecerea Rîmnicului, generalul Nikolai Mihailovici 
Kamenski (1776-1811) moare doboriît de febră, tot în 
aprilie, dar la Odesa. La rîndul său, beizade Dimitrie 
Moruzi (1768-1812), mare dragoman și negociatorul 
păcii de la București — o pace dezastruoasă pentru 
otomani —, sfîrșește în ștreang, la Șumla, omorît de 
ienicerii lui Ahmed pașa, din porunca sultanului, 
pentru lipsa de abilitate diplomatică.?2 Despre asasi- 
narea lui Dimitrie Moruzi și a fratelui acestuia avea 
să scrie și Dionisie Fotino; evenimentul are loc odată 
cu numirea lui loan vodă Caragea ca domn al Ţării 
Românești: 


„Atuncea s-au descăpățînat și cei doi frați Muru- 
zești: beizade Dimitrie, unul din murahașii rînduiți 
pentru facerea păcii, acuzat pentru că ar fi stăruit 
de s-au dat Basarabia Rusiei, fu tăiat de către vizir 
la Şumla; iar frate-său, beizade Panaiotachi, fu 
tăiat în Constantinopole, îndată ce aduseră capul 
fratelui său.“ 


1. Despre moartea celor doi generali ruși vezi și Dionisie 
Fotino, op. cit., p. 250. 

2. Dimitrie Moruzi este fiul lui Constantin Moruzi, domn în 
Moldova (1777-1782) și frate cu Alexandru Moruzi, domn și el 
în Moldova (1792-1793, 1802-1806, 1806-1807) și în Țara 
Românească (1793-1796, 1799-1801). Despre activitatea sa vezi 
Florin Marinescu, Etude gentalogique sur la famille Moruzi, 
Centre de Recherches N6ohelleniques, Fondation Nationale de 
la Recherche Scientifique, Athenes, 1987, pp. 62-69. 

3. Dionisie Fotino, op. cit., p. 259. 

În umbra lui Ioan Hagi-Moscu 


Dumitrache Merișescu nu este decît un personaj se- 
cundar într-o lume a marilor figuri care domină rela- 
ţiile comerciale, relaţiile politice și relațiile diplomatice. 
Din acest plan secund, ca un păpușar, Dumitrache 
(Tache) pune în scenă, în narațiunea poveștii lui, per- 
sonajele importante din lumea afacerilor de tot felul 
care au marcat epoca: loan Hagi-Moscu, Grigore 
Brâncoveanu, Grigore Băleanu, loan vodă Caragea, 
Costa-Foru, Dimitrie Moruzi, Alexandru vodă Suţu, 
Manuc bei, Iancu Jianu. Viaţa lui curge în umbra 
istoriei, schimbîndu-și cursul în funcție de destinele 
celor mari. Spuneam la început că tatăl lui este grec 
sau vlah de prin Peninsula Balcanică, venit în suita 
negustorului loan Hagi-Moscu împreună cu alți doi 
frați. De fapt, averea și cariera fraților Merișescu în- 
floresc (sau se risipesc) sub protecția acestui negustor, 
devenit mare dregător și mai apoi un pion important 
în diplomaţia europeană. 

Încă din primele rînduri, Dumitrache Merișescu 
precizează că a fost botezat de Hagi-Moscu, iar cî- 
teva pagini mai la vale adaugă o altă informație la 
fel de prețioasă, cum că Anastasie, un alt frate, „șe- 
dea la nașul și rudenia Hagi-Moscu, tot în Bucu- 
reşti“. Este toamna anului 1814. Or, la această dată 
Ioan Hagi-Moscu este un personaj foarte important 
în viața politică a Valahiei,! aflîndu-se în anturajul 


1. loan Hagi-Moscu este o importantă sursă informativă pen- 
tru Imperiul Habsburgic, furnizînd totodată cantități însemnate 
de fîn pentru armata austriacă. Din acest motiv are două procese 
financiare și diplomatice cu Curtea de la Viena. Vezi Dumitru 
Limona, Negustorii „greci“..., ed. cit., pp. 311-331. 

lui Ioan vodă Caragea și ocupînd dregătoria de mare 
vistieri. 

Se prefigurează două niveluri de relaţii clientelare, 
iar valoarea lor se măsoară în funcţie de „darurile“ 
tranzitate între membrii grupului 2 loan Hagi-Moscu 
oferă lucruri importante, costisitoare, inestimabile, 
dar deloc vizibile: informațţii.? Navigînd cu ușurință 
prin imperii, datorită activității comerciale, stăpî- 
nind limbile națţiilor, loan Hagi-Moscu vinde, odată cu 
moda și luxul, ultimele știri de prin împărăția Vienei 
sau de pe mările otomane. În rapoartele diplomatice, 
portretul său se conturează în funcție de serviciile 


1. La 3 iulie 1813, loan Moscu ocupă dregătoria de mare 
vistier și epistat al Epitropiei Obștirilor. Pentru ca două luni 
mai tîrziu să-l găsim ca „fost“ mare vistier, dar nazir al Casei 
Podurilor, adică într-o dregătorie la fel de bine remunerată; în 
noiembrie 1813 ocupă dregătoria de „mare vornic za politie“, 
pentru ca în iunie 1814 să fie iarăși epistat al ocnelor de sare 
(V.A. Urechia, op. cit., X/A, pp. 231, 541, 833, 1040). 

a. O tranzacție curioasă, din 1815, este dovada acestor re- 
laţii clientelare. La 17 feb. 1815, loan Hagi-Moscu vinde dom- 
niței Ralu Caragea moșia de la Conţești, Dîmboviţa, cu case 
boierești de piatră, curte de zid, grajd, biserică de lemn, moară, 
cîrciumi, pentru 115.000 de taleri. Cîteva luni mai tîrziu, la 
1 aug. 1815, domnița îi revinde aceeași moșie, dar cu 162.500 
de groși (Arhivele Naţionale Istorice Centrale, București, Fond 
Documente Muntenești, CLIII/ 14, 15, 16, 17. În continuare: 
ANIC). Groșii și talerii sînt monede de argint care circulă în 
epocă. Valoarea lor dă seamă de „cadoul“ oferit domniței Ralu 
și, indirect, domnului în schimbul protecţiei. 

3. Pentru importanța informațiilor și tranzitarea lor vezi 
Ovidiu Cristea, „Știrea — «marfă de lux». Mărturii venețiene din 
primele decenii ale secolului al XVI-lea“, în Revista Istorică, 14, 
nr. 3—4, 2003, pp. 195-209. Vezi și Ovidiu Cristea, Puterea cuvin- 
telor: Ştiri de război în secolele XV-XVI, Cetatea de Scaun, 
Tîrgoviște, 2014. 

oferite. În rapoartele austriece, loan Hagi-Moscu, 
agentul și bancherul domnului fanariot Nicolae Ma- 
vrogheni (1786-1790) la Viena, este desenat în culori 
sumbre: „canalia perfectă“, mînat doar de bani!. Nu 
același lucru crede consulul Franței la București, Le- 
doux, care scrie la 23 decembrie 1810: „Hagi-Moscu, 
unul dintre însemnaţii boieri ai Valahiei, cel mai lu- 
minat și cel mai respectabil [...], este foarte devotat 
Franţei“2. Generalul Louis Alexandre Andrault, conte 
de Langeron, comandantul armatei ruse de ocupație, 
confirmă îndeletnicirea negustorului Hagi-Moscu — 
vînzarea de informații atît către Franţa, cît și către 
Imperiul Otoman —, după ce reușește să intercepteze 
scrisorile lui Ledoux. „Îl consideram de multă vreme 
trădător“, scrie Langeron, exprimîndu-și dorința de 
a-l aresta și de a-l interoga „sever“ pentru a afla „se- 
cretul înțelegerii lui cu turcii şi cu francezii“, dar şi 
numele persoanei care îl informa cu privire la armata 
rusă. După cum scrie Langeron, șeful armatei ruse, 
generalul Kutuzov, n-a avut curajul să treacă la o 
asemenea măsură, „de frică să nu-l jignească cumva 
pe Napoleon“, dar cînd generalul Kamenski a îndrăz- 
nit să-l aresteze „n-a găsit nimic“ și a fost nevoit să-și 
ceară scuze.? 

Am insistat asupra acestui personaj pentru că ne 
ajută să înțelegem drumurile și călătoriile proteja- 


1. Theodore Blancard, Les Mavroyeni: Essai d'etude addi- 
tionnelle ă l'h:stoire moderne de la Grece, de la Turquie et de la 
Roumanie, Flammarion, Paris, 1893, p. 768. 

a. VA. Urechia, op. cit., X/A, p. 5. 

3. Călători străini despre țările române în secolul al XIX-lea: 
serie nouă, vol. I, ed. Paul Cernovodeanu, Editura Academiei 
Române, București, 2004, p. 349. 

tului și finului Dumitrache Merișescu prin lumea 
evgheniţilor. O primă trăsătură a acestui grup este 
solidaritatea, care se manifestă prin susținerea ma- 
terială și clientelară. Chiar dacă nu o spune explicit 
în cuprinsul memoriilor sale, Dumitrache vorbește 
deseori de intervențiile în favoarea sa ale unor oameni 
care împărtășesc aceeași „identitate mobilă“ — sînt epi- 
roţi, greci, sîrbi —, întotdeauna pe drumuri. 


Călătorii prin măruntaiele unei țări 


Puţine știm astăzi despre măruntaiele lumii trecute, 
despre drumurile și destinele comune pierdute în 
umbra unei țări. Dumitrache Merișescu ridică cor- 
tina și ne lasă să pătrundem în ceea ce se poate numi 
banalitatea și promiscuitatea vieţii cotidiene. El se 
dovedește a fi un „străin“ ce descoperă cu curiozitate 
lumea pe care o întîlnește. Memoriile sale sînt con- 
struite ca un jurnal de călătoriei, pătrunzînd prin 
diferitele straturi temporale și sociale, prin lumi 
diverse legate de solidarități confesionale și rețele 
clientelare. 

Călătoriile lui Tache sînt provocate de o întîlnire 
aparent convivială, dar sfîrșită prost: 


„Intr-o zi de toamnă eram sfătuiți: am cumpărat o 
jemnă de la Babicu și friptură de la Furnu, și usturoi 


1. Pentru definirea acestui gen literar vezi Alex Drace- 
Francis, „Towards a Natural History of East European Travel 
Writing“, in Wendy Bracewell, Alex Drace-Francis (eds), Under 
Eastern Eyes, ed. cit., pp. 1-5. 

de toamnă. Am mers la Filaret acolo, și mîncam și 
e br E] 
beam must.“ 


Mustul înăsprit îi ameţește repede pe adolescenții de 
17 ani, care se iau la bătaie. Lovindu-și unul dintre 
prieteni cu o cărămidă în cap și la vederea sîngelui ce 
țîșnește, Dumitrache se sperie și fuge în necunoscut, 
lansîndu-se, de fapt, în aventură. Capete atîrnînd în 
ștreang, mîini, nasuri, urechi tăiate, cadavre lăsate 
la vedere sînt imaginile care îl urmăresc, care-i ali- 
mentează fricile şi-i grăbesc pașii: 


„Nimăre nu mă gonea, dar mie mi se părea că mă 
prinde și mă duce la domnitoru Caragea și mă pune 
în țapă, pentru că adesior sîmbătile punea în țapă 
pe hoţi. Am privit, și mă luasi frica; tot sîmbăta pe 
vinovaţii la pușcărie, la unii tăia mîinile cu satîru, 
la unii tăia nasu și urechile, legaţi cu mîinile din- 
dărăt, numai scutura din cap.“ 


Astfel de imagini se întipăresc în mintea călătorului 
şi se așază în memoria unui adolescent aflat pe dru- 
mul vieții. La aceeași epocă, Teodor Vîrnav, ajuns în 
București, povestește: 


„Cea întîi mirare ce m-au cuprins cînd am ajuns în 
marginea Bucureștilor au fost aceasta: doi oameni 
puși de vii în ţapă, și altul asemenea spînzurat de 
grumaz.“! 


1. Teodor Vîrnav, Istoria vieții mele, ed. cit., p. 34. 

Mărturia este din mai 1813, cînd tînărul Teodor Vîrnav, 
copil de 12 ani, ajunge la București pentru a fi încre- 
dinţat spre învățătură negustorului Constandin Lada. 
Documentele interne dovedesc și ele intransigenţa 
unui sistem de justiție pus în mișcare de abilitatea 
administrativă a domnului fanariot loan Caragea, o 
intransigență accentuată de epidemia de ciumă. 
Sărind peste garduri și ocolind ulițele orașului, 
Tache ajunge în cîmp alături de carele bulgărești ce 
se retrag agale după ce-i hrăniseră pe bucureșteni cu 
zarzavaturile lor. Intrăm într-o altă realitate, destul 
de puţin documentată: zarzavagiii bulgari aduși de 
ruși pe vremea ocupaţiei din 1806-1812, unii așezați 
la Cioplea-Dudești, alţii răspîndiţi prin satele din ju- 
rul capitalei, pentru a aproviziona orașul cu legu- 
me proaspete.! Mai apoi, vodă Caragea le reînnoiește 
privilegiile, încurajîndu-i să se așeze, să-și constru- 
iască locuinţe, să-și dea copiii la școală, să înveţe ro- 
mânește, să ridice biserici. Cu copiii acestor bulgari 


1. Despre politica rusească de colonizare din această peri- 
oadă vezi Andrew Robarts, „Imperial Confrontation or Regional 
Cooperation? Bulgarian Migration and Ottoman-Russian 
Relations in the Black Sea Region, 1768-—183os“, Turkish Histo- 
rical Review, 3 (2), 2012, pp. 149-167; Alexander Bitis, „The 
1828-1829 Russo-Turkish War and the Resettlement of Balkan 
Peoples into Novorossiia“, Jahrbiicher fiir Geschichte Osteuro- 
pas, Neue Folge, Bd. 53, H. 4 (2005), pp. 506-525. Despre mi- 
noritatea bulgară din România vezi și Constantin N. Velichi, 
La contribution de lEemigration bulgare de la Valachie ă la re- 
naissance politique et culturelle du peuple bulgare (1762-1850), 
Editura Academiei Române, București, 1970; Stelu Șerban, „From 
Forced Migration to New Patterns of Social Life: Bulgarian 
Refugees in Teleorman County, Romania, in the Nineteenth 
Century“, Hungarian Historical Review, 6 (3), 2017, Pp. 520-542. 


Constanţa Vintilă-Ghiţulescu 28 


Tache este coleg la școală, de la ei primește gulii și 
învaţă bulgărește: 


„.-.În școală era băieții de bulgari. Ne da gulii cînd 
vinea la școală. Noi întrebam: «Cum să cheamă cu- 
tari şi cutari?» Și toati ne spunea, și noi le arătam 
tabla lor pentru că erau udrăna glaava [tari de 
cap]. 


După tot felul de peripeții prin satele „urîte“ din sud, 
„fără grădini și copaci“, cum scrie, reușește să se stre- 
coare pe prispa unei case bulgărești din Oltenița.! 
Prima întîlnire, primul amor platonic, prima inserţie 
în minoritatea bulgară ne introduc în rutina vieții de 
zi cu zi, prilej de introspecţie și mai ales de definire a 
„sinelui“. Este prima dată cînd acest adolescent ana- 
lizează cine și cum este el în raport cu cei întîlniți. 
„Bulgarii“ şi femeile comunităţii îi servesc pentru a-și 
nara propria identitate, propriul statut social. 

Fiu de mic negustor boierit, Tache vorbește din per- 
spectiva „logofeţelului“, așadar superior din punct de 
vedere social, dar și din perspectiva „străinului“, aflat 
ierarhic departe de zarzavagiii bulgari, simpli, săraci, 
mâîncători de mămăligă de mei cu degetele (şi despre 
care crede, de altminteri, că sînt „tari de cap“). Este 
o distanță construită social și accentuată de bruma de 
educaţie primită de personajul nostru. Totul îl deose- 
bește de cei de aici. Mai întîi de toate se distanțează 


1. Este de analizat în ce măsură întîmplările povestite sînt 
„prezervate“ sau „deformate“ (David Chirico, op. cit., p. 35) după 
cum trece el însuși de la influența stilului epic literar la rela- 
tarea simplă a unor evenimente. 

prin haine. „Costumul“ este important în afirmarea 
identităţii, în susţinerea unei mîndrii sociale, în afir- 
marea unui evidențe sociale într-o societate a ierar- 
hiilor. Tache Merișescu își afirmă preeminența cu 
ajutorul hainelor ori de cîte ori are ocazia. Iar ocaziile 
sînt numeroase pe parcursul călătoriilor sale: „...tot 
la mine căuta ce sînt eu. Eram îmbrăcat cu anteriu 
de citabiu, încins cu un donluc, purtam ciacșiri roșii, 
cibotele era de Țarigrad, galbini, aveam fes și căciula 
cazachiască şi numai în fermenea. Avea și puţintel 
înfirat, legat la gît cu batistă albă“, scrie el, expri- 
mâînd mirarea și curiozitatea bulgăroaicelor care-l 
înconjoară în zorii unei zile de octombrie în satul 
Oltenița. 

Mai apoi iese în evidenţă prin controlul corpului, 
care arată însușirea unor norme de servire a mesei, 
printre care și folosirea cuţitului și a furculiței, lucru 
cu totul necunoscut țăranilor, ba chiar și unor tîrgo- 
veţi sau boiernași: 


„Păunica au gătit mămăligă. Era de mei. Au tur- 
nat-o pe masă și făcea bucățele. Au turnat și lap- 
tile ce era prin oalile smîntînite. Au pus și brînză 
de vacă. Mi-au zis: «Mănincă, neică!» Am răspuns 
că eu am mîncat turta (azima) de pe coardă. Am 
cercat mămăliga, și o auziam. Am vrut să mănînc, 
dară tare crîșnea păn dinţi. Au pus-o în lapte. Au 
zis că așa este bună. Am gustat cu o lingură de 
lemn, dară să lipea de gură, nefiind deprins nici cu 
mămăliga de mei, nici cu lingură de lemn. La noi, 
și la toţi, era linguri de cositor și cu taliri tot de 
cositor, ciorbalîcuri și castroane mari și mici, tot de 

cositor. Pe la Paști și la Crăciun scotea de argint la 
masă. Era și farfurii, dară nu umbla pîn casă.“ 


Fragmentul pune în evidență două lumi diferite: micul 
boiernaș din lumea urbană a Bucureștiului, îmbrăcat 
curat şi după moda boierească, cu maniere studiate 
şi pentru care mămăliga de mei miroase a sărăcie, a 
provincialism, a prostime (aici cu sensul timpului: „cei 
mulți“, „mulțimea“).! Aceste două elemente, hainele 
şi bunele maniere, caracteristice pentru un anumit sta- 
tut social, revin în narațiune și sînt îngroșate atunci 
cînd autorul ajunge în preajma unora superiori lui 
din punct de vedere social. 


1. În epocă circulă o serie de reguli de bună purtare adre- 
sate cu precădere acestei categorii de mijloc așa cum argumen- 
tează Anton Pann, inspirîndu-se probabil de la Dimitrie 
"Țichindeal sau Dositei Obradovici. Pînă la acest jurnal nu am 
găsit informaţii despre impactul lor asupra societăţii. Știm 
doar că Școala moralului, prelucrată de Anton Pann, a cunos- 
cut mai multe ediţii, prima fiind tipărită la 1830 (Constanța 
Vintilă-Ghițulescu, Patimă și desfătare: Despre lucrurile mă- 
runte ale vieții cotidiene în societatea românească, 1750-1860, 
Humanitas, București, 2015, pp. 123-170). Rămîne să credem 
că va fi citit și asimilat regulile de bună purtare din pomenitele 
cărticele prelucrate de "Țichindeal după Dositei Obradovici. 
Pentru Dositei Obradovici vezi Wladimir Fischer-Nebmaier, 
„Dositej Obradovi€ and the Ambivalence of Enlightement“, în 
Harald Heppner, Eva Posch (eds), Encounters in Europe's 
Southeast: The Habsburg Empire and the Orthodox World in 
the Eighteenth and Nineteenth Centuries, Dieter Winkler 
Verlag, Bochum, 2012, pp. 217-230. 

Călătorii prin universul feminin 
şi tainele amorului 


Popasul din satul Olteniţa, locuit în mare parte de 
bulgari, este prima inițiere erotică a memorialistu- 
lui.! Dumitrache Merișescu, adolescentul de 17 ani, 
pătrunde în universul galanteriei prin intermediul 
jocului: baba-oarba și corăbiasca (un dans lent ce pre- 
supune înlănţuirea dansatorilor într-un cerc). Jocu- 
rile sînt prima inițiere în tainele amorului. Deși 
susține, cum o făcea și Eufrosin Poteca în amintirile 
sale?, că are experienţă cu fetele prin surori și veri- 
șoare, îmbrățișările, mîngiîierile, vorbele deocheate, 
aluziile sexuale îl sperie, îl incită, îl excită, astfel că 
„amorul platonic“ se transformă în „foc“. În acest „amor 
platonic“, cum îl numește el, găsim o doză însemnată 
de spaimă, dată de pierderea în traducerea, în asimi- 
larea și procesarea informaţiei. Fetele vorbesc între ele 
în bulgărește. Cînd una dintre ele, o „dolfană“, aruncă 
vorbele „o să avem de treabă cu ăsta micu“, adolescen- 
tului i se activează toate simțurile: „tăceam cu frică 
după cuvîntul bulgarcei“. Fără să destăinuie că înțe- 
lege bulgărește, Dumitrache se prinde în joc, în timp 
ce fetele fac glume deocheate pe seama lui — „Fă, unde 


1. Episoade asemănătoare se regăsesc și la Osman aga din 
Temeșvar. Vezi Frederick Hitzel, Prisonnier des infideles, ed. 
cit., pp. 81-82. 

a. Călugărul Eufrosin Poteca, cu studii la Paris și Pisa în 
anii 1826-1828, va fi o vreme profesor de filozofie la Academia 
Domnească din București, pentru a sfîrși ca arhimandrit la 
mănăstirea Motru. Amintirile sale se construiesc în jurul con- 
diției de călugăr, deseori aflat în imposibilitatea de a-și stăpîni 
patimile. Vezi Eufrosin Poteca, Scrieri filosofice, ed. Adrian 
Michiduţă, Aius, Craiova, 2008, p. 106. 


Constanţa Vintilă-Ghiţulescu 32 


l-ai găsit, surată? Dă-mi-l mie“, îi cer bani, se hol- 
bează la el fără încetare, îl descos cu cuvîntul, îl ame- 
nință — „Fetilor, păziți băiatul, că bulgarii noștri sînt 
îndrăciți“. „Focul“ se transformă în vîlvătaie înspăi- 
mîntătoare atunci cînd fetele încep să cînte: „Aidi, 
Iană la poiană / să săpăm o buruiană / buruiana macu- 
lui / să o dăm bărbatului / să să ducă dracului“. 

Dincolo de aceste scene de galanterie trecătoare, 
Dumitrache descrie iubirea bucolică trăită alături de 
țărăncuța Păuna printre căpițele de fîn și strugurii 
toamnei, în drumul lor spre nicăieri. 


Amor în vremea ciumei 


Narațiunea lui Dumitrache Merișescu are loc în anii 
groaznicei ciume venite odată cu loan vodă Caragea. 
Dacă loan Dobrescu descrie ravagiile ciumei coborîte 
asupra Valahiei, și mai ales asupra Bucureștiului, ca 
pe o pedeapsă asupra păcătoşilor creștini ce ajunse- 
seră „mai rău decît păgînii“, delectîndu-se cu Voltaire 
şi cu limba franceză?, Tache o descrie din perspectiva 
adolescentului hoinar: 





1. Cîntecul este înregistrat de Simion Florea Marian atît 
pentru Moldova, cît și pentru Bucovina (Botanica românească, 
ed. Antoaneta Olteanu, Paideia, București, 2000, pp. 76-77). 
Acolo Iana este Ileana, iar macul ar trebui să-l adoarmă pe 
bărbatul moldovean și să-l omoare pe cel bucovinean. Mulțu- 
mesc domnului dr. James Christian Brown pentru informaţie. 
Cîntecul este cules și de Vasile Alecsandri (Poezii populare ale 
românilor, Litera, Chișinău, 2001, p. 275). 

a. „Cronica meșteșugarului loan Dobrescu (1802-1830), ed. 
cit., p. 341. 

„«.-Am ieșit din sat [Oltenița, n.m.], dară nu pă 
drum, pentru că era pază pentru dă ciumă. Era pă 
la casi fumuri de gunoai. Dacă [din] întîmplarea 
ar fi pierdut cinevași vreun lucru în drum, nimă- 
rea nu lua, dară nici hoți nu era. Pă de o parti frica 
de molipsire, și pă dă alta stlrlictețea domnului 
Caragea: țapa, spînzurători, tăierea de mîini, tă- 
ierea de nas și urechi, țintuirea de urechi și pă 
boiernași. Pă însuși sameșul de la Craiova l-am 
văzut țintuit la poarta curții. Îl îmbrăcasi îmbră- 
cămintea boierilor.“ 


Frica este recurentă, și orice „semn“ se transformă 
într-o isterie, alimentată, de altfel, de imagini întîl- 
nite în zonele vizibile ale comunității. Un alt episod, 
care se petrece în casa marelui boier Grigore Băleanu, 
ne arată fragilitatea stabilității acestei lumi și spai- 
mele induse de orice fel de epidemie. Dumitrache — finul, 
clientul, protejatul marelui vistier loan Hagi-Moscu — 
ajunge aici fecior de casă, avînd în grijă colivia cu ca- 
nari!. Or neastîmpărata slugă se înfruptă din sticla 
de rachiu, din icre și somon atunci cînd vătaful curții 


1. Venită de la Constantinopol, moda canarilor și a anima- 
lelor de companie prinde foarte repede și în Ţările Române, de 
pe la sfîrșitul secolului al XVIII-lea. De la „puișor canar“ din 
poezia lui lanache Văcărescu pînă la canarii marelui vistier 
Ioniță Canta, trecînd prin „Miliortul“, cățelușul „cilibiu“ al 
Dumitranei Știrbei, boierii și boieroacele se răsfață, petrecînd 
în compania acestor animale de companie. Vezi Al. Alexianu, 
Mode şi veşminte din trecut, II, Meridiane, București, 1987, pp. 
98-99; N. Iorga, Scrisori de boieri şi negustori olteni şi munteni 
către casa de negoț sibiiană Hagi Pop, Socec, București, 1906, 
p. 10. 

nu este de față; „nedeprins“, cum avea să se scuze, 
vomită, speriindu-i pe cei din jur. Se dă alarma, se 
ferecă porţile curţii, „lovitul“ este izolat, slugile, cu- 
coanele și cuconițele așteaptă cu înfrigurare, pîndind 
ca „şoarecii“ să vadă dacă e rost de fugă. Doar Dumi- 
trache, odată ușurat, își reia plimbarea prin cerdac: 
„să vadă celi ce se întîmplasi“. 

Bălenii sînt unul dintre cele mai importante nea- 
muri boierești ale momentului. Grigore Băleanu ocupă 
dregătoria de mare vornic (și uneori de mare logofăt) 
pe toată durata domniei lui loan vodă Caragea, și se 
află mai mereu în preajma acestuia.! Cucoana sa — 
Maria Brâncoveanu, fiica lui Emanoil Brâncoveanu și 
a Zoei Sturdza — își petrece timpul alături de doamnă, 
ținîndu-i de uriît în liniștea conacului de la Băneasa. 
În preajma lui vodă, acești boieri, mari dregători, sînt 
obligați, din rațiuni de prestigiu, să afișeze un lux cel 
puțin egal cu cel afișat de domn și curtea sa.?2 Dumi- 
trache Merișescu pătrunde în universul acestui boier 
evghenit și este acceptat în intimitatea odăilor pentru 
că poartă cu el numele protectorului său. În plus, Du- 
mitrache găsește și un alt protector în persoana dă- 
dacei, chira Fotini, „greacă“ și „țarigrădeancă“. Un alt 
pion important în rețeaua care îi unește pe cei cu ace- 
lași tip de „identitate mobilă“. 

Intrus în iatacurile evgheniţilor, copil de casă, Dumi- 
trache deschide ușile conacului și ne lasă să pătrun- 


1. VA. Urechia, op. cit., X/A, pp. 35, 42, 262, 308, 432. 

2. Despre curtea domnească și influența ei asupra compor- 
tamentelor boierești vezi numărul tematic, coordonat de Toader 
Nicoară, „Curtea domnească și societatea de curte în Ţările 
Române (sec. XVI-XX)“, Caiete de antropologie istorică, nr. 1-a, 
2014. 


Introducere 35 


dem în cotloanele lui cu secretele, cu alcovurile și 
iubirile imaginate sau adevărate. Aici, tînărul fiu de 
negustor are prilejul să parcurgă o nouă iniţiere în 
tainele amorului, pe care o va descrie apoi sub influ- 
ența Erotocritului. Scenografia este cu totul alta: ca- 
sele din mijlocul orașului adăpostesc o tînără cuconiță, 
„frumușică dă mucu dă lumînare“, după cum spune 
atunci cînd o întîlnește pentru prima oară. Dar îna- 
inte de a intra în tainele amorului se cuvine să oferim 
cîteva informații despre cuconița care se lasă curtată 
de un adolescent oarecare, aflat cu mult mai jos în 
ierarhia socială. Episodul ar putea fi o altă ficțiune 
din narațiunea lui Dumitrache Merișescu, și se prea 
poate ca Zoe Băleanu să nu-și fi lăsat niciodată con- 
durii sărutaţi de un tînăr fără poziţie în societatea 
rangurilor. Dar elementele oferite ne ajută să recom- 
punem lumea evgheniților de pe vremea lui vodă Ca- 
ragea prin intermediul decorurilor, dialogurilor, 
informaţiilor din viața cotidiană. 

Zoe Băleanu (1791-1877) are soarta majorității fete- 
lor de mari boieri, pioni importanți în strategiile matri- 
moniale dirijate de șefii familiilor.! Măritată pe la 
1811-1813 cu Matei Ghika, fiul banului Costache Ghika, 
Zoe este repede abandonată de soț. Bolnav de tuber- 
culoză, tînărul Matei pleacă să se caute de sănătate, 
urmîndu-și tatăl, aflat în slujba Imperiului Otoman, 
cînd în Italia, cînd la Viena, cînd la Constantinopol. 
După trei ani de așteptări, Zoe Băleanu, însoțită de 


1. Pentru strategiile matrimoniale vezi Constanţa Vintilă- 
Ghiţulescu, În şalvari şi cu ișlic: Biserică, sexualitate, căsătorie 
şi divorț în Țara Românească a secolului al XVIII-lea, Huma- 
nitas, București, 2011. 

bunica maternă, Zoe Brâncoveanu, cere și obține, prin 
mai multe jalbe și înfățișări, separarea.! Este foarte 
curios acest proces de divorț, respins într-o primă 
instanță de vodă Caragea, care a „sfărîmat“ anafo- 
raua mitropolitului, dar aprobat cîteva săptămîni mai 
tîrziu. Consulul Marii Britanii la București în anii 
1813-1816, William Wilkinson, scrie că nu este decît 
un divorț de conjunctură, pentru că tatăl fetei, Grigore 
Băleanu, ar fi găsit o partidă mai bună: „Tatăl ei, care 
era instigatorul-șef al cererii ei neașteptate, nego- 
ciase deja un al doilea mariaj, pentru că servea mai 
bine intereselor sale“2. Aserțiunea lui Wilkinson, care 
descrie procesul de divorţ din perspectiva englezului 
îngrozit de libertinajul românilor, vine în sprijinul 
narațiunii tînărului Dumitrache Merișescu. 

Doica Fotini trage toate sforile acestei povești de- 
rulate în mare taină, în spatele ușilor ferecate și în în- 
tunericul nopţilor.3 Sub diferite pretexte, Dumitrache 


1. Procesul de divorţ, are loc între 15 mai și 2 iunie 1815, 
jalba fiind semnată de Zoe Băleanu și de bunica, Zoe Brân- 
coveanu (V.A. Urechia, op. cit., X/B, pp. 259-262). Dacă acceptăm 
că Dumitrache Merișescu a petrecut o vreme în casa marelui 
vornic Grigore Băleanu în compania fiicei acestuia, atunci în- 
tîmplarea trebuie să fi avut loc nu în octombrie 1814, ci în oc- 
tombrie 1815, cînd Zoe se afla liberă și divorțată. 

2. William Wilkinson, An Account of the Principalities of 
Wallachia and Moldavia: With Various Political Observations 
Relating to Them, Longman, Hurst, Rees, Orme and Brown, 
London, 1820, pp. 148-149. 

3. Dacă luăm în considerare că Erotocritul l-ar fi inspirat 
în compunerea acestui episod, atunci doica Fotini se îndepăr- 
tează foarte mult de modelul doicii Frusina de acolo, foarte apro- 
piată de personajul principal Aretusa (Eugenia Dima, Poemul 
Erotocrit, ed. cit., pp. 123 —921). Este posibil ca numele Fotini să 
fie inspirat de numele cumnatei lui Dumitrache Merișescu, 

este chemat să-i țină de urît domniţei, deși boierul 
Băleanu îl concediase după prima zi de slujbă, cali- 
ficîndu-l drept un „ageamiu“. Dacă dimineaţa iese pe 
poarta grădinii, ascuns de privirile celorlalți, pentru 
lumina zilei dădaca Fotini se străduiește să găsească 
diferite roluri care să-l aducă în casă: nepot, lipscan 
de ocazie, edecliu. Orice ezitare din partea tînărului 
este sever taxată de către dădacă cu ocări: „Ghiezi, 
gide, pusti!“! Cu alte cuvinte, i se spune că trebuie să 
fii lepros, ţap sau sodomit ca să nu-ți placă o cuconiță 
atît de frumoasă. 

Serile se consumă în jocuri de cărți pe sărutatelea 
sau baba-oarba, îndulcite de pișcoturi și dulcețuri fe- 
lurite, stîrnite de întuneric, sfîrşite în așternut. Dia- 
logurile sînt redate amănunțit și ar putea fi inspirate 
de vreo piesă de teatru în limba neogreacă care cir- 
cula în epocă. Citind Virtejul nebuniei sau Generalul 
Ghica, observ că dialogurile din teatrul vremii sînt 
mult mai literare și mai sofisticate decît dialogurile 
sărăcăcioase și utilitare ale tînărului îndrăgostit.? 


Photinia Euphrosina, mama istoricului V.A. Urechia — ad- 
mițînd, așa cum ne-o arată indiciile, că memoriile au fost scrise 
tîrziu, după stabilirea în Moldova. Legătura de familie dintre 
Dumitrache Merișescu și VA. Urechia am găsit-o menționată 
prima oară în Vistian Goia, V.A.Urechia, Minerva, București, 
1979; pp. 16-17. 

1. Toate dialogurile în limba neogreacă în manuscris au fost 
traduse de doamna Lidia Cotovanu, căreia îi mulțumesc. 

2. Vezi Lia Brad-Chisacof, Antologie de literatură greacă 
din Principatele Române, Pegasus Press, București, 2003, pp. 
300—377, 449-465; Andrei Pippidi, „Ultima piesă de teatru din 
epoca fanariotă“, în Lia Brad-Chisacof (ed.), Cornelia Papacos- 
tea-Danielopolu: In memoriam, Societatea Română de Studii 
Neoelene, București, 1999, pp. 123—131. 

Dacă nopţile și le petrece alături de Zoe Băleanu, 
pe timpul zilei Dumitrache hoinărește pe ulițele Bu- 
cureștiului, întîlnindu-se cu prietenii, mîncînd bogaci 
și simiţi, frecventînd casa unei cunoscute curtezane, 
Marghioala, mergînd la slujba de la Mitropolie de 
Sfîntul Dumitru, îmbăindu-se la baia publică, făcînd 
diferite comisioane pentru cuconiță, trecînd pe acasă 
doar pentru a-și schimba cămașa. 


O nuntă princiară 


Fecior de casă este slujba tînărului Dumitrache, pri- 
lej pentru cititor să pătrundă în casa unui mare boier 
cu dregătorie la curtea domnească. Mărturia vine din 
interior, devoalînd resorturile vieții somptuoase a ev- 
gheniţilor, pierduţi pe cărările risipei din datorie. De 

altminteri, acest început de secol este revelator pentru 

decăderea unor importante neamuri boierești, stinse 

în aura sfidătoare a aparențelor, și pentru nașterea 

unor noi „neamuri“, ridicate pe hedonismul lucrativ al 

banului. Prilejul unei nunţi este folosit pentru a pune 

în valoare prestigiul familiei prin intermediul luxului. 
Plănuita căsătorie dintre fiica marelui vornic Grigore 

Băleanu și una dintre numeroasele rubedenii din 
preajma lui vodă Caragea! ne oferă prilejul de a pă- 
trunde în febra cumpărăturilor cu adevărat impor- 
tante din punct de vedere financiar. 


1. Cu privire la familia Caragea vezi Eugene Rizo Rangabe, 
Livre d'or de la noblesse phanariote en Grece, en Roumanie, en 
Russie et en Turquie, par un phanariote, S.C. Vlastos, Ath&nes, 
1892, pp. 37-43. 

Furnizorul familiei Băleanu este negustorul Costa- 
Foru, lipscan important pe piața de lux a Bucureștiu- 
lui.! El sosește la conacul de la Băneasa, însoţit de 
calfa Gheorghe Furculiţă și de Dumitrache Merișescu, 
devenit și el calfă pentru o zi, cu carul încărcat cu 
cutii. Cu pana și călimara agățate la brîu, cu izvodul 
pregătit să treacă marfa cumpărată pe datorie și să 
adauge alte și alte mărfuri, horbotele sau vapelurile 
solicitate, cu brașoveanca pregătită să alerge înapoi 
la prăvălie pentru solicitări neprevăzute, Costa-Foru 
dirijează tranzacţia cu abilitate, apoi, urmînd instruc- 
țiunile viitoarei mirese și ale dădacei Fotini, se în- 
toarce la prăvălie și aduce marfă și mai multă. 

După izvoadele de mărfuri și din corespondența 
cucoanelor, în toamna anului 1815, moda este destul 
de amestecată, cu predilecție pentru moda franceză 
în ceea ce privește forma veșmintelor, dar cu prefe- 
rinţă pentru „materiile“ preţioase orientale. În cutiile 
desfăcute de lipscanul Costa-Foru în salonul Băleni- 
lor de la Băneasa se află șaluri și gearuri de Lahore 
(unul singur costa în jur de 6oo de groși), horbote, 


1. La ag iulie 1813, Costa-Foru se află pe lista negustorilor 
care, declarîndu-se „sudiți“ (sub protecția unei puteri străine), 
refuzau să plătească podăritul pus pe introducerea feluritelor 
mărfuri de lipscănie. Pe listă, Costa-Foru este trecut cu două 
care de marfă lipscănească (V.A. Urechia, op. cit., X/A, p. 802). 
Pentru activitatea comercială desfășurată de Constantin Foru 
și compania, vezi corespondența păstrată în Arhivele Județene 
Sibiu și catalogată în Dumitru Limona, Catalogul documentelor 
referitoare la viața economică a țărilor române în sec. XVII-XIX, 
vol. II, Direcția Generală a Arhivelor Statului din RSR, București, 
1967, PP. 13, 42, 43, 100, 102, 110, 111, 119, 157, passim. 

a. Vezi corespondența dintre doi negustori greci în jurul 
vînzării acestor șaluri la București și Moscova (ANIC, Fond 

pînză de Olanda, atlazuri de mătase, stofe englezești, 
conduri și ceacșiri, serasir și șamalagea, cercei cu bă- 
lașuri și smaralde, inele cu diamante, fulii și egrete, 
paftale și meși, bonete și panglici, anterie brodate cu 
fir, fermenele blănite cu cacom, ibrișinuri, testemele, 
taclituri, fesuri, șalvari. Mărfuri aduse din India, de 
la Damasc, Moscova, Livorno, Viena, Paris, Londra, 
Veneția gătesc mireasa de pe malul Dîmboviţei.! Luxul 
este puntea de legătură dintre negustori, domni și 
boieri, regi, cancelari, împărați, viziri, sultani și mă- 
runțţii artizani de prin diferitele ateliere muncind de 
zori, ținîndu-și viața de zi cu zi și oferind plăcere, acum, 
acestei tinere domnițe. 

Nu ştim cum va fi arătat domnița Zoe Băleanu mi- 
reasă și căsătorită în postul Crăciunului din anul 1815 
cu cel pe care Tache Merișescu îl numește beizade 
Dimitri Caragea?. El notează doar: „Nunta au fost 











Documente Muntenești, LXXVII/7, 9 și 17 decembrie 1813. 
Pentru acest subiect vezi și interesantele catastife de negustori 
publicate de Gheorghe Lazăr, Catastife de negustori din Țara 
Românească (secolele XVIII-XIX), Editura Universității „ALI. 
Cuza“, Iași, 2046. 

1. Despre cultura materială în Imperiul Otoman vezi: 
Suraiya Faroghi, „Moving Goods Around, and Ottomanists too: 
Surveying Research on the Transfer of Material Goods in the 
Ottoman Empire“, Turcica, 32, 2000, pp. 435-466; Donald 
Quataert (ed.), Consumption Studies and the Ottoman Empire, 
1550-1922: An Introduction, State University of New York 
Press, New York, 2000; Suraiya Faroghi, „The Material Culture 
of Global Connections: A Report on Current Research“, Turcica, 
41, 2009, PP. 403-431. 

a. Deși Dimitrie Caragea nu este odraslă domnească, ci vreo 
rudă mai tînără a domnului (nepot sau văr), Dumitrache 
Merișescu îl numește beizade cel mai probabil datorită distan- 


axa 


ței sociale considerabile care-i separă. Pînă în acest moment nu 


Introducere 41 


pompoasă. Singur domnu au cununat, și cu doamna“. 
Pentru bietul lipscan, nunta domniței este doar „amă- 
răciune“. Intrus în intimitatea casei familiei Băleanu, 
Tache Merişescu are semeția de a se crede în fantas- 
mele Erotocritului, îndrăgostindu-se „lulea“ de tînăra 
cuconiță. „Zoi mu“, „pidi mu“, „frumușşică dă mucu dă 
lumînare“, adolescentul îndrăgostit nu mai prididește 
cu complimentele la adresa ei, iar ea îl acceptă în 
preajmă doar pentru „că i se urăște de-nchis“. Și atunci 
cînd, din rațiuni politice, trebuie să se mărite, Zoe nu 
priveşte în urmă la tînărul care-i ținuse companie 
nopțile, sărutîndu-i mîinile, alintînd-o, mîngîind-o, 
cîntîndu-i cînd grecește, cînd bulgărește, dăruindu-i 
bibiluri şi multe, multe „oftaturi cu lacrimi“. 


Pe drumul Țarigradului 


Atunci cînd domniţa Zoe trebuie să plece împreună 
cu Dimitri Caragea la Țarigrad, unde acesta urmează 
să preia dregătoria de capuchehaia!, Dumitrache Me- 
rișescu are un loc în suită. La intervenţia dădacei Fo- 
tini, Dumitrache Merișescu este numit edecliu (tc. 
ydecli) la curtea beizadelei. De altminteri, cu toată 
bunăvoința negustorului Costa-Foru, adolescentul 





am găsit nici un alt document cu privire la această căsătorie 
dintre Zoe Băleanu și Dimitrie Caragea. Doar acest jurnal men- 
ționează episodul mariajului interpus între divorțul de Matei 
Ghika și căsătoria cu Ștefan Hagi-Moscu. 

1. N-am reușit încă să-l identific pe acest Dimitri(e) Cara- 
gea. De regulă, dregătoria de capuchehaia este ocupată de 
membrii familiei domnești, pentru că acest reprezentant este 
și garant al fidelității față de Sublima Poartă. 

este considerat mult prea bătrîn pentru a începe cele 
ale uceniciei. Noua slujbă îi aduce băiatului o înfumu- 
rare și „fodolie“ fără margine: „umblam ca un titirez, 
intram și ieșeam fără să am treabă. Eram neoprit, 
desigur, edecliu a lui beizadea“. Iar cînd primește și 
uniformă, „fodolia“ atinge paroxismul: 


„Au venit terzibașa (starostele de croitori — n.n.) a 
palatului. Mi-au croit 2 rînduri de haine, 2 caftani 
de idecliu și o giubea și beniși, papuci cu mești. Au 
adus a donluci pentru legat la cap. Dacă m-am 
îmbrăcat, mă fodoliam. [...] Mi-au dat și un anger 
de bașa-bași. «Ei, Dimitri!» Așa mă numea. Mi să 
părea că eu eram cît și bezadea.“! 


Edecliul Tache Merișescu nu este decît un slujitor 
mărunt la curtea acestei beizadele, un valet rătăcit 
printre atîţia alții pentru a spori grandoarea stăpînu- 
lui. Fudulia ţine pînă la frigul din postul Crăciunului. 
Sub presiunea Porții, vodă Caragea îl pornește în cele 
din urmă pe acest beizade, rudă apropiată, spre Con- 
stantinopol: „Noi eram în car, șădeam cam zburliți. 
Era pîn postu Crăciunului. Era coviltir peste noi. 
Ne-am vîrît în fund“. Călătoria către Țarigrad se face 
pe drumul poștelor, în convoi, sau pe drumurile cunos- 
cute, pentru a se evita tilharii la drumul mare, care 
fac legea în epocă. În plus, ciuma încă bîntuie, iar 


1. Despre costumația unui edecliu vezi și Petronel Zahariuc, 
„Bacşișuri, mătăsuri și argintării: Călătoria boierilor moldoveni 
la Constantinopol în 1822“, în Dan Dumitru lacob (ed.), 
Inventare de averi în secolele XVII-XIX, Editura Universităţii 
„ALI. Cuza“, Iași, 2015, PP. 355-356. 

lazaretele sînt mai mult decît obligatorii.! Așa că Ta- 
che se leagănă în hopurile căruțelor de poștă, ținîn- 
du-i companie țarigrădencei chira Fotini, trecînd prin 
Brăila, Măcin, Hîrşova, întîmpinați de pașale, afu- 
mați și aerisiți spre a nu duce molima înapoi de unde 
a venit. La Hîrşova, domnița se simte din ce în ce mai 
rău: „mergea cocoana mare de-i da doftorii“. Cum sta- 
rea ei de sănătate se înrăutățește, sau poate ca ur- 
mare a unui plan politic bine ticluit de vodă Caragea, 
de a nu-și lăsa familia și rudele pe seama turcilor, 
domnița și beizadeaua se întorc la București. Dar 
convoiul, „cu zăloage de turci“, merge mai departe la 
Varna, la Mesembria (Nesebar), și de aici încărcat în 
corabie, apoi escortat pînă la casele lui Caragea, de 
la Therapia, în oftaturile repetate și prelungite ale 
chirii Fotini, care iterează cu teamă: „Ah, dragul meu, 
dragul meu, orice s-ar spune, ce ne pasă nouă!?“ 
Îngrijorările chirii Fotini sînt cât se poate de înte- 
meiate într-un imperiu în care domnește o atmosferă 
generală de suspiciune și teamă. Cei cunoscuţi înde- 
obște sub numele de fanarioți ocupă poziția cea mai 
vulnerabilă, cunoscînd grandoarea sau mizeria, stă- 
pîniți mereu de frica de a-și pierde capul, ei și familiile 
lor. Beizade Nicolae Suţu, fiul ultimului domn fanariot 
al Țării Românești, captiv așteptărilor și jocurilor 


1. Despre ciumă și crearea de cordoane sanitare în Imperiul 
Otoman vezi: Daniel Panzac, „Politique sanitaire et fixation des 
fronti&res: Pexemple ottoman (XVIlIle-XIXe siăcles)“, Turcica, 
31, 1999, Pp. 87-108; Daniel Panzac, La peste dans Empire 
ottoman, 1700-1859, Editions Peeters, Louvain, 1985. 

2. Mai multe detalii cu privire la călătoriile boierilor români 
către Constantinopol vezi în interesantul studiu propus de 
Petronel Zahariuc, op. cit., pp. 311—370. 

diplomatice în Arnautchioi (Arnavutkây), pe malurile 
Bosforului, notează: „numai Dumnezeu știe cu cîte 
precauții trebuiau înconjurate chiar și distracțiile 
copiilor în vremea aspră și sîngeroasă a domniei sul- 
tanului Mahmud“. Povestește apoi cum, improvizînd 
un dans pe întuneric și fără muzică, ar fi fost văzuţi 
de bostanci-bași (șeful poliției) ce trecea pe mare și 
chemați la cancelaria poliţiei din Constantinopol. Sau 
cum tînărul Aleco Vlahuţi avea să-și piardă capul 
pentru că-și făcuse apariția la fereastra unei case din 
Therapia cu sarik înfăşurat în jurul capului, fără să 
ştie că turbanul tocmai fusese interzis.! Cercetările 
lui Matthew Elliot, Oliver Jens Schmitt și Maurits 
H. van den Boogert? susțin spusele lui Nicolae Suţu 
cu privire la codurile vestimentare și comportamen- 
tale obligatorii în Imperiul Otoman și mai ales la 
Constantinopol. Mai mult, după incidentul din 17 de- 
cembrie 1791, cînd în moscheea Ayasofya un nebun 
aruncase cu un glonte în sultanul Selim III, proferînd 
injurii pe limba lui, măsurile s-au înăsprit. Speriat, 


1. Nicolae Suţu, Memoriile Principelui Nicolae Suţu, mare 
logofăt al Moldovei (1798-1871), ed. Georgeta Filitti, Humanitas, 
București, 2013, PP. 55-59. 

2. Matthew Elliot, „Dress Codes in the Ottoman Empire: The 
Case ofthe Franks“, în Suraiya Faroghi, Christoph K. Neumann 
(eds), Ottoman Costumes: From Textile to Identity, Eren, Istanbul, 
2005, pp. 103-123; Oliver Jens Schmitt, Les Levantins: Cadres 
de vie et identites d'un groupe ethno-confessionnel de lEmpire 
Ottoman au „long“ ge siecle, Isis, Istanbul, 2007; Maurits H. 
van den Boogert, „Intermediaries par excellence? Ottoman 
Dragomans in the Eighteenth Century“, în Bernard Heyberger, 
Chantal Verdeil (eds), Hommes de l'entre-deux: Parcours indi- 
viduels et portraits de groupes sur la frontiere de la Mediterranee 
(XVle-XXe siecle), Les Indes savantes, Paris, 2009, pp. 95—114. 

sultanul a decretat „curățirea“ capitalei de „străinii“ 
aflaţi fără treabă pe străzi.! 

Se adaugă aici și o componentă dată de statutul 
incert al acestor fanarioți, folosiți și eliminați rapid 
atunci cînd loialitatea lor se găsește sub semnul între- 
bării. Domnul Caragea are momentele lui de cumpănă, 
care se întrevăd și în memoriile acestui Merișescu, cînd 
temerile se transformă în zvonuri și sufocă adevărul. 

Dacă chira Fotini are experienţele ei cu domnii și 
sultanii, Dumitrache este mult prea tînăr ca să ofteze 
sau să fie paralizat de frică. Sub protecția aparențelor 
de edecliu și „nepăzit de nimeni“, cum scrie, se furi- 
şează pe ulițele orașului. Într-una din zile, întîlnește 
un bogasier sîrb pe care-l cunoaște din București; 
acesta îl sfătuiește să abandoneze Therapia, pentru 
„că s-au trimis capigii la București, că vodă n-au plă- 
tit haragiul de cinci ani, și ti-or tăia turcii“. Informa- 
ţia îl sperie pe tînărul edecliu și, dacă pînă atunci mai 
ofta în așteptarea domniței, perspectiva tăierii capu- 
lui îl îndeamnă să abandoneze iubirea pentru lucruri 
mai practice. 

Zumbul Han (Siimbillii han) este adăpostul negus- 
torilor creștini de prin Balcani și de prin Ţările Române, 
al „brașovenilor“?. Hanul pare a fi o adevărată fortifi- 
caţie, care își închide porţile pe timpul nopții, după 


1. Vezi în acest sens Betiil Bașaran, Selim II[, Social Control 
and Policing in Istanbul at the End ofthe Eighteenth Century: 
Between Crisis and Order, Brill, Leiden, 2014, pp. 2-3. 

a. Despre han ca loc de rezidență al negustorilor creștini 
din Imperiul Otoman a se vedea: Sophia Laiou, „The Ottoman 
Greek «Merchants of Europa» at the beginning of the 19* cen- 
tury“, in Evangelina Balta, Georgios Salakidis, Theoharis 
Stavrides (eds.), Festschrifi in Honorofloannis P Theocharides: 


Constanţa Vintilă-Ghiţulescu 46 


cum povestește memorialistul. Odăile au „două rîn- 
duri de paturi“, suprapuse, chiriașul trebuind „să să 
suie pe scări“ ca să ajungă în pat. Chiria nu este prea 
mare, și din acest motiv „stau mai mulți negustori“; 
toate odăile sînt ocupate. Un alt fapt important este 
acela că aici locuiesc în mare parte „sudiți nemțești“, 
aşadar hanul se află sub protecția Imperiul Habsbur- 
gic şi al Prusiei, bucurîndu-se de intervenția celor 
două consulate sau ambasade pentru siguranța ne- 
gustorilor. De altminteri, negustorul sîrb care îl ajută 
pe Tache este un astfel de „sudit neamț“. El îl sfătu- 
iește să-și schimbe repede hainele și să-și facă rost 
de acte pentru a putea supraviețui în Constantino- 
pol. Ferecat în han, de teamă, Tache iese doar cînd 
își schimbă înfățișarea: „mi-au făcut haini nemțești, 
mi-au cumpărat o pălărie şi mi-au dat un pașaport 
nemțesc, că dacă mă va întreba turcii să-l arat“. 

Ce fel de identitate și-a cumpărat Tache Meri- 
şescu? Cum arăta acest „pașaport nemțesc“? Tache 
nu oferă nici un fel de informație, dar este de reținut 
această trecere de la statutul de „homo ottomanicus“ 
la cel de „neamţ“ — cu alte cuvinte, „frînc“.! În plus, 
Tache nu pronunţă niciodată numele celorlalți. Ce 
nume poartă acest negustor sîrb? Dar unchiul său pe 


Studies on the Ottoman Empire and Turkey, Isis, Istanbul, 2014, 
p. 327. 

1. Pentru definirea a ceea ce era considerat a fi un supus 
otoman, vezi Maurits H. van den Boogert, „Resurrecting Homo 
Ottomanicus: The Constants and Variables of Ottoman Identity“, 
The Journal of Ottoman Studies, XLIV (2014), pp. 9-10. Vezi și 
Fatih Yeșil, „How to Be(come) an Ottoman at the End of the 
Eighteenth Century“, The Journal of Ottoman Studies, XLIV 


(2014), pp. 123-139. 

care îl va întîlni cîteva pagini mai la vale? Dar ceilalți 
membri ai grupului de negustori „ascunși“ în Zumbul 
Han? Cine sînt ei? Ce limbi vorbesc? Cum reușesc să 
se înțeleagă? Există un limbaj comun specific negus- 
torilor? Traian Stoianovich crede că limba greacă este 
limba negustorilor — limba comercială care le ușu- 
rează mobilitatea socială și circulația pe drumurile 
Imperiului Otoman.! Preluînd argumentul lui Sto- 
ianovich, Christine Philliou vorbește despre eleniza- 
rea acestei elite negustorești a creștinătății balcanice, 
care duce la inserarea ei într-o vastă rețea de promo- 
vare socială, politică și culturală.? Așadar, Dumitra- 
che Merișescu reușește să pătrundă în rețeaua 
negustorească prin intermediul limbii grecești, pe 
care o stăpînește foarte bine. Parte a rețelei, Dumi- 
trache beneficiază de solidaritate și ajutor, astfel că 
se transformă foarte uşor într-un „protejat“ (sudit) al 
Imperiului Habsburgic, presupunem, statut care îi 
aduce o serie de alte avantaje?. 

Cu noua înfățișare, Dumitrache pornește într-o 
nouă călătorie prin măruntaiele Bezistenului, baza- 
rul acoperit al Stambulului, în căutare de mărfuri 
ieftine, căscînd gura, de cele mai multe ori, urmîndu-l 
şi ajutîndu-l pe negustor pentru a-și plăti „datoria“: 
„Orişiunde mergea, eu tot cu dînsul, și purtam cîte o 


1. Traian Stoianovich, „The Conquering Balkan Orthodox 
Merchant“, The Journal of Economic History, 20 (2), 1960, pp. 
290—291. 

a. Christine Philliou, Biography of an Empire: Governing 
Ottomans in an Age of Revolution, Berkeley, University of 
California Press, 2010, pp. 15-16. 

3. Despre statutul de „protejat“ vezi și Sophia Laiou, op. cit., 


PP. 313-331. 

boccea cu ibrașim, mătăsuri și cele ce cumpăra pentru 
București“. Seara, după ce porțile hanului se închid 
și culucii (straja) se pornesc pe stradă, negustorii se 
adună la cafenea ca să afle una, alta, să privească la 
caraghioslicuri!, să bea cafea și tutun, să uite de spai- 
mele călătoriilor. Cafeneaua (la fel ca și cîrciuma) este 
unul dintre cele mai importante locuri de socializare, 
unde informațiile, zvonurile, rumorile se împrăștie și 
împărtășesc. Aici află eroul nostru că vodă Caragea 
„au fugit în ţara nemțească la Beci“, că suita și cala- 
balicul capuchehaiei venite din „Bogdania“ au fost 
luate de vizir, că tînărul edecliu e dat dispărut și că- 
utat. La cafenea se fac glume, se aruncă cu vorbe, se 
colportează povești. Aici, unul dintre negustori se 
amuză pe seama edecliului „frumușel“ luat de turci. 
Există un întreg folclor pe seama turcilor „colomba- 
ragii“, colportat ici și colo, așa că nu îi este greu săra- 
cului Tache să se imagineze în brațele unui ienicer și 
să se înfricoșeze: „eu tăceam și ascultam“.? 


1. Caraghioslicul (tc. Faragăzliik) este foarte gustat și în 
Valahia, sub forma teatrului de umbre la curtea domnească și 
pe la marile case boierești. Caraghioslicul sau mascarlicul este 
la fel de apreciat de norod, sub forma teatrului de păpuși jucat 
direct în uliţă sau cu ocazia tîrgurilor. Din cauza limbajului 
obscen, caraghioslîcul este deseori interzis în prima parte a 
secolului al XIX-lea (Constanţa Vintilă-Ghițulescu, Pazimă şi 
desfătare, ed. cit., pp. 384-385). Pentru Imperiul Otoman și 
popularitatea karagăzliik-ului vezi Dana Sajdi, The Barber of 
Damascus, ed. cit., pp. 162-165. 

a. Iordache Golescu (1768-1848), în piesele sale de teatru, 
invocă deseori această practică, probabil o legendă care redă 
teama de turci, străini atît din punct de vedere etnic, cît și 
confesional (Scrieri alese, Cartea Românească, București, 1990, 


pp. 31-32, 308). 

„Turcii“ sînt o denumire generică, așa cum arată 
Palmira Brummett în studiul ei asupra narațiunii de 
călătorie!. Dumitrache nu se oprește să ofere detalii, 
ci doar exprimă sumar ceea ce spun și alți călători 
despre „turci“. „Turcii“ întîlniți de Dumitrache sînt 
agresivi și capricioși („belalii“), feroci, „blestemați“, 
sodomiți?. Etichetează, așadar, un grup, fără a se opri 
asupra indivizilor, de care se ferește. De altminteri, 
interacțiunile dintre cele două lumi sînt aproape in- 
existente: Tache privește de departe straja cum cutre- 
ieră orașul, ienicerii „capricioși“ gata să se ia la bătaie, 
norodul de pe ulițe, dar niciodată nu se apropie -— din 
teamă, din necunoaștere?. 

Loc de întîlnire și de socializare, cafeneaua îi pune 
împreună, într-o zi, pe Tache și pe unul dintre unchii 
săi, un frate al tatălui care a rămas în Imperiul Oto- 
man, în timp ce Fotache își căutase norocul peste Du- 
năre. O nouă aventură începe și o nouă identitate se 
preconizează: „A doua zi am trecut la Pera, la dichiu, 
și au luat pentru mine un pașaport de sudit nemțesc“. 
Începe ucenicia în negustoria cu bumbac. Timp de un 


1. Palmira Brummett, „You Say “Classical”, I Say “Imperial, 
Let's Call the Whole Thing Off: Empire, Individual, and 
Encounter in Travel Narratives of the Ottoman Empire“, The 
Journal of Ottoman Studies, XLIV (2014), pp. 21-44. 

a. Vezi și Ambroise Firmin Didot, Notes d'un voyage fait 
dans le Levant en 1826 et 1817, Typographie de Firmin Didot, 
Paris, 1831. 

3. Vezi și Edhem Eldem, „Foreigners on the Threshold of 
Felicity: The Reception of Foreigners in Ottoman Istanbul“, in 
Donatella Calabi, Stephan Christensen (eds), Cultural Exchange 
in Early Modern Europe: II. Cities and Cultural Exchange in 
Europe, 1400-1700, Cambridge University Press, Cambridge, 


2007, Pp. 114-131. 

an şi jumătate se perindă prin locuri cunoscute și mai 
puţin cunoscute, de la Smirna la Veneţia, de la Ostrov 
la Salonic, de la Sfîntul Munte la Ierusalim, cărînd în 
boccele bumbac, astar, castambol, alagele, ibrișin. Aven- 
tura se încheie la Alexandria, cînd unchiul moare de 
ciumă pe neașteptate, lăsînd corabia încărcată cu 
teancuri de bumbac și un nepot neajutorat la mîna 
„conțulatului“. Consulatul (Imperiului Habsburgic) 
intervine în virtutea dreptului ce-l avea asupra supu- 
șilor săi, sudiții, confiscă întreaga marfă, iar lui Tache 
îi dă 7oo de lei, îl suie pe o corabie și-l trimite la 
Galaţi. Debarcă în port după aproape doi ani de cînd 
părăsise Valahia, avînd în tolbă mătănii, mosc, unt 
de trandafiri, rahatlicuri, roşcove de India. Sîntem în 
20 septembrie 1817. 

Ultima frază este un fel de profesiune de credinţă: 
„Prin urmare cred istoriile“. Cu alte cuvinte, dacă 
toate acestea mi s-au întîmplat mie, un simplu muri- 
tor, atunci toate istoriile trebuie să aibă o fărîmă de 
adevăr. Doar că aventurile lui Dumitrache Merișescu 
nu se încheie aici. 


După călătorie. Destinele 


Zoe Băleanu nu are o soartă prea fericită, cu toate că 
nu va cunoaște niciodată sărăcia. Căsătoria cu acel bei- 
zade Dimitri Caragea a ținut pînă în 1818, cînd domnul 
Ioan Caragea se va refugia la Pisa, însoţit de o suită 
numeroasă de clienți și beizadele, după ce avusese 
grijă să-şipună la adăpost averea acumulată, mai ales 
în băncile din Europa Apuseană. Fuga princiară tre- 
buie să fi fost o grea lovitură pentru marele vornic 

Grigore Băleanu, dar se va fi orientat foarte repede, 
găsind poate cea mai bună partidă și soluţie: Ștefan 
Hagi-Moscu, fiul bogatului boier, negustor și bancher 
Ioan Hagi-Moscu. 

Dumitrache Merișescu își povestește doar o parte 
din experiențele de viață. Este posibil să existe și alte 
manuscrise, pe care nu le-am descoperit încă. Cerce- 
tarea în arhivele românești este mai degrabă rodul 
hazardului și al perseverenţei, în absența unor cata- 
loage cît de cît informative. Atunci cînd am început să 
citesc memoriile acestui tînăr, am demarat și o an- 
chetă după numele și urmele lăsate prin arhive, iar 
numele Merișescu apare recurent în documente de tot 
felul. Dificil este pentru istoric să pună împreună doar 
acele personaje care fac parte din puzzle-ul poveștii 
lui. Memoriile vorbesc de Manolache și Foti Merișescu, 
de Dumitrache, Anastasie, Ioan, Niţu și Păuna. 

Despre Manolache, fratele lui Foti Merișescu și 
unchiul lui Dumitrache, am reușit să aflu că la 28 no- 
iembrie 1803 era epistatul cărnurilor politiei Bucu- 
rești, avînd asupra sa scaunele de tăiat vitele.! Cu alte 
cuvinte, negoțul cu carnea vitelor strînse de fratele 
său îi aducea destul de mulți bani cît să-și facă o gră- 
dină ce se alimenta direct din Dîmboviţa, după cum 
își amintește Tache. După această dată, urma lui se 
pierde, pentru a apărea în vidomostiile boierești la 
1829 ca Manolache ban, bătrîn și sărac, locuitor în 
Tîrgul Pietrei.? 


1. VA. Urechia, op. cit., XI, pp. 259, 350, 396. Vezi și docu- 
mentul din 28 ianuarie 1804. 

a. Alexandru V. Perietzianu-Buzău, „Vidomostie de boierii 
Moldovei aflaţi în ţară la 1829“, art. cit., p. 277. Un Manolache 


Constanţa Vintilă-Ghiţulescu 53 


De la becer domnesc la paharnic de Neamţ 


După Constantin Sion, Dumitrache rătăcește între 
Galaţi și Focșani, fiind cavaf, adică negustor şi meş- 
ter de pantofi ieftini. Mai apoi, Dumitrache ar fi fost 
stolnic în curtea clucerului Alecu Niculescu de la 
Rîmnic.! În catagrafia de la 1829, clucerul Alecu Ni- 
culescu este pomenit în relație cu fiul Costache, ră- 
mas în casa părintească din Rîmnic și avînd rang de 
spătar al doilea.2 Pînă în acest moment nu am găsit 
alte detalii care să mă ajute la precizarea activităţii 
acestui Merișescu în casa și curtea clucerului din 
Rîmnic. 

În această perioadă a anilor 1820, Dumitrache se 
alătură beizadelelor Alecu și Iorga Sturdza (1822) toc- 
mai cînd tatăl acestora, Ioniță Sandu Sturdza, ajunge 
domn al Moldovei (1822-1828). O vreme este becer la 
curtea domnească, cu misiunea de a supraveghea „be- 
ciul în care se păstrează ale mîncării“.3 Fiind un bun 


Merișescu este întîlnit și la go august 1828, logofăt de divan, 
de data asta în Valahia, pus să cerceteze pricina de judecată 
dintre Gheorghe Bucșănescu și moșnenii bumbuiești (ANIC, 
Fond Documente Muntenești, LIX/115). Nu știm dacă este 
vorba despre același personaj. 

1. Constantin Sion, Arhondologia Moldovei, Minerva, Bucu- 
rești, 1973, pp. 167-168. 

a. La 18.2, paharnicul Alecu Niculescu este chemat să dea 
socoteală despre lemnele cumpărate, în calitatea sa de „maga- 
sier de lemne“ (V.A. Urechia, op. cit., XI, pp. 686-688). Alecu 
Niculescu este ridicat la rangul de mare clucer, din paharnic, 
la 7 octombrie 1822 (loan C. Filitti, Catagrafie oficială de toți 
boierii Țării Româneşti la 1829, Tipografia Curţii Regale, Bucu- 
rești, 1929, p. 332). 

3. D. Fotino, op. cit., p. 309. 

administrator, vodă îl ridică la rangul de paharnic, 
oferindu-i totodată și mîna unei tinere din anturajul 
doamnei.! Deși rangurile își cam pierduseră din pu- 
terea economică și politică de odinioară, totuși pute- 
rea simbolică valora încă foarte mult.? 

Despre această cutumă a măritișului domnesc se 
tot vorbește în istoriografia românească, dar fără o 
susținere documentară foarte consistentă. Se spune 
că printre obiceiurile domnilor se numără și acela al 
măritișului fetelor din anturajul doamnelor și al în- 
surătorii tinerilor de pe lîngă domn, uneori în cadrul 
unor ceremonii speciale. Surorile Manoliu ajung la 
curtea domnească în suita doamnei Ecaterina Sturdza 
în împrejurări destul de tragice. Bănuit că ar face 
parte din Eterie, hagiului Manoliu din Iași îi este in- 
cendiată și jefuită casa de către armata turcă. Hagiul 
își pierde averea și soția în acest incendiu?. Noul domn 
pămîntean, Ioniță Sturdza, se va ocupa de creșterea și 
educarea orfanelor Smaranda și Eufrosina, luîndu-le 
la curtea domnească. Pentru Dumitrache Merișescu, 
vodă Sturdza o alege pe Smaranda. Eufrosina se va căsă- 
tori cu clucerul Alexandru Popovici, iar unul dintre 
copiii cuplului va fi cunoscutul istoric V.A. Urechiaf. 


1. Constantin Sion, op. cit., pp. 167-168. 

a. Vezi Constanţa Vintilă-Ghiţulescu, Evgheniţi, ciocoi, mo- 
jici: Despre obrazele primei modernități româneşti (1750-1860), 
Humanitas, București, 2013. 

3. Vistian Goia, op. cit., p. 16; vezi și V.A. Urechia, Iuda, epi- 
sod din timpul răzmeriţei de la 1822, Editura ziarului Apărarea 
Naţională, București, 1902, p. 126. 

4. VA. Urechia, Din tainele vieței: Amintiri contimporane 
(2840-1883), studiu introductiv de Leonidas Rados, Polirom, 
Iași, 2014, p. 4. 

Acum ar fi momentul stabilirii cuplului Merișescu în 
Tîrgul Pietrei, cumpărînd, la 23 aprilie 1824, o casă 
de la paharnicul Enache Adam!. Greu de știut cum 
va fi fost viața tinerilor însurăței. Probabil destul de 
dificilă, pentru că la 1829, cînd are loc catagrafierea 
boierilor Moldovei, Dumitrache este înregistrat ca 
fiind sărac, fără moșie, locuitor în Tîrgul Pietrei (Pia- 
tra Neamț de astăzi).? Cu rang de paharnic apare și 
la 7 septembrie 1829, cînd Divanul Judecătoresc al 
Moldovei îi poruncește să cerceteze situația unor mo- 
şii pe care postelnicul Ioan Cantacuzino le avea în 
Tîrgul Pietrei.* 

În acest context al sărăciei, Dumitrache se vede 
nevoit să vîndă casa, cu toate acareturile ei, la 5 mar- 
tie 1832, unui oarecare căminar Anghel, cu suma de 
16.500 lei. Despre căminarul Angheli Vali, Constantin 
Sion spune că este „o pocitură grecească“, îmbogă- 
țit cu ajutorul boierilor Ghiculeștis, în timp ce Nicolae 
Suţu îl consideră agent în slujba Rusiei, careia îi 
furniza informații despre marii boieri ai Moldovei:. 


1. BAR, Fond Documente Istorice, MDXLI/13. Pentru boie- 
rul Enache Adam vezi Constantin Sion, op. cit., p. 12. Stabilirea 
paharnicului în ținutul Neamţ ar putea fi legată tot de Ioniță 
vodă Sturdza, care avea moșii aici. 

a. Alexandru V. Perietzianu-Buzău, art. cit., p. 277; vezi și 
Mihai-Răzvan Ungureanu, Marea Arhondologie a boierilor 
Moldovei (1835-1856), Editura Universităţii „Al.I. Cuza“, Iași, 
1997, p. 191, unde un Dumitrache Merișăscu este paharnic, 
fără a se menționa anul. 

3. ANIC, Fond AN, MMCCCLXIX/8. 

4. Constantin Sion, op. cit., p. 51. 

5. Nicolae Suțu, op. cit., p. 138. Vezi și Dan Dumitru Iacob, 
„Testamentul și inventarul averii Smarandei Balș“, în Dan 
Dumitru Iacob, Avere, prestigiu şi cultură materială în surse 

Vînzarea s-a făcut după toate criteriile epocii, cu 
martori și semnături autografe: Dumitrache sem- 
nează actul cu „adeverez dempreună cu soția mea, 
Smaranda“!. La scurtă vreme, Dumitrache se răzgîn- 
dește cu privire la vînzarea casei, considerînd că a 
primit mult prea puţin și s-a lăsat înșelat. Între timp, 
Smaranda dă „formalicească jalobă către instanţia 
judecătorească“, prin care cere nu numai oprirea vîn- 
zării, ci și „siguranța“ zestrei pe care a adus-o în casă 
la căsătorie. Negocierile se reiau, și Dumitrache pri- 
mește alți 2.ooo de taleri de la căminarul Anghel 
Vali, care cedează doar „ca să scape de mai multă 
supărare și să-și statornicească desîvîrșit temeinicia 
acestei cumpărături“?. Pentru siguranța zestrei și 
pentru ca tranzacţia să nu mai fie iarăși contestată, 
Dumitrache oferă soţiei lui, drept garanție, locul și 
binalele (clădirile) „toate“ din Valea Viei, moșie 
aflată tot în Tîrgul Pietrei, partea dinspre mănăsti- 
rea Sfîntul loan, cumpărate și îmbunătăţite cu banii 
şi eforturile paharnicului. Smaranda se arată mul- 
țumită de această „garanție“, declarînd că a cîștigat 
în locul banilor din zestre „avere“, mult mai „folosi- 
toare“. Semnează actul cu „Smaranda Mereșeasca 
paharniceasa“.3 


patrimoniale: Inventare de averi din secolele XVI-XILX, ed. cit., 
PP. 393-394. 

1. BAR, Fond Documente Istorice, MDXLI/13. 

2. Negocierile durează mai bine de 2 ani. La 13 februarie 
1835, soţii Merișescu îi cedau casa căminarului Angheli Vali, 
arătîndu-se mulțumiți de înţelegere, actul fiind trecut în 
Condica țivilă sub numărul 1434 abia la 10 aprilie 1836. BAR, 
Fond Documente Istorice, MDXLI/+3. 

3. Ibid., 6 noiembrie 1834. 


Constanţa Vintilă-Ghiţulescu 56 


Moșia Dălhăuți, locul de redactare a memoriilor, 
acolo unde familia deținuse vii și poate și o casă, este 
pierdută de mult. Catagrafia obştească a Ţării Româ- 
nești din 1831 notează drept proprietari în moșia sa- 
tului Dălhăuţi pe stolnicul Iancu Done și schitul 
Dălhăuţi.! 

Aici, la Valea Viei, paharnicul Dumitrache Meri- 
șescu îl primește pe nepotul Vasile, fiul Eufrosinei, 
care se ascunde de căldurile ieșene ale verii 1844. 
„Era o localitate foarte romantică“, își amintește V.A. 
Urechia, „și în care unchiul meu tăiase un fermecător 
parc, cu alee, arbori fructiferi, chioșcuri decorate cu 
stampe, jocuri de inel, de popici etc.“ Purta numele 
de Valea Viei pentru că era singurul loc din Piatra 
unde „se încercase plantarea unui pogon, două de 
vie“?. Tot aici se va afla și pe vremea Revoluţiei de la 
1848, dar și a epidemiei de holeră, cînd Eufrosina, 
recăsătorită cu Enăcache Cosmiţă, se adăpostește în 
casele surorii sale, luîndu-l și pe tînărul Vasile, abia 
scăpat de boală. Pentru a se proteja de epidemie, pa- 
harnicul Dumitrache Merișescu transformase moșia 
într-un adevărat bastion cu „strejeri în jurul proprietă- 
ței“, izbutind „să conserve neatinsă de boală toată casa, 
familia și servitorii săi destul de numeroși“.* Mărturia 
nepotului arată că paharnicul Merișescu, trecut prin 
diferitele slujbe ale ținutului Neamţ, trebuie să fi fost 
la acea vreme destul de înstărit. La 10 octombrie 1856 
este încă în viaţă, cu slujba de curator al creditorilor 


1. Ion Donat, lon Pătroiu, Dinică Ciobotea, Catagrafia 
obştească a Țării Româneşti din 1832, Helios, Craiova, 1999, 
p. 145. 

a. VA. Urechia, Din tainele vieţei, ed. cit., pp. 14-15. 

3. Ibid., p. 26. 

lui Gheorghe Furnică, pentru care este recompensat 
cu 10% din valoarea binalelor vîndute la mezat.! 


Ipoteze şi concluzii 


Născut în Imperiul Otoman, din părinţi creștini orto- 
docși, Dumitrache este un supus otoman, care se aven- 
turează pe drumurile imperiului în această calitate. 
Făcînd parte din grupul negustorilor, Dumitrache vor- 
bește română, bulgară, greacă, turcă, lucru esențial 
pentru orice negustor. De asemenea, personajul este 
foarte bine integrat atît îri rețeaua urbană, cît și în 
rețeaua comercială balcanică, ceea ce îi facilitează 
accesul la informaţii și relații. Cu alte cuvinte, poate 


1. ANIC, Fond AN, MMCCCĂLVII/1. La această epocă, un 
alt Dumitrache Merișescu apare cu regularitate în arhivele din 
'Țara Românească: pentru că Dumitrache și Costache Merișescu 
refuză să se implice în facerea caldarîmului din fața caselor pă- 
rintești din București, se declanșează o întreagă anchetă cu 
privire la transmiterea patrimoniului. Cei doi frați se dezic de 
moștenirea paternă, așadar și de sarcina primită din partea au- 
torităţii locale, în speță Eforia orașului București, de a contribui 
la pavarea uliței pe care se afla casa părintească. Deși documen- 
tele sînt extrem de importante, ele arată că acest Dumitrache 
Merișescu este un alt personaj: fiul unui clucer loan Merișescu, 
are ca frați pe Costache, Eleni și Elisafta (ANIC, Fond Înaltul 
Divan 97/1834). Acest Dumitrache Merișescu din București 
ajunge pitar și se implică în complotul bulgaro-greco-român din 
1843, care viza înlăturarea proaspăt-numitului domn Gheorghe 
Bibescu și declanșarea unei revolte antiotomane cu punctul de 
pornire la Brăila (Constantin N. Velichi, La contribution de /emi- 
gration bulgare de la Valachie..., ed. cit., p. 467). Am amintit de 
el și pentru a sublinia capcanele generate de coincidențele de 
nume, care pot să contopească două destine diferite. 

fi considerat un candidat veritabil pentru ceea ce a 
fost îndeobşte definit ca homo ottomanicus!. Dar dacă, 
retrospectiv, Dumitrache Merișescu vorbește despre 
sine ca fiind „creștin“, născut la București, din părinți 
creștini, plătitori de dări către domnul fanariot Ioan 
Caragea, așadar către Marele Senior (Sultanul), cei- 
lalți îi vor atribui identități ceva mai precise. De 
exemplu, zece ani mai tîrziu, în catagrafia alcătuită 
de autoritățile moldave (1829), Dumitrache este 
înregistrat ca fiind fiul lui „Fotachi Merișescu gre- 
cul“? La mijlocul secolului al XIX-lea, originile sale 
balcanice nu se pierduseră încă, în ciuda inserării 
personajului în rețeaua boierimii locale moldave. 
Constantin Sion scria la 1856, în Arhondologia boie- 
rilor Moldovei, că Dumitrache ar fi „cavaf bulgar“, 
„Pripășit în Moldova prin ajutorul familiei Sturdza“.3 

Destinul lui Dumitrache Merișescu este însă mult 
mai aproape de personajele studiate de Christine Phil- 
liou: Dionisie Fotino sau Ștefan Vogoride, de exem- 
plu, fără a atinge vizibilitatea acestora, bineînțeles. 
Aparținînd unei familii de negustori „balcanici“, refu- 
giată din diferite motive în Valahia, Merișescu se 
numără printre cei care au „intrat în serviciul și cul- 
tura fanariote“î. Dumitrache își începe cariera sub 
aripa protectoare a patronului său: fanariotul Ioan 


1. Maurits H. van den Boogert, „Resurrecting Homo Ottoma- 
nicus“, art. cit., pp. 16-17; Meropi Anastassiadou, Bernard 
Heyberger (eds), Figures anonymes, figures d'6lite: pour une 
anatomie de lHomo ottomanicus, Isis, Istanbul, 1999. 

2. Vezi Alexandru V. Perietzianu-Buzău, art. cit., p. 277. 

3. Constantin Sion, op. cit., pp. 167-168. 

4. Christine Philliou, op. cit., p. 39. 

Hagi-Moscu. Cînd patronul dispare, Dumitrache în- 
cearcă să se prindă într-o altă rețea clientelară și să 
intre sub patronajul unei alte familii importante și 
influente: Sturdza. Întreaga lui carieră în adminis- 
trația Moldovei se leagă de evoluția în timp a patro- 
nilor aleși, promovînd sau sărăcind alături de aceștia. 


Alte două ipoteze importante se desprind din analiza 
memoriilor lui Dumitrache Merișescu. Prima se leagă 
de aceste memorii construite diferit de celelalte prin 
stil, limbaj, comportament. Memoriile sînt prima 
mărturie a limbii și limbilor vorbite în diferitele stra- 
turi sociale, susținînd o prezenţă activă a „grecilor“! 
în modelarea unei educaţii și a unei culturi. Se prefi- 
gurează un limbaj specific care-l ajută pe Dumitrache 
să înțeleagă și să fie înțeles pe drumurile sale prin 
Valahia (și mai tîrziu prin Moldova) și prin Imperiul 
Otoman. Cu ajutorul limbajului își construiește o 
identitate „mobilă“, susținută de un anumit tip de 
comportament, de un anumit tip de costum. A doua 
ipoteză se conturează în jurul relaţiilor clientelare care 


1. „Greci“ este denumirea generică în epocă pentru toți 
creștiniiortodocși veniţi de peste Dunăre, din Imperiul Otoman, 
care monopolizează activitatea comercială și meșteșugărească. 
Unii dintre ei vin în suita domnilor fanarioți, primind dregă- 
torii importante în Divan. În această epocă se întrevede deja 
o atitudine ostilă împotriva aceastor „greci“, dar ea va exploda 
abia după 1834. Vezi în acest sens Lidia Cotovanu, „Chasing 
Away the Greeks': The Prince-State and the Undesired 
Foreigners (Wallachia and Moldavia between the 16th and 
18th Centuries)“, în Olga Katsiardi-Hering, Maria A. Stassino- 
poulou (eds), Across the Danube: Southeastern Europeans and 
Their Travelling Identities (17 th —9th C.), Brill, Leiden, 2017, 


pp. 215-253. 

țin acest grup, dominat de personalitatea lui Ioan 
Hagi-Moscu. Mobili prin prisma activităților desfășu- 
rate — negustori, artizani, dădace —, „grecii“ sînt legați 
printr-un tip de solidaritate aparte. Călătorind prin 
Imperiul Otoman și periferiile sale (Valahia), Dumi- 
trache întîlnește întotdeauna greci, bulgari, sîrbi gata 
să-l ajute. Identitatea lor adună trei elemente: orto- 
doxia, un limbaj comun, mobilitatea. 

Urmărind firul vieţii acestui personaj, observăm 
cum se străduiește să pătrundă în diferitele rețele cli- 
entelare, care îl ajută să obţină slujbe și ranguri. Așa 
ajunge în mijlocul unei așa-zise „elite intelectuale mol- 
dave“, avîndu-l ca pilon central pe Gheorghe Asachi, 
care devine un prieten apropiat al paharnicului nostru.! 
Apropierea de Gheorghe Asachi poate explica redacta- 
rea memoriilor, ca și faptul că Merișescu adoptă alfa- 
betu! de tranziție. Rămîne însă deschisă întrebarea cu 
privire la ignorarea acestor memorii de către nepotul 
său. VA. Urechia este cunoscut pentru activitatea de 
editare de documente din arhivele secolului fanariot. 
Se poate ca memoriile să fi fost ascunse pe undeva prin- 
tre paginile celor 13 volume de documente cu privire la 
Istoria românilor și să nu fi atras atenția pînă acum. 

Scrierea autobiografică exersată de Dumitrache 
Merișescu se înscrie în definiția propusă de Philippe 
Lejeune cu privire la autobiografie. Cu alte cuvinte, 
scrierea este „o naraţiune retrospectivă în proză“, 
identitatea personajului principal se asociază unei 


1. VA. Urechia, op. cit., p. 25. („La moşul meu, D. Merișescu, 
am văzut mai întîi pe Gh. Asachi“, scrie Urechia, povestind 
cum avea să-i fie prezentat ca un „franțuz“). 

„persoane reale“ și accentuează „istoria personalităţii 
sale“. Povestind doar anumite aspecte din viaţa sa „în 
spiritul adevărului“, scrierea este „un pact autobio- 
grafic“ cîştigat.! Ceea ce propune Dumitrache are 
legătură cu un „adevăr“ trăit de el însuși. „Cred isto- 
riile“, conchide la finalul călătoriei, invitîndu-l pe ci- 
titor să creadă și el, pe baza „informaţiilor adevărate“, 
uneori susținute de personajele importante, care ga- 
rantează prin implicarea în realitatea istorică a nara- 
ţiunii compuse. 


Mulţumiri 


Manuscrisul lui Dumitrache Foti Merișescu a zăcut 
în arhivele mele mai bine de un deceniu. Cînd Wis- 
senschaftkolleg zu Berlin m-a invitat să fac parte din 
prestigiosul grup de cercetători internaționali (2015— 
2016), m-am gîndit că poate îmi voi găsi timp să-l 
transcriu. Și așa a fost. Dar aventurile lui Dumitra- 
che Merișescu păreau neverosimile în absența unor 
informaţii cu privire la epocă, scriere, limbaj. Am 
apelat așadar la ajutorul unor colegi și prieteni mult 
mai informaţi decît mine în anumite aspecte ale cer- 
cetării. Domnul profesor Andrei Pippidi a citit cu en- 
tuziasm manuscrisul și m-a însoțit pe tot parcursul 
documentării, oferindu-mi din cînd în cînd piste în 
conturarea figurii paharnicului Merișescu. Ema Ti- 
motin a citit întregul manuscris, controlînd cu atenția 


1. Pilippe Lejeune, Le Pacte autobiographique, Seuil, Paris, 
1975, p. 14. 

lingvistului formele și cuvintele mai puțin întâlnite în 
alte scrieri ale timpului. Lidia Cotovanu m-a ajutat 
cu traducerea dialogurilor din limba greacă, oferin- 
du-mi o serie de lecții lingvistice legate de sensul cu- 
vintelor grecești, trecute prin coruperea inevitabilă, 
în timp ce Elena Siupiur m-a ajutat cu traducerea 
dialogurilor din limba bulgară. Nicoleta Roman și 
Bogdan Mateescu mi-au indicat unele documente de 
arhivă cu informații despre celălalt Dumitrache Me- 
rişescu, care apare cu regularitate în documente, fiind 
implicat într-o mulțime de litigii. Alex Drace-Francis 
și Wendy Bracewell au făcut comentarii entuziaste, 
oferindu-mi o serie de sugestii atunci cînd, invitată de 
Alex, am vorbit pentru prima dată despre Dumitra- 
che Merișescu, în aprilie 2017, într-un seminar orga- 
nizat la Universitatea din Amsterdam. Cu James 
Christian Brown am lucrat pentru un studiu în limba 
engleză, plecînd de la acest jurnal, prilej de discuţii 
folositoare și îndreptări utile.! Colegiul Noua Europă 
a fost, ca întotdeauna, gazdă primitoare, oferind cu 
generozitate timp și spațiu cercetărilor mele. Radu 
Gârmacea mi-a oferit sugestii cu privire la editarea 
textului din manuscris și a primit cu entuziasm publi- 
carea acestui volum în colecțiile Editurii Humanitas. 
Tuturor le mulțumesc. Eventualele erori de interpre- 
tare îmi aparțin în întregime. 


1. Două variante scurte ale acestei introduceri au apărut 
după cum urmează: Constanţa Vintilă-Ghiţulescu, „Amintirile 
unui boier valah de pe vremea lui loan vodă Caragea (1814-— 
1817)“, Revista Istorică, 1-a, 2017, PP. 77-98; Constanţa Vin- 
tilă-Ghiţulescu, „I Believe in Stories”: The Journey of a Young 
Boyar from Bucharest to Istanbul in the Early Nineteenth 
Century“, Turcica, (50) 2019, pp. 287-320. 

Acest studiu a fost susținut de proiectul Luxury, Fashion 
and Social Status in Early Modern South-Eastern 
Europe (LuxFaSS), cu numărul ERC-2014-CoG no. 
646489, finanțat de European Research Council și găz- 
duit de New Europe College, București. 

Notă asupra ediţiei 


Manuscrisul se păstrează la Arhivele Naţionale Istorice Cen- 
trale, București, Fond Manuscrise, sub cota 1773, cu titlul 
Viața lui Dimitrie Foti Merişescu de la Colentina, scrisă de el 
însuşi la 1817. 

Pe ultima pagină de manuscris, autorul scrie: „20 septem- 
vrie 1817. Dumitrache Merișescu, în vîrstă de 20 de ani. Dăl- 
hăuţi“. Însemnarea ne-ar duce cu gîndul la redactarea în 
această perioadă, mai ales că evenimentele narate sînt foarte 
aproape de momentul 1827, dar scrierea folosită — în alfabe- 
tul de tranziție — ne îndreaptă mai degrabă spre mijlocul seco- 
lului al XIX-lea, într-o epocă pentru care o astfel de producție 
literară e specifică. Manuscrisul pare a fi o retranscriere a unor 
note anterioare, pentru că, pe alocuri, scrierea este corectată 
cu creion chimic negru sau îndreptată, cu intervenții deasupra 
rîndului. Este posibil ca amintirile să fi fost redactate imediat 
ce autorul lor a poposit la Dălhăuți, cu aventurile proaspete în 
minte și cu dorința vie de a le așterne în scris. Totuși, cîteva 
observaţii asupra textului și scrisului mă îndeamnă și către ipo- 
teza unei redactări mai tîrzii. De pildă, la 1856, Dumitrache 
scria încă în chirilice, așa cum și semna, clar și îngrijit — după 
cum se vede în alte documente din arhive. În textul memorii- 
lor, personajul nostru, născut în București, amestecă graiul 
muntenesc cu cel moldovenesc, cel din urmă asimilat după sta- 
bilirea la Dălhăuțţi. Aceste elemente ar așeza scrierea sau pre- 
lucrarea acestor memorii, după note timpurii, abia în partea a 
doua a vieții 

Manuscrisul a fost scris pentru a fi citit. Dumitrache Meri- 
șescu își imaginează un public care să-i asculte poveștile, adesea 
comice și imprevizibile. Așa că le scrie în limba pe care o vor- 
bește, fără prea mare atenţie la structura frazei sau la grama- 
tică. Analiza manuscrisului dezvăluie detalii importante 
despre limba vorbită de norod în viaţa de zi cu zi, cu preluări 
și prelucrări ale cuvintelor uneori destul de diferite de origi- 
nalele lor. Obiectele de îmbrăcăminte sau unele alimente se 
regăsesc în împrumuturile din limba greacă, bulgară sau turcă, 
transcrise ca atare. Ele au reprezentat dificultatea cea mai 
mare în transcriere și interpretare, din cauza formelor corupte 
ale cuvintelor. Multe dintre aceste cuvinte au dispărut odată 
ce moda orientală a fost înlocuită de moda „franțuzească“ sau 
„europeană“. De altminteri, și această influență este vizibilă, 
atunci cînd Dumitrache Merișescu vorbește despre „amorul pla- 
tonic“ pentru a-și descrie prima poveste de dragoste. 

În transcrierea manuscrisului am urmat normele folosite 
de colecția „Documenta Romaniae Historica“ și normele de re- 
dactare a textelor vechi românești, încercînd să redau cît mai 
fidel textul memoriilor. Am respectat particularităţile limbii 
române de la începutul secolului al XIX-lea, pe care am desco- 
perit-o prin intermediul acestui jurnal, neintervenind pe text. 
Potrivit practicii editoriale consacrate, am redat particularită- 
țile de pronunție dialectale sau pe cele care țin de istoria limbii, 
precum și formele gramaticale specifice, utilizînd ortografia 
actuală. De pildă, e inițial l-am trascris ca ie în situaţiile pre- 
cum eșire = ieșire, o ca oa atunci cînd corespunde diftongului 
din limba contemporană (fome = foame, moșă = moașă, coconă 
= cocoană.). Ia (scris uneori ia, alteori ea) după consoane, și mai 
ales în poziție finală, l-am transcris în general ea (mergia = 
mergea, ajungia = ajungea, avia = avea, cafia = cafea). Acest 
ia corespunde slovelor chirilice ra, A și poate semnala, în multe 
cazuri, pronunția moldovenească. Am îndreptat tacit dublarea 
vocalei a în cuvintele faaci, draaci, gaard, datorită inconsec- 
venţei autorului, dar am păstrat forma paaci (pace), astfel no- 
tată de-a lungul întregului manuscris (alături de forme ca 
voroavă sau chiar de unele structuri sintactice dialectale, frec- 
ventele terminaţii în i în loc de e sînt o marcă a graiului moldo- 
venesc, altoit pe un solid substrat muntenesc — dă, pă, pîn, 
acilea etc.). Am redat literele omise în [croșete]. Am adaptat 

sau am introdus punctuația conform normelor actuale, pentru 
a face textul cursiv. Am folosit grafia cu î și sînt, care dă seamă 
cu mai multă acuratețe de realitatea textului vechi. De aseme- 
nea, am considerat utilă introducerea ghilimelelor pentru a 
marca diferența dintre vorbirea directă și vorbirea indirectă, 
dintre dialog și narațiune. Am împărțit textul, care curge în 
manuscris fără întreruperi, în paragrafe și secvențe. Pentru 
mai buna orientare a cititorului în text, am stabilit în Cuprins 
un sumar analitic. Supratitlul de pe coperta volumului îmi 
aparține. 

Pentru redactarea notelor lexicografice am folosit următoa- 
rele dicționare: Ladislas Gâldi, Les mots d'origine n€o-grecque 
en roumain ă l'epoque des Phanariotes, Kir. M. Pâzmâny Pâter 
Tudomânyegyetemi Gârâg Filol6giai Intezet, Budapest, 1939; 
August Scriban, Dicţionaru limbii românești (etimologii, înţe- 
lesuri, exemple, citațiuni, arhaizme, neologizme, provincializme), 
Institutul de Arte Grafice „Presa Bună“, Iași, 1939; Emil Suciu, 
Influența turcă asupra limbii române, Editura Academiei Ro- 
mâne, București, 2 vol., 2009-2010; Lazăr Şăineanu, Influența 
orientală asupra limbei şi culturei române, 2 vol., Socec, Bucu- 
rești, 1900; Heimann Hariton Tiktin, Rumănisch-Deutsches 
Wărterbuch, Staatsdruckerei, Bukarest, 3 vol., 1903—1925.- 


C. V.-G. 


Viaţa lui 

Dimitrie Foti Merişescu 
de la Colentina, 

scrisă de el însuși 

la 1827 


Într-o zi, stam după citirea! tragidii lui Orest şi a lui 
Erotoclit și mă miram. M-am hotărît ca să-m fac și eu 
o istorie pentru celi mie întîmplati. 

Eu sînt născut la anul 1797, botezat de Hagi Moscu. 
Taica făcea neguţătorie cu cirezi. Toamna le tăia la 
zalhana la Colintina. 1 să zicea cuparu Foti Merișescu. 
La anul 1802 mi-aduc aminte că la cutremuru cel 
mari aveam o morișcă cu ciocani în grădină din apa 
ce învîrtea roata din Dîmbovița, din sus de băile tur- 
cești. Grădina era a unchiului, pahamicu Manolachi, 
tot Merișescu. La 1806 toamna au venit muscalii. Era 
şi turci în București, la Radu Vodă în turn era arvaţi? 
şi oliteni (pentru ce, nu știu). S-au făcut mari frică în 
București, cu turcii, Tiresinikiolu pașa turcesc de la 
Giurgiu, Sitan sișipada?. 

Mi-aduc aminte că și fămeile cu cobilița spăria pă 
turci. Zicea că fugeau fără șăi și fără frîie, dar noi, co- 
piii, și mai mari între noi, am ieșit pă Podul Tîrgului 


1. În ms.: ciitirea. 
2. Arvat, mercenar, croat sau sîrb. 
3. Suprascris. Probabil Aydin Pașa. 

de Afară, tocmai unde se faci Tîrgu Moşilor. Muscalii 
vinea pă drumul Colintinii. Era înșiraţi, ni să părea 
că capătul ajungea la Pantelimon. Era cazaci cu suliți 
lungi, era dragoni. Ni să părea că au două capiti, avea 
săbii în mîna lată, iară pă gios era un mare şir cu 
haine vierzi, peni în cap de cal. Și da din tunuri, cîte 
unu, cîte unu mergea rîndul pînă la Pantelimon, dară 
ce era mai frumos că nu se mai auzea nimărea de 
cîntarea muzicilor, și bătea tobille] lor, cazacii cînta 
din gură, dragonii cu trîmbițele și vînători, încet, tot 
rîndu. Poati mai tot Bucureștii ieșisiră la cîmp, de 
privea. Au intrat în tîrg tocmai mai noaptea. Noi, bă- 
ieții, mergeam toți după muzica dragonilor, că aceia 
intra în București. Auzeam ofițerii, striga: „Na prava, 
na leva, cistka“!, zicea. Asta era după tăierea domnu- 
lui Angerliu?. 

Noi, de multe ori, cîntam pe coastă la Mitropolie, 
pe deal: 


Frunză verdi lemn sălciu 
ticălosul Angerli 

tot hain s-au arătat 

țara au prădat 

că multe au stîrnit 

oierit şi văcărit 

pusisiră raiaua 

ca să ia toată paraua 


1. Na pravo, Na levo, Za cesti! La stînga, La dreapta, Pentru 
onor! (rus.). Mulțumirile mele se adresează doamnei Elena 
Siupiur pentru traducere. 

a. Constantin Hangerli, domn al Ţării Românești între 
1797-1799, executat din porunca sultanului la 1799. 

n-au gîndit să să păzească 
de porunca împărătească 
de sabia arăpească 

șial li le...! 


Pe la 182, priveam pe bezădea Dimitrache Moruzu 
cum juca jiritul? cu turcii ce să numea murahază? și 
ghenerarii Kameski și Sovorof, cari s-au înecat la 
Rîmnicu Sărat. Muscalii să întorcea“ să meargă la 
bătaie cu franțujii. Femeile îi petrecea pîră la Colen- 
tina. Unele era ascunsi subt pod. Noi, băieţii, le chiu- 
iam și strigam lor: „La Colintina, Plumbuita, undi și 
undi ceia cu titra“&, 

Eu petreceam fără de grijă la anul 1814. Taica să 
însurasi la Focșani. Era la via numită Dălhăuța, unde 
şi mama vitregă avea vie alăturea. Frate-mieu, Niţu, 
era la Craiova, la unchiu nostru. Alt frate, loan, era 
cu taica la Focșani și cu surorile mele mai mari. Alt 
frate, Anastasi, șidea la nașul și rudenie Hagi Moscu, 
tot în București. Vîrsta mea era de 17 ani la 814. 


1. Versurile care circulau pe seama lui Constantin vodă 
Hangerli se regăsesc și în alte manuscrise din epocă. Dumi- 
trache Merișescu și le amintește destul de corupt față de ver- 
siunea păstrată în manuscrisul 4768, ff. 26-31, de la Academia 
Română. Vezi și Cronici şi povestiri româneşti versificate (sec. 
XVII-AVIIL), ed. Dan Simonescu, Editura Academiei Române, 
București, 1967, pp. 307-312. 

a. Jirit, gerid, girit, sport tradițional turcesc în care se 
aruncă sulița (bățul) din galop. 

3. Murahaz, înalt demnitar, stăpîn, ambasador. 

4. Cu sensul de retragere. 

5. Cu titra: profesorul Andrei Pippidi sugerează că ar fi 
vorba de cei care aveau grade, ofițerii. Soldații ruși erau încar- 
tiruiți la Mănăstirea Plumbuita, în Colentina. 

Într-o zi de toamnă eram sfătuiţi: am cumpărat ojemnă! 
de la Babicu și friptură de la Furnu, și usturoi de 
toamnă. Am mers la Filaret, acolo, și mîncam și beam 
must. Am mîncat noi, dar mustu era cam înăsprit, că 
am chefăluit? din noi. Au început sfada. Unu au dat o 
palmă prietenului meu, Marcu. Eu m-am mînăiet și 
am luat o cărămidă mică. Mergînd să scap pe Marcu, 
el mi-au dat o palmă, și eu, cum eram cu cărămida în 
mînă, am dat cu pumnu în capul lui. Dară, fiindcă era 
cărămida ascuțită, au intrat în capul lui și au năvălit 
sîngele. Dacă am văzut sîngele, fiind şi amețit de 
must, am rupt-o la fugă peste garduri, prin grădini și 
prin vii. Nimăre nu mă gonea, dar mie mi se părea că 
mă prinde și mă duce la domnitoru Caragea și mă 
pune în țapă, pentru că adesior sîmbătile punea în 
țapă pe hoți. Am privit și mă luasi frica; tot sîmbăta 
pe vinovațţii la pușcărie, la unii tăia mîinile cu satîru, 
la unii tăia nasu și urechile, legați cu mîinile dindă- 
răt, numai scutura din cap. 

Ieșind peste garduri, la cîmp, am văzut un bătrîn 
și am zis: „Tată, bătrînule, ce sat este ala departi?“ Au 
zis că-i Slobozia Nou. Am pornit într-acolo. Am ajuns 
două cari bulgărești cu bivoli. M-am dezbrăcat de fer- 
menea, rămîind numai în antiriu, că eram tari asudat. 
Bulgarii să întorcea din București, vîndusi zarzava- 
turile. Eu aveam de gînd să mă sui în car, să merlg], 
și pîră a nu mă sui în car m-au întrebat: „Unde mergi, 
băieti?“ Eu am zis că merg la satu Slobozia. „Dar cine-i 
taică-tău acolo, de ți-au făcut așa haini buni?“ Am zis 


1. Jemnă, jimblă, pîine albă. 
a. Chefălui, sens vechi pentru a se ameţi, a se îmbăta. 

că sînt la stăpîn și mi-e frică de ciumă, că au murit 
lîngă noi, și mi-au dat voi să mă duc. Mi-au venit dor 
de maică-mea. „Dară cum o cheamă?“ Eu am zis un 
nume: „Tudora, maica biata Tudora!“ „Nu este în sat 
la noi.“ „Este moașă, și-i bătrînă.“ „Biata!“, au zis gră- 
dinaru. „Rămii la grădină cu noi și mîine te duc eu în 
sat. Vezi că-i noapti?“ Eu temîndu-mă că mă văd cei 
[de] la București, pentru mine satu nu era departe. 
Am luat-o mai trepejor, dară amurgul sării, dru- 
mul meu era pă lîngă o arie. Mi-am pus în gînd să 
dorm în pai, m-am acățărat pă vîrful unui stog dă pai, 
mi-am făcut cuib la mijloc. Era cam cu frig, dară am 
adormit. Am auzit prin somn vorovind, eu tăceam dă 
frică, dară am auzit și rîzînd; și ca să văz mai bine, 
încetișor, mă lungeam. Deși era frumoasă lună, dară 
eu nu puteam să văz, că era cam subt stog; fără veste 
am alunecat cu paile. Am căzut peste dînșii. Eu am 
țipat dă frică, căzînd peste dînșii. [La] țipătul meu, 
au tulit-o de-a fuga. Eu m-am deșteptat că sînt căzut 
şi căutam să mă învălesc cu paiele căzute, dară pă 
pămînt era un urcior cu must tare bun și o mari bu- 
cată de mălai, era și o friptură de oaie. Toate era buni, 
că tari-mi era foami și seti, dară frica nu-mi ieșa din 
ciolani. Am mai înnoit-o: gîndeam, dacă s-ar întoarce 
ăi de subt stog, m-or bati văzînd un băiet, ci nu dracu. 
Am întins-o spre sat, ci era tari aproape. Dară, pîră 
[a] nu intra în sat, ca să întăriît cîinii, am văzut o mică 
jitărie a satului. Am intrat acolo, uși nu avea. Era 
numai o vatră de jitărie. M-am culcat pă dînsa, vîrî- 
sem mîinile în sîn și genunchii mi-ajungea dă gură. 

Abia adormisem, tremurînd. Mă simt că mă clatină. 
Eu tăceam dă frică. Zicea: „loani, scoală, mă, că au 
venit la noi dăsigari. Nu știi tu că esti mîini nunta?“ 
Mai zicea: „Degeaba ai fugit de la arii. Eu am fost și 
nu am găsit mîncarea noastră.“ Eu [am] zis: „Dă-m[i] 
pace, fa, că nu sînt eu Ion.“ Curvișina dracului mi-au 
dat un pumn, ocărîndu-mă: „Sarsailă, tot tu erai pi 
stog? Așteaptă-mă, draci...“ 

Eu, spăimîntat, m-am sculat, am purces în sat. Toţi 
dormea. Am zărit o mică lumină la o fereastră, aveam 
un par de la un gard, dară cîini[i] erau toți pă paaci. 
Am împins în ușă, ce nu era încuiată. Am găsit o ne- 
vastă lîngă foc, gemînd. Eu am zis: „Leică, să dorm 
pînă mîine acilea?“ Au răspuns: „Dumnezeu te-au 
adus, că omul meu aștept să vie, că sînt bolnăvită.“ 
Am zis cu spaimă: „Dă ciumă?“, pentru că era ciumă 
în București. „Ba, ba, eu m-am bolnăvit dă copil.“ Nu 
ştiam cuvîntul, că fămeile asupra facerii așa le voro- 
vea. Eu m-am culcat pă o laviţă, puind capul pă o clh] 
ebie!. Adormisem. M-am trezit într-o lumină mai 
mare de opaiț, și mă ruga să mă duc la moașă să vie 
mai degrabă. „Du-te, mă rog, flăcăule. Dacă a veni 
bărbatul meu, ţ-a da ce-i ceri. Fă-ţi pomană, că pe 
dînsul am așteptat.“ „Eu nu sînt dă acilea, nu știu 
unde şade.“ „Leși și te du drept la biserică, și în dosul 
bisericii esti o salcie lîngă bordei.“ 

Am ieșit afară, luna era luminată. Am căutat dru- 
mul drept ce ducea la biserică. Adevărat, era [un] 
bordei și o salcie. Am stlrligat la ferestuică: „Moași, 


1. Chebie, din tc. kebe, aici cu sensul de manta țărănească 
din aba. 

moaș[î].* Au răspuns: „Cini-i? Vino înăuntru.“ Intrînd 
am zis: „Aidi moașlî] la noi, că gaga ari să facă.“ „Nu 
merg, nu merg, că am să merg la alta. Aștept să vie 
bărbată-său, că sînt slabă. Dă-mi paaci, că nu merg. 
„Dară apoi te duc în spinari.“ În casă era singură, şi 
întuneric. Am luat-o de miîlini, silită. Am scos-o afară. 
Era luna întunecată. Cam cu sila am luat-o în cîrcă, 
cam cu greu mergînd eu cu dînsa în cîrcă. De nebăgări 
de samă am cîrmnit drumul. Am dat cu pieptu de un 
puț, dară am gîndit că este vreo tulpină. Am întors 
spatili ca s-o iau mai bine. Am lăsat-o de mîini și în- 
dată au picat în puț. Parcă au zis un „ce-i?*...! Am 
înțeles că era puțul fără cumpănă. Ei, Tachi, ce faci 
acu? Frica morții pentru mine era mult mai ușoară. Cu 
pas repede mergeam, dar unde, nu știam. Satile de 
cîmp [sînt] urîte, n-au copaci, n-au grădini, n-au nici 
îngrădituri. Nu mergeam drept, ci tot volti, şovăilnd]. 

Iată și un holtei tocmai atuncea s-au ivit de la o 
casă. Au ieșit înaintea mea. Începusem a tremura de 
frică. Era un holtei și să uita la mine. Eu tăceri. Eu mă 
gîndeam că mă cunoaști. Au zis: „Unde mergi dum- 
neata?“, pentru că hainili nu-mi era de sătean. Am 
croit o minciună că vin de la București și merg la 
Craiova şi am rămas de cari. „Merg și le ajung“. Au 
răspuns: „Ţi-oi spune mîine. Vino, încet, și te culcă în 
așternutul meu pe prispă, că eu acum vin înapoi. Și 
dimineață te îndreptez.“ Eu eram silit a face orice ar 
zice. M-am culcat încet pe prispă. Mi-am acoperit 
caplul] într-un ţol. Adormisem. Am simţit că mă trage 
dă piceri. Zicea: „Măi, loani, fricosule. Scoală! Nu știi 


Că 


1. Așa în ms. 

că mîini este nuntă, să duci dăsigaru și rămii fără mo- 
tocei și panglici?“ Am ridicat capu și am zis: „Dă-mi 
paaci, fa“! S-au uitat la mine și m-au stupit, zicînd: 
„Arză-te focul, boala dracului, tot cu tine mă întîlnesc“. 
S-au auzit din casă un glas: „Curvulici! și ţolină? ce 
ești“. Fata au fugit. Au ieșit afară. Au stat lîngă mine. 
Eu pusesem ţolul peste cap. Au zis: „Cini era?“ N-am 
răspuns nimica. Tatăl lui Ion au rădicat țolu și să uita 
la mine. La lumina lunii au văzut că sînt cu căciulă 
cu fund. Au zis: „Ce cauţi noaptea? A?“ Am zis tot o 
minciună, că m-am rătăcit și un flăcău m-au adus să 
dorm pîră a veni el și dimineața mă duce în București, 
că tot ari trebuință. Gazda au zis: „Culcă-te, jupîne.“ 
Dacă am auzit zăvoru, m-am sculat tari încet, m-am 
uitat la lună încotro mergea și am pornit-o mai iutișor. 
Poate mai ieșeam din sat. 


Iată o fetiță cu cămașa albă și cu două ziegri (foti tur- 
cești). Au venit drept la mine și s-au uitat. M-au în- 
trebat de unde viu noaptea. Eu tot o minciună țineam. 
Fetița au zis: „Nebunule, n-am auzit de drum la Cra- 
iova. Tu te duci să te îneci în Dunăre. Drumu Giur- 
giului, sînt 2 poști bune, dară p-acolo nu știu. Vino la 
noi acasă, că sînt singură“. Am fost bucuros, că nu 
ştiam unde merg. Nu departe era casa. Fără a descuia 
ușa, ne-am pus pe prispă, și cu tăceri ne uitam unul 
la altul. Eu gîndeam la cîte să făcuse, una după alta. 
M-au întrebat: „Cum te cheamă?“ Am zis: „Tachi mă 


1. Curvulici (curvulice), curvă. 
2. Țolină, femeie rea și vicleană. 
3. În ms.: încecăetu. 

cheamă.“ „Neică Tachi, să rămii la noi. Eu nu sînt 
d-acilea“. Am întrebat-o și eu: „Dar pă dumneata cum 
te cheamă?“ Au zis: „Păuna. Nuţi-i drag numile?“ I-am 
răspuns că am o soră Păunica. Mi-au zis: „Ți-i dragă?“ 
„Ba, mi-i dor, de aia mă duc la Craiova.“ „Dară eu îţi 
sînt dragă?“ 

Deși la anul 1814 împlineam 17 ani, dară mă stă- 
pînea rușinea, nefiind învățati. Au luat o cheili] de 
lemn dă la strașină, au descuiat, am intrat în casă, 
luîndu-ne unul cu altul prălej. Păunica m-au luat în 
brațe. Nu am zis ba. M-au sltlrîns, ne-am dăzmierdat. 
Amor platonic. Au luat scăpărători și au aprins o bucată 
de iască. Au pus-o în cîlți. Făcîndu-i vînt, s-au aprins. 
Sub pat era plin de lemni, uscături și baligă uscată. 
Au făcut focu. Eu aşteptam să să aprinză și să ne mai 
jucăm. 

Iată, intră două feti și zici: „Ole, ole, surată, dă trea- 
bă ești? Dă cînd te căutăm? Știi, surată, că noi n-am 
dormit dă aseară?“ Au zis una cătrealta, bulgărește: 
„Ima malcu da rabota a da icdim.'“? Bulgarca era o 
dolfană?. Eu tăceam cu frică după cuvîntul bulgarcei. 
Înţelesesem, că în şcoală era băieţii de bulgari. Ne da 
gulii cînd vinea la școală. Noi întrebam: „Cum să 
cheamă cutari și cutari?“ Și toati ne spunea, și noi le 
arătam tabla lor, pentru că erau udrăna glava?. Tot 
eli au zis: „Fă, unde l-ai găsit, surată? Dă-mi-l mie“, au 
zis bulgarca. Păunica au zis: „Ba, zic. Că tu ai pe Ion.“ 


i 


1. Lecţiune incertă. Șters în ms. 

2. Hma mano aa paGora a na uuaum. O să cam avem de treabă 
(pînă o să înțeleagă; bg.). 

3. Dolfan, dolofan, trupeș, dar și bogătaș. 

4. Ynapena rnaga, tari de cap (bg.). 

„Știi tu, fă, surată, ari să să ducă dăsăgaru și [ai] să 
rămiîi fără țiocuși, fără panglici. Dă-mi, fă, surată, 60 
parali.“ „N-am, surată. N-am.“ Păunica se întoarce 
către mine și zisă: „Neică Tachi, ai 60 parali?“ Cam dă 
frica bulgarcăi, am zis că am 2 nesfieti!, cari era legati 
într-un capăt de basma. Au aprins opaițu. Eu am scos 
basmaua din sîn. 

„Tata era boiernaș pus asupra aurarilor, de strîngea 
birul, cîte 1 dram % aur nelucrat. Hoţii din Olt l-au 
păzit, toamna cînd au dus biru. Jianu? cu tovarășii 
lui, hoțul cel mari, l-au omorît și au luat o pereche de 
dăsagi cu aur. Mama s-au bolnăvit și au murit. Eu 
eram cu mama în casă la cucoana Brâncoveanu, lu- 
cram în casă tot lucru, mă învăța gospodăria. Învăţam 
cu cucoana carte grecească. Și, dacă s-au dus la moșie, 
au trecut în țara nemțească. Am auzit în ogradă că 
s-ar fi sfădit cu domnul cari esti în București. Pă 
mine nu m-au luat, m-au dat la mătușa ca să mă mă- 
rite și i-au dat și 5.ooo lei, ca să-mi dea zestri. Neică 
'Tachi, dacă vrei să te însori, să mă iei pă mini. Vrei?“ 
Eu am zis că nu sînt de însurat. Am 17 ani, n-am nici 


1. Nesfie, monedă de aur turcească. 

a. lancu Jianu (1787-1842), faimosul haiduc oltean. 

3. Grigore Brâncoveanu (1764 —1832) este cunoscut în epocă 
pentru opoziția la domnia lui vodă Caragea. Dacă în divanul 
din 4 martie 813 este mare vistier, șase luni mai tîrziu este 
scos din slujbă și îndepărtat de la curte. În divanul din 20 no- 
iembrie 1814 nu apare cu nici o dregătorie (V.A. Urechia, Istoria 
românilor, X/A, pp. 20, 35-36). Cronicarul Zilot Românul scrie 
că marele vistier Grigore Brâncoveanu: „ținea domnia în frîu 
de nu se putea mișca la rele“, oferind detalii despre îndepărta- 
rea sa din slujba de mare vistier în favoarea unui alt mare boier, 
Constantin Filipescu (Zilot Românul, Opere complete, ed. Mar- 
cel-Dumitru Ciucă, Minerva, București, 1996, pp. 102-103). 


Între fetele de măritat 82 


17 lei. „Eu aș avea zestri.“ Am scos o nesfină, cari avea 
2 lei și un ort!. Am dat-o Păunicăi, și Păunica bulgar- 
cei. Am zis să-mi aducă un zlot. Păunica mi-au cerut 
şi pă ailaltă. Mi-au zis că ari o salbă cu rubieli, ne- 
sfieli și funduci?, și „ţi le dau eu“. Au mai zis: „Șăzi, 
neică, că acuși venim.“ 

Rămîind singur, am găsit pă coardă oturtă coaptă, 
moali, și, gustînd, mai am mîncat-o. Am găsit smîn- 
tînă pîn oalile cu lapti și le-am tot smîntînit. Acum să 
făcea ziuă. Nu era trebuință de opaiț. leșind pă afară, 
venea și fetile, rîzînd. Au intrat în casă. Au zis bul- 
garca către ailalta: „Cacvo, da pavimu?“ („Ţaţo, ce 
faceam?“). Au început a cînta un cîntec ieşit nou cu 
glas de fieti: 


Ola, ola, surată, fa, 
doru de maica ta 
ba, ba, ba, surată, fa. 


Și alti voroavi. Eli au mai cîntat: 


Aidi, lană la poiană 
să săpăm o buruiană, 
buruiana macului 

să o dăm bărbatului 
să să ducă dracului. 


Și, mai departe, m-au îndemnat să jucăm pe baba 
oarba. Am prins bucuros. M-au legat la ochi, dară vi- 
direa bună pe subt legătură. Le prindeam de unde 


1. Ort, monedă de valoare mică. 
a. Funduc, monedă turcească de aur. 

vroiam, trîntindu-ne pen casă, dar tot eu eram birui- 
tor. Focu de pe vatră să stinseseră, focu între noi să 
aprinseseră. Gena au zis: „Surată, aprinde focu să 
facem mîncare, să mîncăm și ne gătim, că acuși aduc 
pă mireasă.“ Ailaltă au zis: „Aidi mai bini să jucăm o 
corăbiască!.“ Păunica făcea focu. Noi ne-am pus pă 
Joc. Eram prieten cu Gena. De la pat, la jitărie și pe 
prispă. Nu ne luam în voroavi, dar tot la mine căuta 
ce sînt eu. Eram îmbrăcat cu anteriu de citabiu?, în- 
cins cu un donluc:, purtam ceacșiri roșii, cibotele era 
de Țarigrad, galbini, aveam fes și căciula cazachiească, 
şi numai în fermenea. Avea și puţintel înfiratt, legat 
la gît cu batistă albă. 

Păunica au gătit mămăligă. Era de mei. Au tur- 
nat-o pe masă și făcea bucățele. Au turnat și laptile 
ce era prin oalile smîntînite. Au pus și brînză de vacă. 
Mi-au zis: „Mănîncă, neică!“ Am răspuns că eu am 
mîncat turta (azima) de pe coardă. Am cercat mămă- 
liga, și o auzeam. Am vrut să mănînc, dară tare crîş- 
nea păn dinți. Au pus-o în lapte. Au zis că așa este 
bună. Am gustat cu o lingură de lemn, dară să lipea 
de gură, nefiind deprins nici cu mămăliga de mei, nici 
cu lingură de lemn. La noi, și la toţi, era linguri de 
cositor și cu taliri tot de cositor, ciorbalicuri și cas- 
troane mari și mici, tot de cositor. Pe la Paști și la 
Crăciun scotea de argint la masă. Era și farfurii, dară 
nu umbla pîn casă. 


1. Corăbiasca, dans popular. 

2. Citabiu, probabil citarea, din tc. cetare, stofă cu dungi 
pentru anterie. 

3. Dunluk (tc.), ţesatură de postav. 

4. Înfirat, țesut cu fir. 

Îndată s-au sculat de la masă, s-au spălatără toate, 
încă şi eu. Ne-am făcut cîte o cruce. Au zis: „Ai, surată, 
la gătit!“ Au găsit un pieptăne. Să pieptăna una pă 
alta. Şi eu m-am apucat să pieptăn pă Păunica. Învă- 
țasem de la sorori și verişoare. Au scos cercei și pan- 
glici îngusti, mai multe flori. Au cerut și alălalti ca să 
le gătesc și pă eli. Am primit. Pă cînd le găteam, intră 
o nevastă tînără în casă și, uitîndu-se cam la mine, 
au zis: „Ce faceţi drăcoalilcelor? Unde l-aţi găsit? Vă 
gătiți de joc? Dară știți voi că avem o nuntă și doi 
morți?“ „Cum, gagă Dochiţă?“ „Biata moașă s-au dus 
la puț să scoată apă și au găsit-o înecată.“ „Aleu, gagă 
Dochiţă, săraca moașa!“ „Și biata lana au lovit-o de 
facere. Au găsit-o bărbată-său cu copilul lîngă dînsa 
mort.“ „Aleu, gagă, așa au murit și copilul, și mă-sa!“ 
Eu, cari ascultam, eram mort și foarti trist. Curaju 
nu era cu mine. 

S-au auzit flăcăi chiuind. Aducea mireasa. Era 
sîmbătă. Am ieşit cu toţii la priveală. Dară eu ședeam 
lîngă ușă, nu dăparti. Să-ntoarci Dochiţa către fete și 
zici: „Fată, Ion au pățitără. Dracu știe ce au făcut, că 
tată-său i-au luat poterii imineii și încă și calul, și 
merge pă jos şi desculț.“ Gena s-au mîhnit dacă au 
spus. Dară pă mine nu mă întreba. Biata nevastă au 
zis: „Fetilor, păziți băiatul, că bulgarii noștri sînt în- 
drăciți!“ Au pornit și alilalti, pă casi. 


Eu cu Păunica am rămas. Păunica au zis: „Neică, eu 
nu știu de ce am venit la mătușa. Sora mamii m-au 
lăsat să-i păzesc casa, și mă-ntări urîtu acilea. Ai să 
mergem amâîndoi!“ „Dară undi, am zis, să mergem?“ 
„Întâi la vii, şi apoi la noi.“ Eu n-am cercetat unde. Au 

luat o doniță dășartă și au aruncat și un cosor. Mai 
rămăseseră o mică bucăţică de turtă. Au pus-o tot în 
doniță. Eu am găsit un băț și am pus donița dă umăr. 
Păunica au încuiat ușa pă dinafară cu o cheie de lemn. 

Și Păunica să înainta, eu după dînsa. Fimei, fete, 
băieți și cari nu era p-afară să uita la noi. Era de a 
privi cinevași port ce nu era în sat, că îmbrăcămintea 
mea nu era de a merge cu doniţa în spinare. Nu mult 
am ieșit din sat, dară nu pă drum, pentru că era pază 
pentru dă ciumă. Era pă la casi fumuri de gunoai. 
Dacă [din] întîmplarea ar fi pierdut cinevași vreun 
lucru în drum, nimărea nu lua, dară nici hoți nu era. 
Pă de o parti frica de molipsire, și pă dă alta stlrlic- 
tețea domnului Caragea: țapa, spînzurători, tăierea 
de miîlini, tăierea de nas și urechi, țintuirea de urechi 
şi pă boiernași. Pă însuși sameșul de la Craiova l-am 
văzut țintuit la poarta curții. Îl îmbrăcasi îmbrăcă- 
mintea boierilor. Era numai în miestii! și în vîrf de 
cetilor?. 

Ieşind din sat, nu departe să vedea o vii. Unile era 
culesi. Noi am sărit peste un gard cam pe la jumătate 
de pogon. Era o căpiță de mohor. Noi ne-am oprit, 
ne-am pus pă odihnă și mîncam dintr-un strugure. 
Soarile apunea păn vie, nimăria nu să auzia. Ne-am 
hotărît să petrecem la căpița cu mohor. S-au dus Pău- 
nica pîn vie, au adus cei mai dulci stlr Juguri. Am mîn- 
cat amîndoi. Era și puțină turtă ce rămăseseră de la 
mini. Noaptea sosisi. Luna ieșea mai tîrziu. Păuna au 
păzit să nu ne vadă cinevași. Eu am făcut un culcuș 


1. Miestii, meşi. 
a. Lecţiune incertă; posibil celuitor, persoană care înșală, 
ademenește. 

supt căpiță. Ne-am vîrît înăuntru. Am tras și mohor 
pe piceri, pentru că toamna e mai mult răcoari. Am 
petrecut noaptea; dară să ne fie mai cald, trebuia să 
ne vîrîm unul în altul. Ah, Păunica! [...]. 

Au fost noaptea mică sau mari. Cucoșu n-au cîntat. 
S-au făcut și ziuă [...] Pîn vie era rouă, dară noi ne-am 
spălat [...] cu bobițele din stlrluguri. Ne-am șters cu 
basmaua mea. Dar, fiind deprins, m-am întors spre 
răsărit să-mi fac închinăciunea obișnuită. Am zis gre- 
cești: „Docsa si, o Theos imon, docsa si!“ Pîră în sfîrşit, 
apoi: „Aghios o Theos, doxa Patri!“3 Păunica asculta 
subt căpiță sau o mică clai. Era cam frig, că era numai 
în cămașă, măcar că era numai din borangic și cu 
bibiluri, dară nu ţinea cald. Eu gîndeam unde este 
giubeaua, să ne învelim amîndoi. Păunica n-au putut 
mistui. Au zis: „Neică, torocănait grecești. Așa, poati, 
gîndești că eu nu știu și carti.“ Am întrebat-o: „Dară 
a vorovi știm?“ Au răspuns: „Mâiuora“5, dă bucurie. Pă 
nemâîncati, am luat dintîi. 

Șederi pîră a doua zi, luni. Soarile era la amiază, 
răsirea diln] casi. Am pornit pe un hat. Am trecut peste 
două garduri [...]. Am zis Păunicăi: „Ce să zicem?“ „Nu 
știu.“ „Aidi să ne înturnăm la clai, și-am mînca 
poamă.“ Au zis: „Bine!“ larăși p-acolo ne-am înturnat, 
și [...] dă diparti am văzut clăișoara. Cuibu ni era 


1. Aici și mai jos, șters în ms. 

a. AGEA Zou, o Oe6s nuov, 56Ea Zori. Slavă ție, Dumnezeul 
nostru, slavă ţie! (ngr.). 

3. Apoc o Qe6c, 660 Ilarpi. Sfinte Dumnezeule, slavă Tatălui! 
(ngr.). 

4. Torocăni, a vorbi întruna, probabil din sb. torokati. 

5. Mâioro, desigur (ngr.). 

gata. Ne-am pus și ne odihneam. Mie nu-mi ieșea din 
gînd că au zis că știi grecești și carti. Noi trebuia să 
citim din ochi și pă buzi. Eu am zis: „Pame, paracalo.“! 
Au răspuns cu afectație. Încă mai bine vorovea decît 
mine. „Să spui rumânește: eu m-am născut în Bucu- 
rești, în casi la Brâncovianu, că toată bogăția noastră 
o păstrează mătușa. Am găsit o pungă dă aba. O ră- 
dicam sub pat, într-un caliț, după păcioru patului. Am 
întrebat-o pă mătușa ce-i acolo. Mi-au zis: «Taci, co- 
pilă!» Apoi au ascuns-o de acolo.“ 

Soarile era sus. Nouă nă era foami. Numai stru- 
guri și guriță nu era de ajuns. Am pornit pîn vie, tot 
p-acolo, după ce am descurcat coada Păunicăi de mo- 
hor. Dacă ne-am apropiat de ograda vilili boierești, 
ne-am sfătuit ce să zicem că sîntem cu așa haini, sîn- 
tem culegători. Au zis: „Neică Tachi, am să vorovesc 
numai eu, și dumneata să te faci mut, numai să gîn- 
găiești, că puteai zici nu.“ Dacă am sărit pe o spărtură 
dă gard, am auzit culegătorii. Striga: „Aidi cu donițele 
la hîrdău! Cari cu ce ari și la mîncari.“ Noi am încun- 
jurat drept la cramă. Era și o casă bună la vie. Ne-am 
dus drept acolo unde călca. Eu ședeam cu donița în 
spati. Cocoana și 2 coconiţi și câți mai era au ieșit și 
ne privea. 

S-au adunat culegătorii. Au început a se spăla ca 
să mănînce. Masa era pe 3 scînduri lungi. Au adus 
vreo 3 mămăligi dă porumb. Au pus da rîndu niște cea- 
nacuri? mari. Era carni și cu patlaceali cu zeamă. Noi 
priveam. Au venit o bătrînă. Era dădaca. Zicea: „De 


1. Mâue, nopokaid. Să mergem, te rog (ngr.). 
2. Ceanac, canak (tc.), castron mare. 


Cu Păunica prin vii 87 


undi veniți, băiatu?“ Eu eram mut. Tăceam. Păuna au 

zis: „Am venit la cules.“ „Aidi la masă!“ Unii ne rîdea, 
și toți se uita la noi. Au poruncit cocoana ca să ședem 

la masă. Ne-au adus cîte o lingură de lemn și cîte o 

felie dă mămăligă. Ceanacu era departi dă noi. Biata 

bătrînă au adus dănaintea noastră o strachină tot 

mâîncări de aia. Eu mîncam mămăligă, dar din ciorba 

din strachină numai odată am luat. Păunica tăcea și 

mânca. Cuconiţele toati își făcea a treabă pe lîngă noi. 
Eu dă foami am mîncat mămăligă goală toată bucata. 

Au început a se scula de la masă. Ne-am sculat și 

noi. Dară pentru că culegători mîncaseră carnea cu 

mîinile, nici o furculiță sau cuțit nu era la toată masa, 
noi n-am avut a ne spăla. Culegătorii au pornit în vie. 
Pă noi ne-au chemat cocoana la scară. Ne-au întrebat: 

„Aţi venit la cules?“ Păuna au răspuns: „Așa, cocoană.“ 
Cuconiţele rîdea. „Dară de unde sînteți?“ Tot Păunica 

au răspuns: „Din satu Oliteniţa.“ Am alulzit: „Dar 

departi. Avem buni culegători. Păcat că-i pă sfîrșit. 
Apoi cîte parali ceriți pă zi?“ Păuna au zis: „E mai 

sară. Cîte ne-i da.“ Au zis cocoana: „An, bine.“ Coco- 
nițele se umfla dă rîs. Au adaos Păunica: „Apoi să 
mergem. Duci vița.“ Păunica înaintasi. Eu pă urmă 
mergeam și cu bătrîna. Ni-au arătat unde culeglem]. 
Am început a culege amîndoi într-o doniţă, și eu o 

duceam la hîrdău, unde să mustuia. Dusesirăm vreo 

5 doniţi. Țiganul cari mustuia striga: „Aidi cu donița, 
jupîne logofete, că apoi [...](înjura) pă soră-ta [...]“ 
Eu vroiam ca să-l înjur, dară eram mut. Am zis încet 

Păunichii: „Aidi să mergem la altă vie.“ 


1. Locuri goale în ms. 

Amîndoi am pornit, ducînd puţinii struguri la hîrdău, 
și am pornit. Dară țiganii striga: „Oarba!“ Păunica au 
început a plînge. Mergeam! pă latu vilili, pă cari vi- 
nea coconițele și cu bătrîna. Ne-au zis: „Unde vă du- 
ceți?“ Păunica nu putea spune de plîns. „Dară ce ai 
păţit?“, au întrebat cam toati. Au răspuns că: „M-au 
înjurat și ne-au ocărît țiganii.“ Au zis: „Aidi, îndărăt, 
dă ni-l arată!“ N-am vrut. S-au pus lîngă un nuc cu 
toatili și ne-au zis și nou ca să ședem. Eu ședeam la 
spatele Păunichii. Bătrîna au scos dintr-un șervet o 
bucată de colac. Au dat jumătate mie și jumătate Pă- 
unichii și cîte o bucăţică de ghiudum și cîte două co- 
răbiele. „Dă cînd v-am văzut că n-aţi mîncat!“ Păuna 
şi eu tăceam și mîncam. Au întrebat că „de ce fra- 
te-tău au venit cu hainele astea la cules?“ Au răspuns 
că „eti așa poartă la București“. „Dară dă ce-i mut?“ 
Au zis: „Șadi la unchiu la Colțea și s-au suitără pă 
scară în cloponiţă și au căzut la întunecos, au răcnit 
pîră au amuţit, că nu-l putea scoati“. Toati zicea: „Pă- 
cat! Ce frumos frati ai dumneata!“ Toati în București 
şădea. Au zis: „Bai.“ Coconiţele întrebă pă Păunica: 
„Frumoasă cămașă ai! Cine ţi-a cusut bibilurile?“ Au 
răspuns: „Ar fi ruşine o fată să nu știe a face bibiluri.“ 
„Dară ce lucru mai știi?“ Au răspuns: „A țese adici? la 
prosopi și altili“. Duducile zicea: Am să rog pă nineaca 
să vă plătească ziuă ca de cărători și să ne araţi la cîte 
ştii.“ Păunica au tăcut. Cuconiţile mă priveau. Poati 
le era milă de mine. 

Înseraseră. Am pornit cu toţii. Pă Păunica au luat-o 
în casă. Dară eu am mers undi să tescuia. Tăceam, 


1. În ms. merceam. 
2. Adici, probabil arnici. 

dară nimărea nu-mi zicea nimica, că-i ocărîsi cocoana. 
S-au pusără iară la masă. Și le-au adus carni cu varză 
şi cu ardei. Mînca toți cu lingura. S-au sculat de la 
masă și se ducea și bea cîte o ulcică dă must de la tes- 
covină. Începuse a însera bine. Au venit Păunica și 
m-au dus la bucătărie. Ne-au dat bucăți bune. Era tot 
carni cu varză, mai bune. Au pus mămăligă și cîte o 
felie de pîine. Ușa era deschisă și dă dăparti să uita 
cuconițele la noi. Eu am luat pîinea și o învîrteam. 
Am rupt o bucăţică și cu două degiti întingeam. Am 
zis cătri Păunica: „Ab bai“, ca muţii, fiindcă era și alții 
în casă. Păunica n-au înţeles că cer furculiță. Eu ză- 
risem o furculiță pă vatră. M-am sculat și am luat-o. 
Am pus și căciula pă pat. Eram numai în fes, și am 
început a mînca. Dară, pentru că nu aveam foami, 
mâîncam delicat. Era să mă scol de la masă. Au adus 
şi cîrnat fript, vreo trei bucăți. Eu am luat una în 
furculiță, dară nu aveam cuțit, și cu furculița nu pu- 
team rupe. Din sală am auzit rîzînd și zicînd bucăta- 
rului să-mi dea un cuţit. Țiganu mi-au dat un cuţit 
mari, zicînd: „Ţine, jupîne logofeti!“ Eu mă uitam la 
el și dam din cap, dară pentru că era cuțit mari am 
cercat a tăia. Am luat numai o dată și m-am sculat 
de la masă. Cucoana au zis: „Săracili], săraci[i], cioara 
dracului, ţ-oi rupe clonțu.“ Mi-am făcut cruci. Am luat 
căciula și mă miram ce să fac. Au adus o fată într-o 
donicioară cu must și cu o sticlă cu toartă au vîrît-o 
în doniță, umplînd-o. Mi-au dat să beau eu, că între- 
baseră pă Păunica dacă am băut must. Au zis că nici 
apă. Eu mă căzneam a lua sticla dă toartă, dară cu 
allaliltla mînă a măritat-o să o puie pă laviță. Co- 
coana au strigat de diparti: „Nu înţelegi, fa?“ Fata 

încă au zis: „Eu nu știu că-mi ţine.“ Am ieșit în tindă 
pă cerdac. Mă uitam pă feriastă cum rîdea toati. Vie- 
rii, unii cînta, alții culcaţi pă lîngă foc. Călcătorii călca 
cu lumînări și căra în antali. 

Nu tîrziu au venit bătrîna și au zis Păunichii: 
„Undi vă culcaţi, copii?“ Au răspuns: „Nu știu undi.“ 
Au zis bătrîna: „Veniţi după mine!“ Ne-au dus într-un 
celar. Au așternut o pătură mari, au pus și 2 perni. 
Bătrîna au zis Păunichii: „Spune drept, copilă, nu ați 
fugit de ciumă?“ S-au jurat Păunica, făcîndu-și cruce 
că nu. Era o ușa de ieșea afară în curte. Au luat bă- 
trîna lumînarea. Noi, pe-ntuneric, am unit pernili, am 
îndoit pătura și m-am dezbrăcat de anteriu și l-am 
pus la cap. Ne-am culcat, față la față, și așa am dor- 
mit. Bătrîna dracului au venit noaptea cu lumînarea. 
Ne-au găsit culcaţi ca 2 fraţi [...]? S-au sunat că au 
venit și cocoana de ne-au văzut, poati și cuconițele. 
Dară noi, harnici, ne-am sculat mai dă dimineață. Am 
găsit apă și ne-am spălat și șădeam la călcători. Bă- 
trîna au făcut cu mîna Păunicăi. Așternutu era stlr] 
îns. Au vîrît-o în casă. Au cercat-o pînă au descoperit 
adevăru. 

Eu eram în vie, umblam pă subt pruni și căutam 
pruni ce mai rămîn prin copaci. lată vini și bătrîna 
şi-mi zici: „Flăcăule, nu mai ai dă astăzi ibovnică.“ Eu 
mă uitam la dînsa cu tăceri. Au zis: „Nu te mai faci 
mut, că mi-au spus Păuna toati!“ Eu tot tăceam și mă 
făceam că n-aş înțelege. „Ascultă-mă pă mine, că eu 
sînt ca mama ta cari te-au făcut. Aidi că te cheamă 


1. Antal, butoi mare de stejar. 
2. Așa în ms. 

cocoana să mănînci ceva. Te-am văzut noi și aseară 
că nu ești culegător. Te-am văzut și astă-noapti că dor- 
meai cu soră-ta în braţi.“ Îndată m-am pus jos. Frica 
și rușinea mă cuprinseseră. Am oftat cu lacrimă. Bă- 
trîna s-au pus lîngă mine. Eu plîngeam și tăceam. 
Așteptam să să ducă, și eu să fug [...]!. Nu mi-au dat 
paaci pîră nu am vorbit și am hotărît că nu merg, să 
mă lase să mă duc la București. S-au auzit că strigă 
pă bătrînă. Cu sila m-au luat de mînă și mă ducea. 
Culăgătorii nu era departi în vie. Pășeam foarti încet. 
Iată și cocoana, poati vinea într-adins. Cum s-au 
apropiat, am sărutat mîna și am început a plînge. 
„Taci, copile, au zis, să nu te vadă ţiganii!“ S-au întors 
acasă din vie. 

Bătrîna nu mă slăbea. Am zărit pă Păunica că era 
plînsă. Și m-au dus în casa fimeilor. M-au întrebat: 
„Mîncai ceva?“ Am zis că nu mi-i foami. Dară tot mi-au 
adus o felie de pini și nerdinchi? de peri, zicînd: „Mă- 
nîncă acolea, că Păunica ta au mîncat!“ Pe cînd mîn- 
cam, veni și o cuconiță și faci a zici: „Mamă, dară mie 
nu-mi dai nerdenchi?“ Bătrîna au zis: „Mănîncă și 
dumneata, că oi mai scoati!“ Dară n-au mîncat. M-am 
lăsat de mîncat și tăceam. Eram numai cu cuconița 
în casă. Au venit și bătrîna, cu struguri tămiioși, și 
au zis: „Mîncați amndoi, dară să nu vă batiți!“ Am rîs, 
şi cuconița m-au întrebat că știu rîdi. „Te-au învățat 
soră-ta, așa-i?“... Eu am zis: „Și mata dacă mă vei 
învăţa oi faci cum m-ei zici.“ „Gîdi, şiretule, ieri erai 


1. Așa în ms. 

2. Nerdinchi, nardinchii, sirop de rodii sau de alte fructe 
(tc. nardenk). Există și varianta nerdenchii, care este un must 
fiert cu gutui și dovleac pînă la îngroșare. 

mut, și astăzi vorovești?“ Bătrîna au zis grecești: „Tu 
sopa, min ton pirazis!“ Auieșit cuconița. Eu nu aveam 
ce faci. Pă Păunica o puseseră la gherghef. 

Am ieșit pă afară. Dară parcă-mi era rușini și dă 
păsări, că aflasiră toți de istorie. Am luat-o iarăși în 
vie. Au trămis după mine un țigan să mă pîndească. 
Ţiganu sta departe. Pă cînd mă apropiam de gard au- 
zeam: „Undi te duci, logofeti jupîne?“ Eu umblam tot 
prinprejuru vilili. În sat se făcusi tîrziu. Au început 
țiganu a zici: „Aidi acasă!“ Țiganu zicea că îi foami și 
ari treabă. Eu l-am înjurat, că acum nu mai eram 
mut. Au venit chelaru ogrăzii și au zis că mă cheamă 
cocoana mari. Am pornit cu zapcealic. 

Cocoana mari era în cerdac și poruncea prin curti. 
M-au chemat sus și au zis: „Șăzi acilea!“ Oamenii 
mâîncasiră fasoli, că era miercuri. Dară toţi să uita la 
mine, din culegători, și șăd cu cocoana în cerdac. M-au 
întrebat al cui fiu sînt. Am spus: „Al lui Foti Miri- 
șescu.“ S-au uitat lung la mine și au zis: „Să mîni 
mîine la unchiu tău, în București.“ Am răspuns că-i la 
Craiova. „Apoi la Craiova mergeam, pă jos. Mă luasim 
cu niști cari bulgărești, și am nimerit pă Păunica.“? 
Cocoana era cu minti. M-au luat cu binile. M-au în- 
trebat: „Esti ciumă în București?“ Am spus că numai 
fumuri. „Așa, copile, nu-i nici o ciumă. Ai dă mănîncă!“ 
M-am luat după cocoana mari. Am intrat în casă. 
Mi-au zis: „Șezi pă scaun!“ Era scaun dă lemn zugra- 
vit ca lăzile de la brașoveni. Nici o cuconiţă nu era în 
casă. M-au luat pă mine la masă. Era bucati dă post. 


1. Tu sono, unv rov neiwpăâlei! Tu taci, nu-l necăji! (ngr.). 
2. „Și am nimerit pă Păunica“ șters în ms. 

Am mîncat numai salată de pătlăceli și chifteli de 
ciuperci. Am mîncat și pestil! de pruni. S-au sculat 
cuconițele de la masă. M-am sculat și eu. M-am dus 
la bătrînă și am cerut must. Am zis „că-ți dă maica“. 
Au trecut și ziua, cam mirigană?. 

M-am culcat la bătrînă în casă. Păunica cu cuco- 
nițele. Pe cînd mă dezbrăcam, au văzut bătrîna că- 
mașa, că era neagră. M-au întrebat să o dau la spălat. 
Am zis că am și păduchi. Au zis: „Mai așteaptă!“ Au 
venit cu o cămașă de-a feciorului cocoanii. M-am îm- 
bracat. Am adormit bine. 

Dimineaţa mă întreabă bătrîna: „Singur nu-i mai 
bine să dormi?“ După ce m-am spălat, mi-am făcut 
cruce. Am vroit să ies pă afară, dară bătrîna m-au 
oprit. Eu am înțeles că să temi că voi fugi. Am zis: 
„Maică, am jurat că nu fug.“ Cuconiţele încă vroia să 
vorovească cu mine, dară nu putea, că se temea. Am 
ieșit iară pîn vie. Culegătorii mai gătea de cules, eu 
în urma lor, căutam ciorchini de struguri pă mai de- 
parti și cîntam: 


Mă dusei în îîrg 
cumpărai un pui 
puiu zice pui drag 
leică-i pui 


și altili... 

Mă zăboveam pîn vie ca să treacă ziua. Am auzit 
pîn vie rîzînd. Era cuconițele și cu Păunica. M-au în- 
trebat ce găsesc în vie. Am zis: „Ciorchini.“ Mi-au dat 


1. Pestil (tc.), pistil, magiun de prune. 
a. Așa în ms. Nu am reușit să aflu sensul cuvîntului. 

2 pesmeţi de Brașov. Mîncam și ne încurcam prin vie. 
Am zis așa Păunicăi: „Ce m-ai spus?“ „Dară ce era să 
fac?“ „Apoi, noi ce să făcem acilea?“ Păunica au zis 
că să duci acasă. „Dară eu?“ „Te trimit la București“. 
Am zis: „Cînd?“ Cuconiţile au zis: „Că ai să mergi cu 
noi, că tot în mahalaua noastră ședeți.“ Am tăcut. 
Păuna au început a plînge. O rîdea cuconițele că 
plînge ibovnicu și-i zicea: „Du-te și singură!“. S-au 
făcut nevăzută fără a simţi eu. Toată ziua am petre- 
cut. Mă făcusem familiar. Dară cocoana Gherghina, 
cucona mari, priveghia. După 2 zile via era culela]să. 
Nu mai era mult calabalic prin curte. Eu tot prin vie 
cîntam: 


Dou inimi nu-mi dau pace, 
Amîndouă silă îmi faci, 
Mie numai una îmi placi. 
Mia ine galanula, 

Ali ine mavromuati, 
Omorțfes che oi dio. 

Pia na paro, pia n'afiso? 
Den ecsevro apo tis diol. 


După, iha hamură?. M-am dus în curte. Am intrat în 
cramă întîia dată. Priveam la cum fierbea. leșind, 


1. Mia eivou yaiavovia, / A)Â.n eivat navpouări. /'Opoprpec Kat ot 
6vo. / Iloa va r&po, ora v' aphoo, / 5ev năcvpo and zic vo. Una 
este cu ochi albaștri, / alta este cu ochi negri, / frumoase amîn- 
două, / pe care s-o iau, pe care s-o las, / dintre cele două, nu știu 
(ngr.). 

2. După eixa xanovpa (ngr.). După, aveam hamură (adică 
fructe/bobițe căzute pe jos și stricate). Lecţiune probabilă pen- 
tru ultima propoziție. Xauovpa are și sensurile de femeie 

m-am pus pe scară. Eram numai în fes şi ceam!. Cu- 
coana Gherghina au zis: „Tachi, ela-edo!2. Fetili și alt 
țigan ce coseau, împleteau mi-au zis tot grecești: „Cine 
te-au învățat cîntecu?“ Eu tăceam. Au luat altă vo- 
roavă, dară de Păunica n-au tăcut a mă întreba. Eu 
nimica nu zăceam. Au mai zis: „Tot mut ai să fii.“ M-au 
întrebat de cînd am ieșit din București. Am spus că 
sîmbătă era o săptămînă. Au zis că luni mergem cu 
toții la București. Cuconiţele pă subt geni rîdea. Am 
ieşit pă afară. Nu mă puteam astîmpăra. Am găsit 
nuci întinsi la uscat. Am luat și mîncat neoprit. Dă 
cuconiți nu mă puteam lipi, nu că nu ar fi vroit, dară 
era biîja?... 


Sîmbătă au venit fratili cucoanii din București. Avea 
o fiică cu dînsu. Frumușică dă mucu dă lumînare. Eu 
şădeam în altă parti. Către seară au poruncit să pui[i] 
cai la brașovancă. Au ieșit să să suie în trăsură. Mă 
uitam ca șoarecii, de departi. Auzi[i] cucoana: „că am 
pă Tachi să meargă la București“. Bătrîna mi-au dat 
căciula. Am sărutat mîna cocoanii și a boierului Bă- 
lăceanuf. Boieru și cuconița în fund, în capră era fe- 
cioru cu ciubucu și vizitiu. M-au pus denainte și am 
pornit. Pîră în București nu m-au întrebat nimica. 


depravată, persoană imorală. Traducere și interpretare de 
Lidia Cotovanu. 

1. Ceam, lenjerie. Termen regăsit în expresiile ceamșir-aga, 
ceamșir-bașa, ceamașirgiu care are legătură cu lenjeria, rufele. 

2. Târm, to e6a! Tachi, vino aici! (ngr.). 

3. Bîja, ceva care provoacă teamă. 

4. Este, cu siguranţă, un lapsus. Mai jos vorbește doar de 
boierul Grigore Băleanu. 

Dară cînd am trecut pin sat am tot închipuit, ieșind 
am văzut ars şi am gîndit la toati. 

Eu îndată am sărit din trăsură, s-au coborit şi bo- 
ieru şi frumoasa coconiță. Eu șădeam pă afară, dară 
boieru m-au chemat în casă sus. M-au întrebat: „Unde 
şădeți?“ Am zis: „La Biserica cu Sfinți.“ „Te duci acasă, 
ori rămiîi la mine?“ „La noi este numai un argat, că 
unchiu esti dus la Craiova.“ Așa era în trecut. Boieru 
au zis: „Vrei să rămiîi la mine? Ţi-oi găsi eu treabă.“ 
Am sărutat mîna. Au poruncit să-mi poarti de grijă, 
sara fiind, în casă la vătafu de curte, cari nu era în- 
surat. Era un bătrîn grec, bun, bun. 

A doa zi era duminică. Pînă a nu merge boieru la 
biserică m-au chemat sus. Mi-au zis: „Poţi griji de 
canari?“ Avea 2 culivii. Am răspuns că-mi sînt dragi. 
„Am și eu acasă un ciocîrlan, o coțofană și o privighe- 
toari.“ Au zis: „Măi, eşti bogat.“ Eu am luat culiviile, 
le grijeam. O ţigancă ce mătura i-am zis să-mi aducă 
săminți de susan și apă proaspătă. Au ieșit. Au spus 
dădachii. Dădaca era o grlealcă, anume chira Fotinia. 
Au venit la mine, au adus sămînța. Au poruncit de 
au adus și apă. Eu gătisem de grijit și le atîrnam 
în cuie. 

Iată intră și coconița. O văzusem, dară nu vorovi- 
sem nimica. Am mers și am sărutat mîna. Au zis: 
„Tachi, rămii la noi?“ Am zis că rămii. „Bine, bine“, au 
zis dădaca. „] tihi su, kori.“! Nu puteam înţelege vo- 
rova. Mi-au zis: „Cartera edo!“2 Salonu era mari. Am 
dăschis ușa cu socotință să ies afară. Am tras-o și 


1. H Twm ov, k6pn. Norocul tău, fata mea (ngr.). 
2. KopTepa e6a! Așteaptă aici! (ngr.). 

s-au încuiat. Am rămas în balcon. N-am strigat; tot 
gîndeam că va veni cinevași. Mai tîrziu au venit bo- 
ieru, intrînd în salon, unde era canari[i], ca să-i aducă 
ciubuc și cafea. Văzîndu-mă, au venit la ușă. Descui[i] 
şi mă întreabă ce caut în balcon. Eu am socotit că ies 
afară. Am tras ușa și n-am putut descuie. Au zis: „Ka- 
korizic[hJe!“! leșisim. Au intrat dădaca cu dulceți și-n 
spuma cu ris?. Au adus și ciubuc și cafea. Eu șădeam 
la altă ușă. Au zisu boieru către dădacă: „Par ton 
apiston! ELinai agiamis.“3 Mi-au făcut cu capu. 


Am mers după dădacă. Cuconița mi-au dat și mie 
într-o farfurioară vreo 4 linguri de dulceaţă. Am băut 
puțină apă. Dădaca spunea cuconiţii și rîdeau. Au 
venit dădaca la mine. Au zis: „Pidac/hji mu, na mi 
acusis imen.“+ Am zis: „Malista, clhJira mou.“5. „Ela 
mazi mu!“ M-au dus în casă undi şădea. Era o mică 
țigancă. I-au zis să iasă afară să nu ne auză. Și mi-au 
zis: „Su aresi i conița Zoița?“! Am zis: „Ti to felis2*8. 
Au dat din cap, zicînd: „Ghiezi, gide, pusti!“ 


1. Kakopilie! Nenorocitule! (ngr.). 

a. Ris, din ngr. putu, orez. 

3. Tlăp' zov &motov! Eivou arta. Ia-l pe necredincios! Este 
un neisprăvit (ngr.). 

4. Noua pov, va un) [v] axoboeg eutva! Drăguță, să nu asculți 
ce spun eu! (ngr.). 

5. Măâiuora, kvpă ov. Desigur, doamna mea (ngr.). 

6. 'Eia uați nov! Hai cu mine! (ngr.). 

7. Zov aptoei n] kovizoa Zoiroa? Îți place cuconița Zoia? (ngr.). 

8. T.ro BEderc? Ce vrei? (ngr.). 

9. Tuti, yiâu, novorn! Ghiezi, țapule, sodomitule! (ngr.). Ghiezi 
(Ghehazi), personaj biblic lepros (2 Regi 5: 20-27), prezent în 
formula de blestem. 

Șădeam fără treabă. Nu-mi era a intra în casă. 
Boieru, dacă au băut cafea, s-au suit în trăsură și s-au 
dus la curte. Au intrat cuconița și au zis: „Știi giuca 
mangăla?“ Am zis că știu, dară dami știu bine. Au 
ieșit și au venit cu dădaca. Au dat dami și mangăla, 
zicîndu-mi: „Enia su, pidi mu.“ Din joc am luat în- 
drăzneală la joc. Am jucat dami pă sărutat, că parale 
nu aveam nici unu. Jocul să sfîrşea și sărutatul spo- 
rea. Eram fericit. Dară hotărîsim, fie ce ar fi, dară 
pentru că nu mă știa nimerea mi-au zis să nu ies pă 
afară. 

Boieru? au rămas la masă la curte. Cocoana era la 
Băneasa cu doamna Caragea de vreo 4 zile.? Au însă- 
rat. Am sărutat mîinile dădachii și ziceam, ce să fac 
eu? Au zis: „Sopa, pidi mu!“ Mi-au arătat pă undi să 
mă duc is to ananglhJeo5. Au aprins lumînările în 
toate părțile. La noi era întuneric. Cuconiţa m-au ni- 
merit și pe întuneric... Am prins a ne juca, juca... Mă 
dăprinsesim ca ursu la ulucu cu mieri. Dădaca au ve- 
nit cu lumînări. Ne-au zis: „Ti canite esis?“* Spre răs- 
puns ne-am umflat a rîde. Dădaca s-au făcut că n-au 
înțeles. Au zis: „Pinases?“7 Am răspuns: „Den pino.“8 


1.'Evvoia 60v, ncusi nov! Bagă de seamă, dragă! (ngr.). 

2. „Boieru“ repetat în ms. 

3. Din acest moment vorbește de boierul Băleanu, care ar 
fi mare vistier și un apropiat a lui vodă Caragea, dar nu face 
nici o precizare cu privire la prenume. 

4. Zâna, ncuâi uov! Taci, drăguță! (ngr.). 

5. Ec rnv avâykn, la o nevoie, la o adică (ngr.). 

6. Ti kâvere eoeic? Ce faceți voi? (ngr.). 

7. Ieivacec? Ți-e foame? (ngr.). 

8. Aev newo. Nu mi-e foame (ngr.). 

„Catalava. Esi, cori, pinases.“! Aurăspuns: „Ohi.2 Iară 
ne-am pus la mangăli. Eram cam tot de o vîrstă cu 
cuconița. „Aidi-n curti“. Nu mă știa unde sînt, că 
m-au întrebat: „Pu tha kimithis?*3 Am dat din cap. 
„Cathise edo eos avrion chi avrion si orminevo.“+ Am 
răspuns cu tăceri. Cuconița Zoiţa au zis: „Nenă, ela na 
se filiso!“5 Mergînd, o săruta. Mi-au zis și mie: „De ce 
n-o săruți?“ Am lula]t mîinile și le sărutam. Dădaca 
avea grijă pe afară. Vinea și să ducea. Era tîrziu, dară 
nu simțeam, de nemica nu gîndeam. Mi-au dat meșii 
duducăi, pișcoturi mîncam și rîdeam. Dădaca ieșise 
pă afară și, dăschizînd ușa, au zis: „Ela agligora!“€ Ie- 
şind, am auzit că încuie ușa cu cheia pă din afară. Eu 
m-a[m] culcat îmbrăcat, că eram în capcană. Gîndind, 
am adormit. 

Era tîrziu, cînd au venit dădaca Fotini. Lumînarea 
mai să trecea. M-au sculat și au zis: „Plai su cala, enia 
su!“ Tăcînd, mă dezbrăcam, dară așternutu nu era de 
obrazu meu, că pă piceri nu eram spălat, ciorapii rupți. 
Am zils]: „Nene€, catarisi ta ciorapia! Ti hali ehon.“8 


1. Karadupu. Eov, k6pn, neivacec? Am înţeles. Tie, fata mea, 
ţi-e foame? (ngr.). 

2. Oy. Nu (ngr.). 

3. Ilov a kowuneic? Unde o să dormi? (ngr.). 

4. Kâoe e50 Ewg abpiov KLabpiov ce opunvevo. Stai aici pînă 
mîine, și mîine te îndrum (ngr.). 

5. Neve, Ea vo ce pinoa! Măicuţă, vino să te sărut! (ngr.). 

6.'Eia oyisyopa! Hai repede! (ngr.). 

7. IlM6u Gov kai, Evvoru ov! Să stai cuminte, bagă de seamă! 
(ngr.). 

8. Neve, kaG&pioe To ciorapia! Ti xâdu £xovv. Măicuţă, să speli 
ciorapii! Sînt vai de ei (ngr.). 

Auz: „Enoia su, pidi mu.“ Am gîndit că și chira Fotini 
să culcă, fiindcă plapuma era de donluc, perni lulnlgi 
şi 3 mici. Am făcut cruce, m-am culcat. Au luat lumi- 
narea, s-au dus și au încuiet ușa pă dinafară. Tîrziu. 
Pă întuneric, viind dădaca, s-au viîrît în așternut. De- 
odată? am gîndit că este chira Fotini. „Ib hava su, nene 
Tachi!“3 Era dimineaţă cînd am auzit ușa deschizîn- 
du-se. Dacă am văzut pă dădacă, am pus plapuma pă 
capeti, dară chira Fotini au zis: „Sicothite, agligora!“5 
Zoiţica s-au dus. Era în capoțel. Eu am tras ceacșirii, 
am luat cizmile în picere. M-au invitat să ies pă 
poarta grădin[ili și să viu pă poartă, să merg drept la 
vătaf. Dacă mă întreabă, să zic că vin de acasă. Am 
să fiu și eu, să nu faci vreo poznă.“ 

| Am ieșit, au încuiet portița. Tot nu era ziulă] bine. 
Am încunjurat pîră să vin la poartă. Nu mă întîlnisem 
cu cunoscuți. Poarta dăscuiesiră pă jumătati, că mer- 
siseră stolnicu în tîrg. Am mers drept la vătaf. Chira 
Fotini aștepta. Dacă am intrat, am calimeratf. Am să- 
rutat mîna chirii Fotini. Au zis: „Pu ise pidi mu apolp!] 
se? Thios iti porni?! Am răspuns: „Acasă.“ „Ti cani o 
patir su?“ Am zis că-i la Focșani, ci nu esti acasă. Am 
spus că numai Filip păzeşte casele. Am întrebat: 


1.'Evvo.a 60v, nauâi uov. Nici o grijă, drăguță (ngr.). 

2. Cu sensul vechi „pe loc“. 

3. Toxafă ov... Nici nu gîndeai... (ngr.). 

4. Adăugat în creion în ms. 

5. EnkoBeire, ayinyopa! Sculaţi-vă, repede! (ngr.). 

6. Am dat bună ziua, koinuepa (ngr.). 

7. Tov eioou, nou6i nov, anowe? Oeiog firoi nopvn? Unde ești 
diseară, drăguță? La cele sfinte, sau la curve? (ngr.). 

8. Tikâveo namp ov? Ce face tatăl tău? (ngr.). 

„Cocoana [a] mai întrebat?“ Au zis: „Ohi.“! Mi-au mai 
zis: „Șăzi puţin și apoi mergi la canari, că sînt în 
seama ta, și dă n-ai căuta bine te spînzură cocoana“. 
Am tăcut. Au pus la cale de bucati cu vătafu. leșind 
m-au luat și pă mine. Am mers drept în salon; pe cînd 
eu puneam miîncari, au venit și cucoana numai în 
gicelic? și cu giube pe umeri. N-au zis nimica; să 
plimba prin sală. leșind, au zis să vie vătafu. M-am 
dus și am spus. Am rămas singur de păzeam casa. 
Prin iconomia chiri[i] Fotini trăiam frumos, frumos, 
4 zile de ceri, ceri. 


Vineri dimineață mă lăsasi vătafu în casi. Era într-o 
sticlă rachiu, era somon și icri. El mînca și zicea că 
nu se molipsista. Am luat sticla, am băut rachiu. Am 
mâncat și icri; nefiind deprins, m-am ameţit. Am în- 
ceput a vărsa. Țiganu au mers sus și au spus că sîn[t] 
lovit. S-au făcut zgomot. Au aflat că am fost acasă, și 
poate m-am molipsit. Era frică în toată curtea. Boieru, 
în tîrziu, au pus caii] și s-au dus la curti. Era vistier: 
nic. Au poruncit să stea porțile închise și un ţigan la 
poartă. Vătafu nu intra în casă. Eu nu mai aveam 
nimica. Am ieșit în cerdacu din față și mă uitam la 
celi ce se întîmplasi. Fetile făcea coroani și duduca 
Zoi mut să uita dă diparti. Au venit chira Fotini. Fără 
să intre în casă, m-au întrebat ce am: „Spuni!“ Am 
mărturisit adevăr: că am băut rachiu, ce n-am băut 


1. Nu (ngr.). 

a. Gicelic, ghigilic, ghigelic, din tc. gegelik, scufie de noapte 
3. Cer, cu sensul de rai. 

4. Zoo uov, Zoe a mea (ngr.), exprimare afectuoasă. 

niciodată, am mîncat și icre negri cu usturoi, mi s-au 
înturnat și am vărsat. Au început a rîdi, după cari 
voroavi s-au încredințat toți. Au dus vesti la cocoană 
că am băut rachiu de dimineaţă de la vătaf și am 
mâncat icri și usturoi. Dară acum mai bine. Au venit 
vătafu în casă, au văzut icrile că era mîncati. S-au 
încredințat. Eu priveam unde era de privit. Mi-au dat 
de mîncat. Boieru [a] venit la masă. Au mai întrebat, 
dară chiri Fotini au încredințat că nu eram învăţat 
cu rachiu. Ar fi zis boieru: „As pai sto spite!“ 

Iată și toaca la Mitropolie. A doua zi era sfîntul 
Dimitrie, ziola] mea. Am zis către vita? Fusi: „Mă duc 
la biserică, că-i ziola] mea“. Au zis: „Du-te! Și te du 
acasă, copile!“ Nu-mi părea bine. Tot ce era era pe 
mine. M-am dus la Mitropolie. Dacă m-au văzut din 
băieţi, alţii făcea cu mîna, alţii au venit la mine de 
voroveam. leșind din biserică, ne-am dus la Antim. 
Acolo era un băiet tot prietin cu mine. Am întrebat de 
Marcu. Au zis că au murit la lazaret. Și toţi era soră 
cu o cucoană, îi zicea deli* Marghioala. 

A doa zi am fost p-acasă. Mi-am luat giubea, am 
schimbat anteriu. Cătră mătușă-mea spuneam mai 
de miciuni. M-am dus la biserică. Era adunați la hanu 
[unde] esti moaștile lui Sfînt Nistor în săcriu“. Printre 


1. Ag năet 670 oniti! Să meargă în casă! (ngr.). 

2. Așa în ms. 

3. Așa în ms. Posibil să fie format ca în deli-aga, deli-bașă, 
căpetenia unui grup, și astfel să aibă sensul de „căpetenie“ a 
celetnicelor (curtezanelor) din București. Lazăr Șăineanu re- 
ţine și sensurile voinic, brav, dar şi nebun (Lazăr Șăineanu, 
Influenţa orientală asupra limbei şi culturei române, II, Socec, 
București, 1900, pp. 9—10, 156-157. 

4. Sfîntul Nistor se serbează pe 27 octombrie. Moaștele aces- 
tui sfint ar fi putut fi în Hanul lui Filaret, ridicat de mitropolitul 

norod, am simțit cum mă tragi de giubea. Era un ţi- 
gan de la boieru Băleanu. Mi-au zis: „Aidi degrabă, că 
te cheamă cocoana Fotinia. Mi-au zis că fără de dum- 
neata să nu merg, că te cheamă și boieru.“ Am intrat 
în altar, am luat o bucăţică de anafură. 

Am mers. Boieru încă era la biserică, la curte. M-am 
dus drept la chira Fotini. Au zis: „Nesc/h/i, itan na min 
si gnorizo.“! Am sărutat mîna, și iată și cuconița Zoi- 
țica. Mi-au zis: „Cocoanii [i] se urăște de-nchis. Haze, 
ehis scopon na min erthisis ?? Mai des vino, viţele!“ „Ci 
m-am schimbat.“ Au zis că, dacă-i așa, să nu mă duc 
astăzi, că babaca mănîncă la Băneasa, faci bezădea 
ziafet pentru ziua bezadelii. M-au dezbrăcat. Nu intra 
în casă alții fără numai o micuță țigăncușă a dădacăi; 
mai era feti în casă; era și ţigănci, dară nu intra în 
casă la chira Fotini. Am petrecut și noaptea acolo. Am 
dormit. A doua zi, dă [cu] noapti, m-au scos pă portiță 
şi m-au îndatorit să viu după toacă. 

Toată ziua am umblat. M-am întîlnit și cu băietu 
cari i-am dat în cap cu piatra. Mi-au zis: „Ce vași?? 
Dară auzisim că ai murit, să-mi pară a rău.“ Am zis: 


Filaret II (1792-1793), aflat peste drum de Curtea Domnească 
a lui Ioan vodă Caragea. În apropiere aveau proprietăți și 
boierii Merișescu, pe care le vor vinde la 1847 pentru a lăsa 
loc Teatrului Naţional. Informaţia la Marcel Ciucă, p. 296, n. 
303, în Dimitrie Papazoglu, Istoria fondării orașului Bucureşti, 
Curtea Veche, București, 205. Vezi și VA. Urechia,op. cit., X/A, 
p. 33. 

1. Naioke, Arov va unv ce yvopiţo. D-apoi, drăguță, era să nu 
te recunosc (ngr.). 

2. XatE, Exeic okon6 va unv EpGec? Prostule, ai de gînd să nu 
vii? (ngr.). 

3. Așa în ms. 

„Să mergem la simicerie să mîncăm bogacii!“. Aveam 
vro 20 parale. Cerusim de la Filip împrumut pentru 
ziua mea. M-am dus la deli Marghioala. Am petrecut 
ziua toată; pă după toacă, iară m-am dus. Am dormit 
tot acolo, și sara mi-au dat cuconița un ceasornic de aur 
mic cu muzică, ca să-l dau la ceasornicar să-l dreagă. 
Au zis că vătafului [îi] ceri 60 de lei. Mi-au dat și vreo 
20 rubieli cu nisfieli și 6 funduci. I-am pus în buzunar 
dimineața. Am ieșit bogat. Am mers întîi la simigerie, 
am mîncat bogaci cu zahar mult. 

Atuncea dăschidea și prăvăliile. M-am dus la un 
ceasornicar să-l dreagă. Au zis că au mai fost cu dîn- 
sul. „Apoi știi prețul?“ Eu am zis: „Bine, știu.“ Și m-am 
dus, că aveam bani. M-am dus și am cumpărat o pe- 
rechi de cizme de vacs; nu mai purtasim niciodată, 
trecusim pe la bai; am intrat și m-am băiet bine, 10 
zile trecuseră. Am fost la ceasornicari. Au cerut 60 lei. 
Am scos paralile, dar mai să nu ajungă să plătesc 
ceasornic. 

L-am luat și m-am dus la dela Marghioala să mă 
fodolesc. Am spus că-i a coconiții Zoițica Băleanu. Mă 
duc să-l duc. Au zis: „Dimitri, am făcut o ghirlandă dă 
bibiluri, să o poarti și doamna. Sau, dacă să mărită, 
o ia bezadea Caragea.“ N-am auzit. Au pus-o într-o 
cutie lungă adivărat împletită, trandafirași, garoafi, 
fragi, căpșuni și cîte alte frunze. Era de minune. Am 
întrebat ce preţ ari. Au zis că faci 5oo lei, „că sînt 2 
ani de cînd împletesc“. Am lăsat ceasornicu zălog. Am 
luat cutia. Aveam mari bucurie că mă duc cu cutia, ca 
un lipțcan mari. 


1. Bogacii, bogace, pogace, plăcinte. 

Am intrat cu cutia la subțioară drept la chira Fotini. 
Am văzut calabalicul, dară nu înțelegeam. Țigăncușa 
au mers și au spus dădacăi. Îndată au venit. I-am 
sărutat mîna; m-au dăzmierdat, zicînd: „Pidi mu, pidi 
mul, unde ai fost de o săptămînă?“ Ce-am spus s-au 
trecut. Mi-au spus că dudu Zoiţa ari să fie Domniţă: 
„S-au logodit cuconița și caimin:?, sărmani...“ Peste 
mine căzusi focu din cer. „a valomi is tacsin. Ta echis 
is to cuti.“* Dacă am deschis cutia și-au văzut ghir- 
lanta, au țipat: „Ah, ah, caimini poli... Trava, pidi 
mu! Pu to evrisclhji, taman eis ton clhJeron tu?“ Au 
zis : „Cartera oligo!5 S-au dus la cucoana și alti cu- 
coni, că era în casă și cuconița Zoi mu. Foarti li-au 
plăcut, căci încă alta nu să mai văzusi. Au întrebat 
pe chira Fotini cine au adus-o. Au zis: „Nepotul mieu. 
Au trimis-o de la Constandinopoli.“ Toati au întrebat: 
„Numai una esti?“ Pentru că spusesim că au lucrat-o 
peste 2 ani, chira Fotini au zis că mai trăi ani. Au zis: 
„Cu plăceri, logodito, tari frumoasă“. Și neneaca să 
auză: „Oari cîtu va fi [...]5? Să vie pă urmă“. Chira 
Fotini au zis: „Esti nepotu meu.“ 

Zăua au trecut. Ședeam cu întristare: „Cum nu 
sînt și eu bezădei?!“, oftînd, am zis către chira Fotini. 
Au fost masă de mai mulți boieri și cucoani. Cătri 


1. Ieu6i uov, neuâi pov. Drăguţă, drăguță (ngr.). 

a. ...KanuEvn, sărmana (ngr.). 

3. Ta Bâdaţue em Tatu. Ta Exeig eg To kovri. Le-am pus în ordine. 
Le ai în cutie (ngr.). 

4. AX, ax, KonuEvn nov... Tp&pa, rusi pov! [lov 7o evpioin, 
Tau&v et$ Tov Katp6v ov. Ah, ah, sărmană tare... Trage, dragă! 
Unde au găsit-o, taman la vremea ei?! (ngr.). 

5. KaprEpo odiyo! Așteaptă puţin! (ngr.). 

6. Indescifrabil. 

într-amurg au venit duduca Zoițica. Eu am lăcrimat 
și am oftat. Nimica n-au zis. Au venit lîngă mine spre 
mângâiere: „Dară pentru că te-ai îngrijit pentru așa 
lucru frumos, apoi lasă, nenicuța noastră știi ce facil.“ 
Ea era față. Au zis: „Dumitri mu, orișicine te va în- 
treba, să zici că ești nepotul mieu, apo mitera. Enia 
su, pidi mu'?... Dudă nu mult au șezut, şi s-au dus. 

Înoptasi. Eu am întrebat ce să fac. Mi-au zis: „Undi 
să mergi noaptea? Dormi acilea!“ Am dormit într-uln] 
tîrziu, că era petreceri, și a doa zi [aveau] să meargă 
cu toţii la Băneasa, la bunică-sa:, căci nu putea să vie 
în București. În fapt de zi, au venit logodita de am... 
am... vorovit... Am luat o sărutari, și s-au smucit și 
s-au dus. 


Eu eram nepotu chirii Fotini. Mai tîrziu, pe cînd căta 
de dus, au venit Niţut cu 40 de funduci. Dădaca și zici: 
„Oligolero cani, omos as ine!“5 Și-am luat și șădeam. 
Dădaca au zis: „Ştii pă lipţeanu Costa Foru, geam- 
brostu€ Bandrovici?“ Am zis că știu. „Am să-i zic că-mi 
ești nepot și să te ia la prăvălie, că are să vie cu marfă, 
şi să te aducă la Băneasa“. Costea Foru era în casă, 
făcea izvod de celi ce era să ducă. Am ieșit și eu, pă 
cînd trăgea trăsurile la scară. Chira Fotini m-au 
arătat la cucoană de nepot. Am sărutat mîna. M-au 


1. Face. 

a. ... ano unrepa. 'Evvora 6ov,nou6i ov! ...dinspre mamă. Bagă 
de seamă, drăguță! (ngr.). 

3. Bunicamaternă, Zoe Sturdza, soția marelui ban Emanoil 
Brâncoveanu. 

4. Niţu este unul din fraţii lui Dumitrache Merișescu. 

5. Oduy6repo kâvet, 6uog ac eivau! Face mai puțin, dar fie! (ngr.). 

6. Geambrost, din ngr. yaunpoc, ginere. 

arătat și la Costea Foru. Au zis: „Cala!. Să vie la pră- 
vălie!“ Chira Fotini au mai zis: „Omos na ton paris na 
sinithizi.“ Chira Fotini au fost să poruncească. A doua 
zi, casa era pustii pentru mine. M-am dus, am dat 20 
funduci. Au zis că măcar să fi mai dat 1o. Am făgăduit 
că mîine mă duc la Băneasa și am să mai cer. Am luat 
ceasornicu, și-l purtam cu tăceri. Era sară. 

Am mers la prăvălie la chir Costea. Era și socru-său, 
Bandrovici. Am sărutat mîinile. Amîndoi vorovea gre- 
cești. Pentru mine și pentru hatîrul chira Fotini, m-au 
întrebat de unde sînt, de anii ce am. Un Gheorghi 
Furculiță au zis că am învăţat amîndoi la școală. Au 
înserat, s-au închis chiopengele: și cu lacăti. Am por- 
nit acasă. Odaia era la Gabroveni. Mai multe gospo- 
dării era într-o curti. Cucoana lui Foru era grasă, mai 
mult urîtă. Avea un copil mic, băiet, dară avea para- 
manat frumoasă. Eu nu puteam fi ucenic, că eram de 
17 ani. 

Dacă au înserat, s-au pus toți la masă. M-au che- 
mat și pe mine. Gheorghi Furculiță era la masă și cu 
alt feciorâ, Hristache, frate cu Foru”. Am mîncat cît 
să poati de delicat, fără obrăznicături. Dacă ne-am 


1. Kai. Bine. (ngr.). 

a. Ouog va Tov n&pei va ovwnbiter. Dar să-l iei ca să se obiș- 
nuiască (ngr.). 

3. Chepeng, din tc. kepenăk, oblon. 

4. Paraman, postav. 

5. Ucenicia începea în jurul vîrstei de o ani. La această 
vîrstă, Merișescu ar fi trebuit să fie calfă cu experinţă, și nici- 
decum un începător. Un bun exemplu în acest sens oferă Teodor 
Vârnav, care trece prin ucenicia lipscăniei în Bucureștiul ace- 
leiași perioade, la 13-14 ani. Teodor Vârnav, op. cit. pp. 46-52. 

6. „Fecioru“, șters în ms. 

7. Adăugire interlineară. 

sculat de la masă, am auzit că zicea cocoana Foru 
grecește: „Ehi fersimata cala.“! M-au întrebat: „Fato, 
logofăti, ai așternut?“ Am zis că am acasă și dă mîne 
îl aduc. Negustorii se cultă devremi.? Furculiță au zis 
că ne culcăm amîndoi într-uln] așternut. Bucătăreasa 
era o fată și frumoasă, și şădea în casă. Eu am pornit 
muzica la ceasornic. Toţi asculta. Am scos banii din 
buzunar și-i puneam în colțu basmalii, mai mult de 
fodolie. Am pus basmaula] subt căpătii și m-am cul- 
cat cu muzică. 

A doua zi m-am sculat odată cu Furculiță. După 
ce ne-am spălat, au zis Furculiță să trimit să cumpere 
ori plăcinti mici, ori bogaci. Pe cînd așteptam să vie 
bucătăreasa, pînă a nu merge la prăvălie, au intrat 
jupîn Foru și au venit drept la mine. M-au întrebat: 
„Câte ceasuri?“ Am zis că sînt 6%5. Au luat ceasornicu, 
l-au întors, l-au căutat. Au zis că de undi-l ai. Am zis 
că-i a thiți* Fotini. „Ai și parali?“ Am scos și basmaua. 
Au luat-o şi au numărat. „De undi ai bani?“ „Am și de 
la taica, am câștigat și de la cunună, ce am luat-o pentru 
mirasă.“ Cucoana Foru și toți șădea păn uși și căta ce 
are să fie. Mi-au zis: „Avem să mergem la Băneasa, și 
să le lași la chira Fotini.“ Am zis: „Bine.“ 

Mergînd la prăvălie, cu toţii au început a alegi ma- 
terii: horboti, vaperuri? şi cîte. Eu priveam. Ne-au în- 
cărcat cu cutii şi bocciali. Ne-am dus acasă și le-au 
aşezat într-uln] rădvan trimis de la Băneasa. Am făcut 


1. "Exe. pepoipuara koiă. Are purtări bune (ngr.). 
2. Propoziție ștearsă cu o linie. 

3. Așa în ms. 

4. Așa în ms. Scris iți. 

5. Vaper, vapel, găteală, podoabă. 

o cafalti! și ne-am suit în trăsură. Am cărat la cutii 
într-o sală. Au dat de știre și au ieșit chira Fotini cu 
domnița Zoița. Eu stam și priveam, mai mult la Zoițica. 
Cînd și cînd să uita și la negustoru nou, lipțcan. Au ales, 
au pus deoparti. Au zis: să mai aduci cutari și cutari. 
S-au cărat iarăși la trăsură. Eu tot nu aveam ce faci; 
m-au lăsat să păzesc cutiile în salon și s-au dus. Au 
ieşit Fotino și cu mireasa și să făcea că alegi materie, 
numai ca să vorovească cu lipțcanu nou... Mi-au zis 
chira Fotini: „Ec/h Jina su ta evala is tacsin.? Şi s-au dus. 

Eu șădeam, păzeam marfa pîră va veni stăpînu. 
Priveam calabalicul, sirta, ferta.? Bezădea Dimitri 
Caragea vinisiră la logodnica sa. Chira Fotini au zis 
bezadelii de nepotă-său, și să mă ie de edecliu. Au 
făgăduit ce nu să faci. Au venit și stăpînul Foru. Au 
umplut salonu de marfă. Au ieșit un număr mare de 
cucoane și cuconiţi, parcă era bîlci. Au ales, au tocmit. 
Eu, lipţcanut, mutam cutii, cu treabă și fără treabă. 
Abia numai Furculiță mă oprea, fiindcă el era vechi la 
prăvălie. După ce au ales, au măsurat, au cărat într-o 
odai toati. Acum era să strîngem marfa și să mă duc 
la prăvălie. Bezadea au poftit pe chir Costea că pă 
mine să mă deili] la bezădii5. Au prins bucuros și 
mi-au zis grecește: „Pai is tin dulia tou.“ Au ieșit 
Fotilni], că spusesiră bezadea. Și mi-au făcut cu mîna, 


1. Cafalti, de la tc. kahvalti, mic dejun, gustare. 

2. Ekeiva oov ra EBaia ec zătuwv. Pe acelea ţi le-am pus în or- 
dine (ngr.). 

3. Zbpro, ptpra. Un du-te vino (ngr.). 

4. Lipiţicanu în ms. 

5. În slujba, la curtea beizadelei. 

6. Ilâe: e 1nv 6ovied rov. Merge la treaba/munca lui (ngr.). 

zicîndu-mi: „Ela, pidi mu!“ Şi către chir Costia au zis: 
„Mnisco ipohreosmeni.“? 


Toată averea mea era cu mine. Am intrat în casă după 
thița Fotini. Am auzit zicîndu: „Na alacsi ta foremata!“ 
'Treabă nu aveam. Toată ziuă am privit la pregătiri[le] 
de nuntă. Noaptila] am dormit într-o odai cu feciorii. 
Mi-au dat un condaș“ de m-am învelit. 

Eu eram edecliu a lui bezade. Feciorii de casă mă 
trata. Într-o zi m-au chemat thiţa la cucoana Băleanu 
şi au zis să mă sui în butcă și să merg la chir Costea 
şi să aduc acestea. Am înțeles. Am ieșit. Vătafu au 
fost poruncit de cai. Mergînd la București am urmat, 
viind cu chir Costea. Eu umblam ca un tititrez, in- 
tram și ieşeam fără să am treabă. Eram neoprit, ma- 
listas, [edecliu] a lui bezădea și gineri. Bezădea au 
poruncit la arnăutu său. Au venit terzibașat a pala- 
tului. Mi-au croit 2 rînduri de haine, 2 caftani de ide- 
cliu și o giubea și beniși, papuci cu mești. Au adus 2 
donluci pentru legat la cap. Dacă m-am îmbrăcat, mă 
fodoleam. Nunta nu să făcusi. Pă mine m-au numit 
bezădea edecliu domniţii. Mi-au dat și un anger de 
bașa-bași”. „Ei, Dimitri!“ Așa mă numea. Mi să părea 
că eu eram cît și bezadea. 


1.'EAa, nouâi uov! Du-te, drăguță! (ngr.). 

2. Mvihokw vnoxpeoouewn. Rămîn îndatorată, lectură proba- 
bilă (ngr.). 

3. Na ode ra popeuara! Să schimbe rochiile! (ngr.). 

4. Condaș, conteș, manta lungă îmblănită. 

5. Măâiuora, desigur (ngr.). 

6. Terzibașa, staroste de croitori. 

7. Joc de cuvinte de la tc. Baș, cu sensul de „cel dintîi dintre 
cei dintii“. 


O călătorie la Țarigrad 1 


Nunta au fost pompoasă. Singur domnu au cunu- 
nat, şi cu doamna. Eram martor la amărăciunea mea, 
dară ipomonil... 

Grăbirea nunții au fost că bezădea era chemat de 
sultan să fie capichehaia. Eu eram edecliu peste tras- 
tufati?. Acum doamna mari făcea haz de edecliu dom- 
niții. Chira Fotini mă păzea de aproapi să nu vorovesc 
cu fetele. Zicea că fetele din curti știe năravuri multe. 
Pentru mine mai mult era sec decît frupt. S-au făcut 
şi gătiri de pornit. Chira Fotini era țarigrădeancă. Eu 
eram nepot. 

S-au adus cai mocănești. S-au încărcat calabalicu 
3 zile. Tot să găteau. Eu trebuia să merg. Frati-meu, 
Anastasi, era mai mic, dară mult mai frumos, făcea 
haz și chira Fotini, și domniţa de el. 

Cu alai de armnăuțţi, am pornit la caleașca lui bezăde. 
Era tot cai mocănești. Arnăuțţi în capri și în coadă. 
Boieri și vodă, cu metarhaneli și cu alai, ni-au scos pe 
Podul Mogoșoai[i]. Noi eram în car, șădeam cam zbur- 
liți. Era pîn postu Crăciunului. Era coviltir peste noi. 
Ne-am vîrît în fund. Dacă ne-au petrecut pîră la Co- 
lentina, bezăde s-au dus mai tari. Au luat cai de poștă 
şi au mers la Brăila. După 3 zile, am mers și noi. Acolo 
era pașa. Ni-au dat la conac?. După dou zile ne-au tre- 
cut Dunărea. Am mers la Măcin, la Hîrşova și am facut 
conac [la] pașa. 

Domnița să bolnăviseră. Mergea cocoana mare 
bașa de-i da doftorii. Au fost altă drăcii, beizădea cu 


1. Ynopovii, răbdare (ngr.). 
2. Lecţiune incertă. 
3. Aici cu sensul prim — loc de popas. 

domnița s-au întors la București, pe la Călărași. Pă 
noi, cu zăloage de turci, am mers la Varna pe la Misi- 
vria!. După 2 zile ne-au încărcat în corabie și ne-au 
dus la Țarigrad la casele lui Caragea, la Tharapia?. 
Dară chira Fotini tot ofta și zicea: „Ah, pidi mu, pidi 
mu, caca ta psemata, ti mas meli emas?!* 


Pă mine nu mă păzea nimărea. Am găsit un negustor 
din București. L-am cunoscut că era bogasier“. El nu 
mă cunoștea că eram edecliu. M-au întrebat, și i-am 
spus că sînt cu bezădea capuchehaia. Mi-au zis: „Aidi 
cu mine la Zumbul Han!5“ Mergînd, mi-au zis să 
schimb hainele, că s-au trimis capigi la București, că 
„vodă n-au plătit haragiul de cinci ani, și ti-or tăia 
turcii“. N-am ieșit den han. Bietu sîrb mi-au făcut 
haini nemțești, mi-au cumpărat o pălărie și mi-au dat 
un pașaport nemțţisc, că dacă mă va întreba turcii să-l 
arat, că el era sudit nemţisc. Am ieșit cu el pîn Bezis- 
tenf. Orișiunde mergea, eu tot cu dînsul, și purtam 
cîte o boccea cu ibrașim, mătăsuri și cele ce cumpăra 
pentru București. Mai mult de o zile trecuseră. Ha- 
nul lui Zumbulu era a sudiților nemțești. Acolo era 
toati odăile pline. Pîn odăi era 2 rînduri de paturi și 
suia pă scări. Chiria era un î pă zi, şi pentru aia stau 


1. Mesembria, azi Nesebar, în Bulgaria. 

2. Tarabya sau Therapiâ. 

3. Ay, ncusi uov, rou6i ov, kak&Ta wEuara, Ti ua ue)deieuăc?! Ah, 
dragul meu, dragul meu, orice s-ar spune, ce ne pasă nouă?! (ngr.). 

4. Bogasier, negustor de mătăsuri și pînzeturi fine. 

5. Sumbullui Han. 

6. Bezistan, bedestan, piață acoperită. 

7. Așa în ms. 

mai mulți negustori. Sara să încuie porţile de la !£ de 
pe 12 ceasuri, că să pornea culucii!. Era cafinea. La 
cafinea, dacă să adunau neguțătorii, nu încăpeau. Era 
și joc de karaghiozlicuri, și daca dam 5, 6 parale petre- 
ceam noaptea. 

Într-o zi, de la cafinea, m-au strigat neguţători[i] 
ca să audă turcii. Au zis: „Căpitan Mereșescu“, pen- 
tru că turcii erau belacii?. Am mers la cafinea. Acolo 
era neguțători în toată vremea. Era mulţi brașoveni. 
Unul, dacă au auzit de Mereșescu, m-au chemat și 
am șezut lîngă dînsul. Au zis să aducă cafea. Am 
spus că nu beau niciodată. Mi-au dat rahatlicuri și 
apă, întrebîndu-mă de unde, cum și ce fel am venit 
în Țarigrad. Dacă am spus că sînt cu capichehaia a 
lui Caragea, au zis: „nu mai este domnu Caragea. Au 
fugit? în țara nemțească, la Bieci“. Au zis: a cui ficior 
sînt? „Merișescu“, am zis, „a lui Fotachi“. El au zis: 
„Frate-meu s-au însurat?“ Mă uitam lung: de care 
frati zici? Era frati mai mari decît taica. M-au luat 
în brați, m-au sărutat, și eu am sărutat mîna. Au 
spus la toți că-i sînt nepot. Banii îi cheltuisăm pi 
haini, și încă mai eram dator vro 100 lei; făcea am- 
geru meu mai mult. Au plătit unchiu la neguţători 
cife icusari* bine pentru mine. 

A doua zi am trecut la Pera, la dichiu, și au luat 
pentru mine un pașaport de sudit nemțesc. Murisiră 


1. Culuc, tc. kulluk, pază, strajă. 

2. Belaciu, belaliu, tc. belal:, capricios, dificil, năzuros; cf. 
belea. 

3. Ioan Gheorghe Caragea fuge din țară la 2g sept. 1828. 

4. Beci, Viena. 

5. Icusar, icosar, monedă turcească de argint. 

6. Dichiu, funcționar bisericesc. 

domnu Moruzi bătrînu, la lenihori!. M-au dus unchiu 
să privim. Nici cunoșteam, nici mă cunoștea. Părea, 
cerceta. S-a auzit că la Tarapia li-au luat viziru și 
calabalîcu trimișillor] din Bogdania, și pe oamenii 
ce venisi. Nu știu ce s-au făcut. Auzeam seara: cei 
ce sîn[t] vinovați. Dară nu văzu nici pă edecliu. Au 
zis Ghitu grecu: „Edecliu era frumușel. L-o fi luat 
turcii olan?. Anathima tus, sclhjila!“ Eu tăceam și 
ascultam. 

M-am dus cu moșu-meu 1. la Chania Calis 2. la 
Denodos, 3. la Troada, 4. la Salonic, 5. la Lemnu, 7. la 
Sfeta Gora, la mai multe, 8. la Triesti, g. la Viniţia și 
la Ostroavi, la Smirnu și la Alixandria, unde au mu- 
rit unchiu de ciumă. Era cu un negoț: cumpăra bum- 
bac teancuri, cu astari“ și castambol, și alagieli și 
ibricirf. 

Consulatul Alexandrii au pus toată stăpînirea pă 
averi. Mi-au dat 7oo lei, m-au dat la un căpitan de 
corabie neamț ca să mă ducă la Galaţi. De la decem- 
vrie 1814 și pîră la al doilea an, la septemvrie, am 
umblat 1 an și 8 luni”. 


1. Alexandru Moruzi moare la 10 iulie 1816 la Constantinopol 
(Florin Marinescu, Etude genealogique sur la famille Moruzi, 
ed. cit., pp. 61-62). lenihori, formă coruptă, contaminare între 
ngr. Neochori și tc. Yenikăy (ambele însemnînd literal „satul 
nou“, cartier în Istanbul pe malurile Bosforului și în apropiere 
de Therapia). 

2. Olan, din tc. ulan, icioglan, flăcău robust. 

3. AvâGeuă rovc, ovia! Să fie blestemaţi, cîinii! (ngr.). 

4. Astar, panză groasă, căptușeală. 

5. Castambol, stambă. 

6. Ibricir, ibrișin. 

7. Dacă luăm ca reper 1815, cînd Zoe Băleanu divorțează, 
atunci data începerii călătoriei trebuie să fie decembrie 1815. 

Din Țarigrad am cumpărat mătănii, mosc, unt dă 
trandafir, rahatlicuri. Aveam o torbă cu roșcovi de Hin- 
dia de la arapoi! cei cu cari era un galion Altar Sanelii. 


Apoi, apoi, cîte și mai cîte. 


Prin urmare cred istoriile. 


1817 septemvrie 20 
Dumitrache Foti Merișescu, în vîrstă de 2o ani 
Dălhăuţi 


1. Ap&no, harapi, arabi (ngr.). 

memorii | jurnale 
călătorii | corespondenţă | portrete | convorbiri | grai 
panta | Doe în dialog 


Nimăre nu mă gonea, dar mie mi se părea că mă 
prinde și mă duce la domnitoru Caragea şi mă 
pune în țapă, pentru că adesior sîmbătile punea 
în țapă pe hoți. Am privit şi-mă luasi frica; tot 
sîmbăta pe vinovaţii la puşcărie, la unii tăia mii- 
nile cu satiru, la unii tăia nasu şi urechile, legaţi cu 
mîinile dindărăt, numai scutura din cap. 


Tînărul care își scrie amintirile din vremea ciumei 
lui Caragea este un personaj coborit din Ciocoii 
vechi şi noi sau din Scrisorile lui lon Ghica. Lipsit 
însă de ambiția şi de machiavelismul acelora, Tache 
Merişescu rătăceşte printr-o lume nestatornică şi 
plină de primejdii; soarta i-o fac relaţiile de familie, 
bunul-plac al înaltelor obraze și, mai presus de 
toate, întîmplarea. 


Băiat de casă la boier, amant al cuconiţei, calfă la 
București, edecliu la Țarigrad, negustoraș prin 
porturile Levantului, el ne lasă o mărturie nepre- 
uită din secolul fanariot — secol pe care îl cunoaş= 
tem mai mult din scrierile călătorilor străini ori din 
amintirile ceţoase ale nepoților celor care l-au trăit. 


Manuscrisul pe care Constanţa Vintilă-Ghiţulescu 





îl scoate astăzi la lumină va deveni opiesădene- 


ocolit în istoria literaturii noastre premoderne. 

